**Διακήρυξη**

**Συνοπτικού Διαγωνισμού**

**για το Έργο**

**«Προετοιμασία πιστοποίησης του G-Cloud κατά ISO 27001:2013»**

|  |  |  |
| --- | --- | --- |
| **Κωδ. ΟΠΣ:** | **5003936** | |
| **Επιχειρησιακό Πρόγραμμα:** | **ΕΥΔ ΕΠ ΑΝΤΑΓΩΝΙΣΤΙΚΟΤΗΤΑ ΕΠΙΧΕΙΡΗΜΑΤΙΚΟΤΗΤΑ ΚΑΙ ΚΑΝΟΤΟΜΙΑ (ΕΠΑΝΕΚ)** | |
| **Προϋπολογισμός:** | **74.400,00 € (περιλαμβανομένου ΦΠΑ)**  **60.000,00 € (χωρίς ΦΠΑ)** | |
| **CPV:** | **79417000-0 Υπηρεσίες παροχής συμβουλών σε θέματα ασφάλειας** | |
| **Κριτήριο Ανάθεσης:** | **Η πλέον συμφέρουσα από οικονομική άποψη προσφορά βάσει της βέλτιστης σχέσης ποιότητας – τιμής** | |
| **Ημερομηνία Διενέργειας:** | **01-10-2010** | |
| **Ημερομηνία Δημοσίευσης στο ΚΗΜΔΗΣ** | | **16-9-2020** |
| **Ημερομηνία Δημοσίευσης στο διαδικτυακό τόπο**  http://www.ktpae.gr | | **16-9-2020** |

|  |  |  |  |
| --- | --- | --- | --- |
|  | **Ευρωπαϊκό Ταμείο**  **Περιφερειακής Ανάπτυξης** | ΤΑΥΤΟΤΗΤΑ_ΕΠΑνΕΚ_ΚΑΤΑΚΟΡΥΦΗ(RGB) | **espa1420_logo_rgb** |

ΠΕΡΙΕΧΟΜΕΝΑ

[ΠΕΡΙΕΧΟΜΕΝΑ 2](#_Toc43238394)

[ΓΕΝΙΚΕΣ ΠΛΗΡΟΦΟΡΙΕΣ 5](#_Toc43238395)

[Συνοπτικά στοιχεία Έργου 5](#_Toc43238396)

[Συντομογραφίες - γενικά 6](#_Toc43238397)

[Ορισμοί διακηρύξεων της ΚτΠ Α.Ε. 6](#_Toc43238398)

[A ΜΕΡΟΣ : ΠΕΡΙΒΑΛΛΟΝ ΚΑΙ ΑΝΤΙΚΕΙΜΕΝΟ ΕΡΓΟΥ 8](#_Toc43238399)

[A.1 Σκοποί - στόχοι – κρίσιμοι παράγοντες επιτυχίας του Έργου 8](#_Toc43238400)

[A.2 Περιβάλλον Έργου 8](#_Toc43238401)

[A.2.1 Εμπλεκόμενοι στην υλοποίηση του Έργου 8](#_Toc43238402)

[A.2.1.1 Φορέας Υλοποίησης – Αναθέτουσα Αρχή 8](#_Toc43238403)

[A.2.1.2 Κύριος του έργου και Φορέας Λειτουργίας 9](#_Toc43238404)

[A.2.1.3 Επιτροπή Παραλαβής του Έργου (ΕΠΕ) 11](#_Toc43238405)

[A.2.1.4 Υπηρεσία Παρακολούθησης Έργου (ΥΠΕ) 11](#_Toc43238406)

[A.2.1.5 Επιθεωρητές (auditors) Έργου 11](#_Toc43238407)

[A.3 Υφιστάμενη Κατάσταση 12](#_Toc43238408)

[A.3.1 Περιγραφή Κυβερνητικού Υπολογιστικού Νέφους 12](#_Toc43238409)

[A.3.2 Παροχές-Οφέλη του Κυβερνητικού Υπολογιστικού Νέφους 12](#_Toc43238410)

[A.4 Αντικείμενο Έργου 14](#_Toc43238411)

[A.4.1 Αναλυτική Περιγραφή Αντικειμένου του Έργου 14](#_Toc43238412)

[A.4.2 Στόχοι του Έργου 15](#_Toc43238413)

[A.4.3 Κρίσιμοι παράγοντες επιτυχίας του Έργου 16](#_Toc43238414)

[A.5 Χρονοδιάγραμμα & Φάσεις του Έργου 17](#_Toc43238415)

[A.5.1 Φάσεις Υλοποίησης Έργου 17](#_Toc43238416)

[A.5.1.1 Φάση Α: Ανάλυση Απαιτήσεων - Προσδιορισμός Συστήματος ΣΔΑΠ 17](#_Toc43238417)

[A.5.1.2 Φάση Β: Σχεδιασμός και Υλοποίηση ΣΔΑΠ 19](#_Toc43238418)

[A.5.1.3 Φάση Γ: Εκπαίδευση 23](#_Toc43238419)

[A.5.1.4 Φάση Δ: Πιλοτική Εφαρμογή και Βελτίωση ΣΔΑΠ 24](#_Toc43238420)

[A.5.1.5 Φάση Ε: Εσωτερική Επιθεώρηση ΣΔΑΠ 25](#_Toc43238421)

[A.5.2 Κατάλογος Παραδοτέων ανά Φάση 27](#_Toc43238422)

[A.6 Μεθοδολογία υλοποίησης Έργου 27](#_Toc43238423)

[A.6.1 Σχήμα Διοίκησης Έργου/ Ομάδα Έργου 27](#_Toc43238424)

[A.6.2 Μεθοδολογία διοίκησης και διασφάλισης ποιότητας Έργου 28](#_Toc43238425)

[A.6.3 Τόπος Υλοποίησης - Παράδοσης Έργου 28](#_Toc43238426)

[A.6.4 Προϋποθέσεις και Κίνδυνοι Υλοποίησης 28](#_Toc43238427)

[B ΜΕΡΟΣ : ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ 29](#_Toc43238428)

[B.1 ΑΝΑΘΕΤΟΥΣΑ ΑΡΧΗ - ΑΝΤΙΚΕΙΜΕΝΟ ΣΥΜΒΑΣΗΣ -ΓΕΝΙΚΕΣ ΠΛΗΡΟΦΟΡΙΕΣ 29](#_Toc43238429)

[B.1.1 Αναθέτουσας Αρχή 29](#_Toc43238430)

[B.1.2 Είδος διαδικασίας 29](#_Toc43238431)

[B.1.3 Χρηματοδότηση σύμβασης 29](#_Toc43238432)

[B.1.4 Συνοπτική Περιγραφή φυσικού και οικονομικού αντικειμένου της σύμβασης 29](#_Toc43238433)

[B.1.5 Νομικό και Θεσμικό πλαίσιο Διαγωνισμού 30](#_Toc43238434)

[B.1.6 Δημοσιότητα 30](#_Toc43238435)

[B.1.7 Τόπος και χρόνος υποβολής προσφορών 30](#_Toc43238436)

[B.1.8 Τρόπος λήψης εγγράφων Διαγωνισμού 30](#_Toc43238437)

[B.1.9 Παροχή Διευκρινίσεων 31](#_Toc43238438)

[B.2 ΔΙΚΑΙΩΜΑ ΣΥΜΜΕΤΟΧΗΣ –ΛΟΓΟΙ ΑΠΟΚΛΕΙΣΜΟΥ - ΔΙΚΑΙΟΛΟΓΗΤΙΚΑ - ΚΡΙΤΗΡΙΑ ΠΟΙΟΤΙΚΗΣ ΕΠΙΛΟΓΗΣ & ΑΠΟΔΕΙΚΤΙΚΑ ΜΕΣΑ 32](#_Toc43238439)

[B.2.1 Δικαίωμα Συμμετοχής 32](#_Toc43238440)

[B.2.2 Λόγοι αποκλεισμού συμμετοχής σύμφωνα με τα άρ. 73 & 74 του Ν. 4412/2016 32](#_Toc43238441)

[B.2.3 Δικαιολογητικά Συμμετοχής 33](#_Toc43238442)

[B.2.3.1 Τυποποιημένο Έντυπο Υπεύθυνης Δήλωσης (ΤΕΥΔ) 34](#_Toc43238443)

[B.2.4 Αποδεικτικά Μέσα - Δικαιολογητικά Κατακύρωσης 35](#_Toc43238444)

[B.2.5 Οι Ενώσεις / Κοινοπραξίες 39](#_Toc43238445)

[B.2.6 Λοιπές Υποχρεώσεις / διευκρινίσεις 39](#_Toc43238446)

[B.2.7 Κριτήρια Ποιοτικής Επιλογής - Αποδεικτικά μέσα 40](#_Toc43238447)

[B.3 ΚΑΤΑΡΤΙΣΗ – ΥΠΟΒΟΛΗ ΠΡΟΣΦΟΡΩΝ 44](#_Toc43238448)

[B.3.1 Τρόπος Υποβολής Προσφορών 44](#_Toc43238449)

[B.3.2 Περιεχόμενο Προσφορών 45](#_Toc43238450)

[B.3.2.1 Περιεχόμενα Φακέλου «Δικαιολογητικά Συμμετοχής» 47](#_Toc43238451)

[B.3.2.2 Περιεχόμενα Φακέλου «Τεχνική Προσφορά» 47](#_Toc43238452)

[B.3.2.3 Περιεχόμενα Φακέλου «Οικονομική Προσφορά» 47](#_Toc43238453)

[B.3.2.4 Περιεχόμενα Φακέλου «Δικαιολογητικά Κατακύρωσης» 47](#_Toc43238454)

[B.3.3 Ισχύς Προσφορών 48](#_Toc43238455)

[B.3.4 Εναλλακτικές Προσφορές 48](#_Toc43238457)

[B.3.5 Τιμές Προσφορών – Νόμισμα 48](#_Toc43238458)

[B.4 ΔΙΕΝΕΡΓΕΙΑ ΔΙΑΓΩΝΙΣΜΟΥ – ΑΞΙΟΛΟΓΗΣΗ ΠΡΟΣΦΟΡΩΝ 50](#_Toc43238459)

[B.4.1 Διαδικασία Διενέργειας Διαγωνισμού και Αξιολόγησης Προσφορών 50](#_Toc43238460)

[B.4.1.1 Διαδικασία διενέργειας Διαγωνισμού - αποσφράγιση προσφορών 50](#_Toc43238461)

[B.4.1.2 Κριτήρια ανάθεσης -Διαδικασία αξιολόγησης προσφορών 51](#_Toc43238462)

[B.4.1.3 Αξιολόγηση τεχνικών προσφορών 52](#_Toc43238463)

[B.4.1.4 Διαδικασία κατακύρωσης Διαγωνισμού 52](#_Toc43238464)

[B.4.2 Απόρριψη προσφορών 53](#_Toc43238465)

[B.4.3 Ενστάσεις 54](#_Toc43238466)

[B.4.4 Αποτελέσματα – Κατακύρωση - Ματαίωση Διαγωνισμού 55](#_Toc43238467)

[B.5 ΚΑΤΑΡΤΙΣΗ ΣΥΜΒΑΣΗΣ – ΓΕΝΙΚΟΙ ΟΡΟΙ ΣΥΜΒΑΣΗΣ 56](#_Toc43238468)

[B.5.1 Κατάρτιση, υπογραφή, διάρκεια Σύμβασης – Εγγυήσεις 56](#_Toc43238469)

[B.5.2 Διαδικασία παραλαβής Έργου 57](#_Toc43238470)

[B.5.3 Τρόπος Πληρωμής – Κρατήσεις 58](#_Toc43238471)

[B.5.4 Ποινικές Ρήτρες – Εκπτώσεις 59](#_Toc43238472)

[B.5.5 Υποχρεώσεις Αναδόχου 60](#_Toc43238473)

[B.5.6 Υπεργολαβίες 62](#_Toc43238474)

[B.5.7 Εμπιστευτικότητα 62](#_Toc43238475)

[B.5.8 Πνευματικά δικαιώματα 63](#_Toc43238476)

[B.5.9 Εφαρμοστέο Δίκαιο 63](#_Toc43238477)

[C ΠΑΡΑΡΤΗΜΑΤΑ 64](#_Toc43238478)

[C.1 ΠΑΡΑΡΤΗΜΑ : ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ 64](#_Toc43238479)

[C.1.1 ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΣΥΜΒΑΣΗΣ 64](#_Toc43238480)

[C.1.2 ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ 65](#_Toc43238481)

[C.2 ΠΑΡΑΡΤΗΜΑ : ΥΠΟΔΕΙΓΜΑ ΒΙΟΓΡΑΦΙΚΟΥ ΣΗΜΕΙΩΜΑΤΟΣ 66](#_Toc43238482)

[C.3 ΠΑΡΑΡΤΗΜΑ: ΠΙΝΑΚΕΣ ΣΥΜΜΟΡΦΩΣΗΣ 68](#_Toc43238483)

[C.4 ΠΑΡΑΡΤΗΜΑ : ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ 69](#_Toc43238484)

[C.4.1 Υπηρεσίες / Παραδοτέα 69](#_Toc43238485)

[C.4.2 Άλλες δαπάνες 69](#_Toc43238486)

[C.4.3 Συγκεντρωτικός πίνακας Οικονομικής Προσφοράς 70](#_Toc43238487)

[C.5 ΠΑΡΑΡΤΗΜΑ : ΠΙΝΑΚΑΣ ΣΤΟΙΧΕΙΩΝ ΕΝΔΙΑΦΕΡΟΜΕΝΩΝ 71](#_Toc43238488)

[C.6 ΠΑΡΑΡΤΗΜΑ : ΤΕΥΔ 72](#_Toc43238489)

## ΓΕΝΙΚΕΣ ΠΛΗΡΟΦΟΡΙΕΣ

### Συνοπτικά στοιχεία Έργου

|  |  |
| --- | --- |
| **ΑΝΑΘΕΤΟΥΣΑ ΑΡΧΗ** | Κοινωνία της Πληροφορίας Α.Ε. (ΚτΠ Α.Ε.) |
| **ΤΙΤΛΟΣ ΕΡΓΟΥ** | **Προετοιμασία πιστοποίησης** **του G-Cloud κατά ISO 27001:2013** |
| **ΦΟΡΕΑΣ ΛΕΙΤΟΥΡΓΙΑΣ** | Γενική Γραμματεία Πληροφοριακών Συστημάτων Δημόσιας Διοίκησης |
| **ΚΥΡΙΟΣ ΤΟΥ ΕΡΓΟΥ** | Γενική Γραμματεία Πληροφοριακών Συστημάτων Δημόσιας Διοίκησης |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | Υπουργείο Ψηφιακής Διακυβέρνησης |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Σύμφωνα με την Παράγραφο A.6.2 |
| **ΕΙΔΟΣ ΣΥΜΒΑΣΗΣ -CPV** | 79417000-0 Υπηρεσίες παροχής συμβουλών σε θέματα ασφάλειας |
| **ΕΙΔΟΣ ΔΙΑΔΙΚΑΣΙΑΣ** | Συνοπτικός Διαγωνισμός με κριτήριο ανάθεσης την πλέον συμφέρουσα από οικονομική άποψη προσφορά με βάση τη βέλτιστη σχέση ποιότητας – τιμής |
| **ΠΡΟΥΠΟΛΟΓΙΣΜΟΣ – ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | Ο προϋπολογισμός -εκτιμώμενη αξία του παρόντος έργου ανέρχεται σε εξήντα χιλιάδες ευρώ **60.000,00€** μη περιλαμβανομένου ΦΠΑ 24%. (Προϋπολογισμός με ΦΠΑ 74.400,00€ ΦΠΑ : 14.400,00€) |
| **ΧΡΗΜΑΤΟΔΟΤΗΣΗ ΕΡΓΟΥ** | Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης. Tο έργο χρηματοδοτείται από Πιστώσεις του Προγράμματος Δημοσίων Επενδύσεων Κωδ. ΣΑΕ 163/1 (ΚΩΔ. ΕΝΑΡΙΘΜΟΥ 2019ΣΕ16310001) |
| **ΔΙΑΡΚΕΙΑ ΣΥΜΒΑΣΗΣ** | **12 μήνες** από την υπογραφή της σύμβασης |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | 16-9-2020 |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | 23-9-2020 |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | 1-10-2020 και ώρα 14:00 |
| **ΤΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Η έδρα της ΚτΠ Α.Ε. |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | 1-10-2020 και ώρα 14:00 |

### Συντομογραφίες - γενικά

|  |  |
| --- | --- |
| **ΕΕ** | Ευρωπαϊκή Ένωση |
| **ΕΕΕΕ** | Επίσημη Εφημερίδα της Ευρωπαϊκής Ένωσης/ επίσημο έντυπο όπου δημοσιεύεται η Νομοθεσία, καθώς και διοικητικές πράξεις, ανακοινώσεις, προκηρύξεις κλπ., που έχουν νομικές ή άλλες δεσμεύσεις για τα κράτη μέλη ή αυτούς που αφορούν. |
| **ΕΟΧ** | Ευρωπαϊκός Οικονομικός Χώρος |
| **ΕΠ ΕΠΑΝΕΚ** | Επιχειρησιακό Πρόγραμμα «Ανταγωνιστικότητα Επιχειρηματικότητα Καινοτομία» |
| **ΕΣΠΑ** | Εθνικό Στρατηγικό Πλαίσιο Αναφοράς |
| **ΕΥΔ ΕΠΑΝΕΚ** | Ειδική Υπηρεσία Διαχείρισης του Επιχειρησιακού Προγράμματος «Ανταγωνιστικότητα Επιχειρηματικότητα Καινοτομία» |
| **ΚτΠ Α.Ε.** | Κοινωνία της Πληροφορίας Α.Ε. |
| **ΓΓΠΣΔΔ** | Γενική Γραμματεία Πληροφοριακών Συστημάτων Δημόσιας Διοίκησης |
| **ΝΠΔΔ** | Νομικό Πρόσωπο Δημοσίου Δικαίου σύμφωνα με το ελληνικό δίκαιο |
| **ΝΠΙΔ** | Νομικό Πρόσωπο Ιδιωτικού Δικαίου σύμφωνα με το ελληνικό δίκαιο |
| **ΣΑΕ** | Συλλογική Απόφαση Έργου |
| **ΤΠΕ** | Τεχνολογίες Πληροφορικής και Επικοινωνιών |
| **ΟΠΣ** | Ολοκληρωμένο Πληροφοριακό Σύστημα |
| **ΠΑΠΣ** | Πλαίσιο Ασφάλειας Πληροφοριακών Συστημάτων της ΓΓΠΣΔΔ |

### Ορισμοί διακηρύξεων της ΚτΠ Α.Ε.

|  |  |
| --- | --- |
| **Ανάδοχος** | Ο προσφέρων που θα επιλεγεί και θα κληθεί να υπογράψει τη Σύμβαση και θα υλοποιήσει το σύνολο του Έργου. |
| **Αναθέτουσα Αρχή** | Η ΚτΠ Α.Ε. η οποία θα υπογράψει με τον Ανάδοχο τη Σύμβαση για την εκτέλεση του Έργου. |
| **Αντίκλητος** | Το πρόσωπο που ο ΥΠΟΨΗΦΙΟΣ ΑΝΑΔΟΧΟΣ με έγγραφη δήλωσή του, στην οποία περιλαμβάνονται τα πλήρη στοιχεία του προσώπου (ονοματεπώνυμο, ταχυδρομική διεύθυνση, αριθμός τηλεφώνου, fax, κλπ.) ορίζει ως υπεύθυνο για τις ενδεχόμενες ανάγκες επικοινωνίας της Αναθέτουσας Αρχής με αυτόν. |
| **Αριθμός Διακήρυξης** | Ο αριθμός Πρωτοκόλλου της απόφασης της διενέργειας του διαγωνισμού του Έργου |
| **Αρμόδια Επιτροπή** | Η Επιτροπή που συστήνεται κάθε φορά με απόφαση του αρμοδίου οργάνου της ΚτΠ Α.Ε. σύμφωνα με το άρθρο 221 του ν. 4412/2016. |
| **Διακήρυξη** | Το παρόν έγγραφο που εκδίδεται για τους ενδιαφερόμενους/ υποψηφίους διαγωνιζόμενους από την Αναθέτουσα Αρχή και περιέχει την περιγραφή του αντικειμένου και τις προϋποθέσεις με βάση τις οποίες διενεργείται ο Διαγωνισμός. |
| **ΕΠΕ** | Επιτροπή Παραλαβής Έργου  Η ΕΠΕ συστήνεται κάθε φορά με απόφαση του αρμοδίου οργάνου της ΚτΠ Α.Ε. σύμφωνα με το άρθρο 221 του ν. 4412/2016. |
| **Επίσημη γλώσσα του Διαγωνισμού και της Σύμβασης** | Επίσημη γλώσσα της Σύμβασης είναι η ελληνική. Η παρούσα Διακήρυξη, τα έντυπα της Τεχνικής και Οικονομικής Προσφοράς και η/οι Σύμβαση/εις είναι συνταγμένα στην ελληνική γλώσσα. Όλα τα δικαιολογητικά και οι προσφορές των διαγωνιζομένων που θα υποβληθούν θα είναι συνταγμένα στην ελληνική γλώσσα, εκτός από τα τεχνικά φυλλάδια/ εγχειρίδια που μπορεί να είναι στην αγγλική γλώσσα. |
| **Έργο** | Το σύνολο του υπό ανάθεση Έργου. |
| **Προϋπολογισμός Έργου** | Η εκτιμώμενη από την Αναθέτουσα Αρχή δαπάνη για την υλοποίηση του Έργου (μη περιλαμβανομένου ΦΠΑ). |
| **Σύμβαση** | Το συμφωνητικό που θα υπογραφεί μεταξύ των συμβαλλομένων μερών για το σύνολο του Έργου, δηλαδή μεταξύ της ΚτΠ Α.Ε. ως Αναθέτουσας Αρχής και του Αναδόχου του Έργου που θα επιλεγεί. |
| **Έγγραφα της Σύμβασης** | Έγγραφα της παρούσας σύμβασης είναι η παρούσα διακήρυξη με τα παραρτήματά της. |
| **Συμβατικό Τίμημα** | Το συνολικό τίμημα της Σύμβασης (συμπεριλαμβανομένου ΦΠΑ). |

# ΜΕΡΟΣ : ΠΕΡΙΒΑΛΛΟΝ ΚΑΙ ΑΝΤΙΚΕΙΜΕΝΟ ΕΡΓΟΥ

## Σκοποί - στόχοι – κρίσιμοι παράγοντες επιτυχίας του Έργου

## Περιβάλλον Έργου

### Εμπλεκόμενοι στην υλοποίηση του Έργου

Για την υλοποίηση του Έργου της παρούσας Διακήρυξης εμπλέκονται οι ακόλουθοι:

|  |  |  |
| --- | --- | --- |
| ΦΟΡΕΑΣ ΔΙΑΧΕΙΡΙΣΗΣ ΤΟΥ ΕΠ | Ειδική Υπηρεσία Διαχείρισης του Επιχειρησιακού Προγράμματος «Ανταγωνιστικότητα Επιχειρηματικότητα Καινοτομία» | <http://www.antagonistikotita.gr> |
| ΦΟΡΕΑΣ ΥΛΟΠΟΙΗΣΗΣ | Κοινωνία της πληροφορίας Α.Ε (ΚτΠ Α.Ε.) | Βλ. παρ. A.2.1.1 |
| ΦΟΡΕΑΣ ΧΡΗΜΑΤΟΔΟΤΗΣΗΣ | Υπουργείο Ψηφιακής Διακυβέρνησης | <http://www.mindigital.gr/> |
| ΚΥΡΙΟΣ ΤΟΥ ΕΡΓΟΥ | Γενική Γραμματεία Πληροφορικών Συστημάτων Δημόσιας Διοίκησης (ΓΓΠΣΔΔ) | Βλ. παρ. A.2.1.2 |
| ΦΟΡΕΑΣ ΛΕΙΤΟΥΡΓΙΑΣ ΤΟΥ ΕΡΓΟΥ | Γενική Γραμματεία Πληροφορικών Συστημάτων Δημόσιας Διοίκησης (ΓΓΠΣΔΔ) | Βλ. παρ. A.2.1.2 |
| ΕΠΕ |  | Βλ. παρ. A.2.1.4 |
| Υπηρεσία Παρακολούθησης Έργου |  | Βλ. παρ. A.2.1.5 |

#### Φορέας Υλοποίησης – Αναθέτουσα Αρχή

Η «Κοινωνία της Πληροφορίας Α.Ε.», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των αρμόδιων φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, επικοινωνίας και νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005 στο πλαίσιο των διατάξεων του N. 3614/2007 (ΦΕΚ 267/Α), και του καταστατικού της όπως αυτό τροποποιήθηκε και ισχύει (ΦΕΚ 343/Β/07-02-2020) και εποπτεύεται από το Υπουργείο Ψηφιακής Διακυβέρνησης.

Βασικός σκοπός της Εταιρείας, όπως ορίζεται στην τελευταία τροποποίηση του καταστατικού αυτής (ΦΕΚ 343/Β/07-02-2020), είναι:

1. Η εκτέλεση δράσεων και έργων βελτίωσης της διοικητικής ικανότητας της δημόσιας διοίκησης στο πλαίσιο εφαρμογής οποιουδήποτε επιχειρησιακού προγράμματος, απ’ όπου κι εάν αυτό χρηματοδοτείται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξή της για την εκτέλεση όμοιων δράσεων και έργων με στόχο την ενδυνάμωση της διοικητικής αποτελεσματικότητάς της.
2. Η εκτέλεση έργων στον τομέα της πληροφορικής, της επικοινωνίας και των νέων τεχνολογιών για τη βελτίωση της δημόσιας διοίκησης στο πλαίσιο εφαρμογής των επιχειρησιακών προγραμμάτων του ΕΣΠΑ ή άλλων ευρωπαϊκών συγχρηματοδοτούμενων προγραμμάτων, ή/και εθνικών προγραμμάτων, απ’ όπου κι εάν αυτά χρηματοδοτούνται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξη της δημόσιας διοίκησης για την εκτέλεση σχετικών έργων.
3. Η υποστήριξη του Υπουργείου Ψηφιακής Διακυβέρνησης ως βασικός επιτελικός βραχίονας υλοποίησης της στρατηγικής, των έργων και δράσεων του Υπουργείου στο πλαίσιο του Ψηφιακού Μετασχηματισμού της Δημόσιας Διοίκησης της χώρας.
4. Η υποστήριξη ή/και διαχείριση της λειτουργίας συστημάτων πληροφορικής και επικοινωνίας της δημόσιας διοίκησης, όπως προβλέπεται ήδη στο ν. 2860/2000 (άρθρο 24 παράγραφος 6γ).
5. Η ανάληψη της εκτέλεσης πράξεων και ενεργειών τεχνικής υποστήριξης, που χρηματοδοτούνται από επιχειρησιακά προγράμματα του ΕΣΠΑ ή από άλλα συγχρηματοδοτούμενα ευρωπαϊκά προγράμματα, ή/και εθνικά προγράμματα με χρηματοδότηση μέσω του Προγράμματος Δημοσίων Επενδύσεων ή/και μέσω του τακτικού προϋπολογισμού.
6. Η χωρίς αντάλλαγμα υποστήριξη των ενδιάμεσων φορέων διαχείρισης για δράσεις κρατικών ενισχύσεων στο πλαίσιο του ΕΣΠΑ, ή/και άλλων συγχρηματοδοτούμενων προγραμμάτων, ή/και εθνικών προγραμμάτων δράσεων κρατικών ενισχύσεων χρηματοδοτούμενα από κάθε πηγή χρηματοδότησης (λ.χ. ενωσιακή ή/και εθνική) ύστερα από αίτηση του φορέα και υπογραφή σχετικής προγραμματικής συμφωνίας με την εταιρεία.
7. Η ανάληψη ως δικαιούχου ή ενδιάμεσου φορέα της υλοποίησης πράξεων σχετικών με Τεχνολογίες Πληροφορικής και Επικοινωνιών που απευθύνονται σε πολίτες ή σε επιχειρήσεις (κρατικές ενισχύσεις) και χρηματοδοτούνται από συγχρηματοδοτούμενα προγράμματα ή/ και εθνικά προγράμματα χρηματοδοτούμενα από το Πρόγραμμα Δημοσίων Επενδύσεων ή/και από κάθε άλλη πηγή.
8. Η ανάληψη της υλοποίησης ενεργειών τεχνικής βοήθειας που χρηματοδοτούνται από επιχειρησιακά προγράμματα του ΕΣΠΑ ή/και από άλλα συγχρηματοδοτούμενα προγράμματα ή/και εθνικά προγράμματα με πηγή χρηματοδότησης ενωσιακούς ή/και εθνικούς πόρους ή/ και μέσω του Προγράμματος Δημοσίων Επενδύσεων.
9. Η συστηματική τεκμηρίωση και παρακολούθηση των χαρακτηριστικών, των προβλημάτων και της εξέλιξης της διοικητικής ικανότητας της δημόσιας διοίκησης, την αξιολόγηση των αποτελεσμάτων των προγραμμάτων και δράσεων που αποσκοπούν στη βελτίωση της και τη διευκόλυνση της μεταφοράς και προσαρμογής ξένης εμπειρίας και καλών πρακτικών στο ελληνικό διοικητικό περιβάλλον.
10. Η συλλογή και επεξεργασία ποιοτικών και ποσοτικών στοιχείων για τα θέματα που σχετίζονται με την πρόοδο της Ελλάδας σε θέματα κοινωνίας της πληροφορίας και ψηφιακής σύγκλισης στους τομείς των τεχνολογιών πληροφορικής και ηλεκτρονικών επικοινωνιών, καθώς και σε άλλους τομείς, η εξέλιξη των οποίων διέπεται από τεχνολογίες πληροφορικής και ηλεκτρονικών επικοινωνιών.
11. Η διάχυση βέλτιστων πρακτικών και η συμμετοχή σε διεθνείς οργανισμούς και έργα, που σχετίζονται με τους παραπάνω τομείς, καθώς και η κατάρτιση σχετικών μελετών και προτάσεων προς την πολιτεία και κάθε άλλο ενδιαφερόμενο.

#### Κύριος του έργου και Φορέας Λειτουργίας

Σύμφωνα με το ΠΔ 40/2020 (85 Α΄/15.04.2020) ορίζεται η διάρθρωση και οι νέες αρμοδιότητες της Γενικής Γραμματείας Πληροφοριακών Συστημάτων Δημόσιας Διοίκησης (ΓΓΠΣΔΔ), η οποία υπάγεται απευθείας στον Υπουργό Ψηφιακής Διακυβέρνησης.

Η Γενική Γραμματεία Πληροφοριακών Συστημάτων Δημόσιας Διοίκησης έχει ως αποστολή τον σχεδιασμό, την ανάπτυξη, την παραγωγική λειτουργία και την αξιοποίηση των Τεχνολογιών Πληροφορικής και Επικοινωνιών (Τ.Π.Ε.) στις υπηρεσίες του Υπουργείου Ψηφιακής Διακυβέρνησης, του Υπουργείου Οικονομικών και της Δημόσιας Διοίκησης. Η ΓΓΠΣΔΔ διαχειρίζεται τα πληροφοριακά συστήματα όλων των υπηρεσιών του Υπουργείου Ψηφιακής Διακυβέρνησης, του Υπουργείου Οικονομικών και φιλοξενεί τα συστήματα της Ανεξάρτητης Αρχής Δημοσίων Εσόδων, σε εφαρμογή του άρθρου 37 του ν. 4389/2016 (Α΄ 94), καθώς και άλλων φορέων της Δημόσιας Διοίκησης σε συνεργασία με αυτούς. Επιπλέον, μεριμνά για την εύρυθμη και αδιάλειπτη λειτουργία των παρεχόμενων ηλεκτρονικών υπηρεσιών προς τους πολίτες, τις επιχειρήσεις και τη Δημόσια Διοίκηση μέσω των κεντρικών, περιφερειακών και εφεδρικών υπολογιστικών υποδομών και εφαρμογών της και της εφαρμογής των απαιτούμενων μέτρων ασφάλειας, προστασίας υποδομών, λογισμικών και δεδομένων για την αποφυγή κακόβουλων επιθέσεων.

Σε εφαρμογή του Ν.4623/2019 και του Ν.4635/2019 (167 Α΄/30.10.2019) η ΓΓΠΣΔΔ:

* Μετεξελίσσεται σε Κέντρο Δεδομένων του Δημόσιου Τομέα, σύμφωνα με τις διεθνείς καλές πρακτικές. Στο πλαίσιο αυτό έχει την ευθύνη λειτουργίας, διαχείρισης και υποστήριξης των κεντρικών υπολογιστικών υποδομών Κυβερνητικού Νέφους της Δημόσιας Διοίκησης, αξιοποιώντας τόσο τον κόμβο της όσο και τον κόμβο της ΚτΠ ΑΕ, προκειμένου σταδιακά να φιλοξενηθούν σε αυτές πληροφοριακά συστήματα άλλων φορέων και σε κάθε περίπτωση τα κεντρικά πληροφοριακά συστήματα της Δημόσιας Διοίκησης (εξαιρουμένων συγκεκριμένων διαβαθμισμένων συστημάτων) μέχρι την 1η/1/2022, προκειμένου να παρέχει IaaS υπηρεσίες στο σύνολο της Δημόσιας Διοίκησης.
* Έχει την αρμοδιότητα σύναψης κεντρικοποιημένων κυβερνητικών συμφωνιών με εταιρείες προμήθειας αδειών χρήσης πλατφόρμας λογισμικού, ώστε να κεντρικοποιηθεί η διαχείρισή τους και να είναι σε θέση να παρέχει PaaS υπηρεσίες στους φορείς της Δημόσιας Διοίκησης. Μετά την 1η/1/2022 η προμήθεια νέων αδειών χρήσης πλατφόρμας εμπορικού λογισμικού για την κάλυψη των αναγκών της Δημόσιας Διοίκησης, θα γίνεται μόνο από τη ΓΓΠΣΔΔ.
* Αναλαμβάνει την ανάπτυξη και διαχείριση του ενιαίου «Δικτύου Δημόσιου Τομέα» και συντονίζει την εφαρμογή του ΣΥΖΕΥΞΙΣ στο σύνολο των φορέων της Δημόσιας Διοίκησης.
* Σχεδιάζει και αναπτύσσει το συνολικό πλαίσιο ασφαλείας των πληροφοριακών συστημάτων της Δημόσιας Διοίκησης.
* Εξακολουθεί να σχεδιάζει, αναπτύσσει και λειτουργεί παραγωγικά όλα τα πληροφοριακά συστήματα του Υπουργείου Οικονομικών.
* Εξακολουθεί να φιλοξενεί τα συστήματα της Ανεξάρτητης Αρχής Δημοσίων Εσόδων και να την υποστηρίζει, σε εφαρμογή του Ν.4389/2016.
* Αναλαμβάνει την παραγωγική λειτουργία των πληροφοριακών συστημάτων του Υπ. Ψηφιακής Διακυβέρνησης και σχεδιάζει, αναπτύσσει και υποστηρίζει, τόσο τεχνικά όσο και με τη χρήση call center, τα έργα που απαιτούνται για την επίτευξη του σκοπού του, συμπεριλαμβανομένων οριζόντιων έργων Δημόσιας Διοίκησης (CRM, HRMS, Ψηφιακές Υπογραφές, κά.), προκειμένου να παρέχει SaaS υπηρεσίες. Στο πλαίσιο αυτό:
  + Αναλαμβάνει τη δημιουργία, τη συντήρηση και την παραγωγική λειτουργία της Εθνικής Ψηφιακής Πύλης που θα εξελιχθεί σε Κεντρική Διαδικτυακή Πύλη του Ελληνικού Δημοσίου.
  + Αναλαμβάνει να σχεδιάσει και να υλοποιήσει τη μοναδική ηλεκτρονική ταυτοποίηση πολιτών (eID) μεταξύ των πληροφοριακών συστημάτων της Δημόσιας Διοίκησης.
  + Αναλαμβάνει να σχεδιάσει και να υλοποιήσει μητρώο επικοινωνίας των μητρώων της Δημόσιας Διοίκησης, επιτυγχάνοντας τη διασύνδεσή τους με μοναδικούς κωδικούς ταυτοποίησης φυσικών και νομικών προσώπων.
  + Αναλαμβάνει να δημιουργήσει κεντρική βάση καταχώρησης των στοιχείων επικοινωνίας όλων των πολιτών (ταχ. διεύθυνση, ηλ. διεύθυνση, διεύθυνση επικοινωνίας, αρ. κινητού τηλεφώνου κλπ). Η κεντρική αυτή βάση θα διαθέτει αποκλειστικά προς ενημέρωση τα στοιχεία της σε όλα τα πληροφοριακά συστήματα της Δημόσιας Διοίκησης.
  + Εγκρίνει τη διαλειτουργικότητα των μητρώων προσωπικών και μη προσωπικών δεδομένων της Δημόσιας Διοίκησης και προωθεί την καθολική επέκταση της διαλειτουργικότητας των πληροφοριακών συστημάτων της ΔΔ με ευθύνη του Κέντρου Διαλειτουργικότητας (ΚΕΔ) της ΓΓΠΣΔΔ.
* Αναλαμβάνει τη λειτουργία ως το μοναδικό σημείο υποδοχής τιμολογίων για τις Δημόσιες Συμβάσεις και Προμήθειες και ως ο κόμβος δρομολόγησης των στοιχείων τους στα πληροφοριακά συστήματα των αρμοδίων φορέων μέσω του ΚΕΔ. Παράλληλα, ορίζεται ως Εθνική Αρχή PEPPOL (PEPPOL Authority) με αρμοδιότητα να διευκολύνει τις ηλεκτρονικές δημόσιες συμβάσεις και την ηλεκτρονική διακυβέρνηση σε περιφερειακό ή εθνικό επίπεδο εντός της Ευρώπης (ΕΟΧ), καθορίζοντας σε εθνικό επίπεδο την πολιτική ηλεκτρονικής τιμολόγησης στους κανόνες ανταλλαγής τιμολογίων και στον καθορισμό των σχετικών τεχνικών προτύπων.

Το θεσμικό πλαίσιο λειτουργίας της Γενικής Γραμματείας Πληροφοριακών Συστημάτων Δημόσιας Διοίκησης βασίζεται κατά κύριο λόγο σε Νόμους, Προεδρικά Διατάγματα και Αποφάσεις, στα οποία αποτυπώνεται η προσπάθεια της Πολιτείας στην κατεύθυνση της οργάνωσης του Υπουργείου Ψηφιακής Διακυβέρνησης και της εξυπηρέτησης σε πληροφοριακά συστήματα του Υπουργείου Οικονομικών.

Η διάρθρωση και οι αρμοδιότητες της Γενικής Γραμματείας αναφέρονται αναλυτικά στο ΠΔ 40/2020.

#### Επιτροπή Παραλαβής του Έργου (ΕΠΕ)

Η παραλαβή των παρεχόμενων υπηρεσιών ή/και παραδοτέων γίνεται από αρμόδια Επιτροπή Παραλαβής που συγκροτείται από την Αναθέτουσα Αρχή, σύμφωνα με τις παραγράφους 3 και 11 περ. δ’ του άρθρου 221 του ν. 4412/2016 και σύμφωνα με τα κατωτέρω.

Ως μέλη της Επιτροπής Παραλαβής δύναται να συμμετέχουν και να ορίζονται υπάλληλοι στους οποίους έχουν ανατεθεί καθήκοντα παρακολούθησης όπως αναφέρεται στην παρ. A.2.1.5.

#### Υπηρεσία Παρακολούθησης Έργου (ΥΠΕ)

Η παρακολούθηση της εκτέλεσης της Σύμβασης και η διοίκηση αυτής θα διενεργείται σύμφωνα με το άρθρο 216 του Ν. 4412/2016.

Η παρακολούθηση της εκτέλεσης της σύμβασης και η διοίκηση αυτής διενεργείται από την Δ/νση ΧΧΧΧ της ΚτΠ Α.Ε ή άλλως από ειδική επιτροπή η οποία θα ορισθεί με απόφαση της αναθέτουσας αρχής και η οποία και θα εισηγείται, στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Με υπόδειξη του Κυρίου του Έργου μπορεί να οριζονται εκπρόσωποί του, οι οποίοι θα συμμετέχουν στην επιτροπή παρακολούθησης της σύμβασης.

Η αρμόδια Δ/νση ή επιτροπή παρακολούσης θα αποστέλει εγγράφα οδηγιών και εντολών προς τον ανάδοχο αναφορικά με την εκτέλεση της σύμβασης. Τα καθήκοντα παρακολούθησης, ενδεικτικά περιλαμβάνουν την πιστοποίηση της εκτέλεσης του αντικειμένου της σύμβασης καθώς και τον έλεγχο συμμόρφωσης του αναδόχου με τους όρους αυτής.

#### Επιθεωρητές (auditors) Έργου

Στο πλαίσιο υλοποίησης του υπό ανάθεση Έργου, η ΚτΠ Α.Ε. δύναται να αναθέσει σε στελέχη της ή τρίτο ανεξάρτητο όργανο τη διενέργεια τακτικών ή έκτακτων επιθεωρήσεων Έργου (project audits) για την πιστοποίηση της πορείας των εργασιών και την καταγραφή συμπερασμάτων και περιοχών παρέμβασης ή βελτίωσης.

Τέτοιοι έλεγχοι δύναται να διενεργηθούν σε οποιοδήποτε χρονικό σημείο εξέλιξης του Έργου, κατόπιν έγκαιρης σχετικής ενημέρωσης του Αναδόχου από την ΚτΠ Α.Ε.

Ο Ανάδοχος οφείλει να συμμορφωθεί με τις υποδείξεις κατόπιν σχετικής έγκρισης που θα επικυρώνεται από το αρμόδιο όργανο της ΚτΠ Α.Ε.

Ο Ανάδοχος οφείλει στο πλαίσιο των εργασιών του να καταθέσει στους οριζόμενους από την ΚτΠ Α.Ε. επιθεωρητές κάθε σχετικό τεκμηριωτικό υλικό προκειμένου αυτοί να διενεργήσουν τους ελέγχους.

## Υφιστάμενη Κατάσταση

### Περιγραφή Κυβερνητικού Υπολογιστικού Νέφους

Το Κυβερνητικό Υπολογιστικό Νέφος (G-Cloud) στοχεύει στην υποστήριξη του εκσυγχρονισμού του Δημοσίου Τομέα.. Μέσω του G-Cloud επιδιώκεται η καλύτερη αξιοποίηση και διαχείριση των πληροφοριακών συστημάτων της Δημόσιας Διοίκησης, με βέλτιστη χρήση όλων των δυνατοτήτων που δίνει η τεχνολογία του **Υπολογιστικού Νέφους**.

Το Κυβερνητικό Υπολογιστικό Νέφος G-Cloud, περιλαμβάνει:

1. την πλέον σύγχρονη πρότυπη υποδομή Κέντρου Δεδομένων (χώρος Data Center) που έχει στην κυριότητά του το Δημόσιο, σχεδιασμένη σύμφωνα με διεθνή πρότυπα (Tier III κατά Uptime Institute). Ο χώρος του Data Center φιλοξενεί την υπολογιστική υποδομή (ΙΤ) του G-Cloud και έχει σχεδιαστεί έτσι ώστε να πληροί τις υψηλότερες και αυστηρότερες διεθνείς απαιτήσεις των cloud Data Center, όσο αφορά την φυσική ασφάλεια και πρόσβαση, την ηλεκτρική παροχή, την ψύξη και τον κλιματισμό, καθώς επίσης και την πυροπροστασία και πυρόσβεση. Σε επίπεδο τηλεπικοινωνιακής υποδομής και επικοινωνίας με το διαδίκτυο, χρησιμοποιείται το Εθνικό Δίκτυο Δημόσιας Διοίκησης ΣΥΖΕΥΞΙΣ, το οποίο υποστηρίζει εδώ και 10 χρόνια με επιτυχία κομβικούς φορείς της Δημόσιας Διοίκησης.
2. τη λειτουργία συστήματος Υπολογιστικού Κέντρου βασιζόμενο στις πλέον σύγχρονες τεχνολογίες Υπολογιστικού Νέφους και εικονικοποίησης (Cloud Computing και virtualization), το οποίο είναι δομημένο με προϊόντα τελευταίας τεχνολογίας στον χώρο του Cloud Computing και το οποίο θα παρέχει, ανάμεσα σε άλλα, τη δυνατότητα φιλοξενίας, σε υποδομές Υπολογιστικού Νέφους, Πληροφοριακών Συστημάτων Φορέων της Δημόσιας Διοίκησης. Το υπολογιστικό σύστημα του G-Cloud δομείται με προϊόντα (servers, firewalls, storage, back-up, switches, routers κ.α.) εταιρειών παγκοσμίου βεληνεκούς, απόλυτα αξιόπιστα και 100% συμβατά μεταξύ τους, δημιουργώντας ένα υπολογιστικό περιβάλλον αποδοτικό, εύκολα διαχειρίσιμο, σταθερό, διαρκώς διαθέσιμο και ασφαλές.

Σήμερα παρέχονται υπηρεσίες IaaS (Infrastructure as a Service), PaaS (Platform as a Service) αλλά και υπηρεσίες SaaS (Software as a Service) σε Φορείς του Δημόσιου Τομέα. Ενδεικτικά αναφέρονται τα Υπουργεία: Διοικητικής Ανασυγκρότησης, Πολιτισμού και Αθλητισμού, Εργασίας, Κοινωνικής Ασφάλισης και Κοινωνικής Αλληλεγγύης, Υποδομών και Μεταφορών, Εσωτερικών, Ψηφιακής Πολιτικής, Επικοινωνιών και Ενημέρωσης και Επικρατείας.

Βασικός στόχος της χρήσης του G-Cloud είναι η **κοινή χρήση υπολογιστικών υποδομών** από τους Φορείς της Δημόσιας Διοίκησης, μειώνοντας το κόστος κτήσης, συντήρησης και υποστήριξης των υποδομών αυτών και βελτιστοποιώντας τους βαθμούς **αξιοποίησης και ασφάλειάς** τους.

Για την επιτυχή αξιοποίηση του G-Cloud, η εγγύηση επαρκούς ασφάλειας - σύμφωνα με τον Νόμο και την Επιστήμη - αποτελεί **ακρογωνιαίο λίθο**, αλλά και **προϋπόθεση ποιότητας και επάρκειας** των παρεχόμενων υπηρεσιών.

### Παροχές-Οφέλη του Κυβερνητικού Υπολογιστικού Νέφους

Το Κυβερνητικό Υπολογιστικό Νέφος G-Cloud παρέχει τα εξής οφέλη:

1. Ασφαλή, σύγχρονη υποδομή φιλοξενίας με:
   * Αδιάλειπτη παροχή τροφοδοσίας ηλεκτρικού ρεύματος
   * Επαρκή και αδιάλειπτο κλιματισμό
   * Πρόσβαση στο διαδίκτυο με επαρκές εύρος ζώνης (μεγαλύτερο του 1Gbps αν απαιτηθεί) μέσω του δικτύου ΣΥΖΕΥΞΙΣ
   * Load Balancer και SSL Offloaders/Accelerators
   * Κεντρικούς μεταγωγείς και συστήματα ασφαλείας για προστασία των εφαρμογών και των συστημάτων (Switches, Firewalls, IDS/IPS)
   * Απαραίτητο αποθηκευτικό χώρο τόσο για παραγωγική λειτουργία όσο και για αντίγραφα ασφαλείας (backup)
   * Αυτοματοποιημένο σύστημα λήψης και αποθήκευσης αντιγράφων ασφαλείας των συστημάτων (Full VM backup), με ισχυρή κρυπτογράφηση
   * Εγγυημένο uplink bandwidth κατ’ ελάχιστον 2,5 Gbps μέσω FCoE 10G οδεύσεων προς τους κεντρικούς μεταγωγείς και το δίκτυο αποθήκευσης (SAN)
   * Πλήρη απομόνωση από τα υπόλοιπα φιλοξενούμενα συστήματα τόσο σε επίπεδο διαχείρισης, δικτύου όσο και αποθήκευσης.
2. Εύκολη, ασφαλή και απρόσκοπτη πρόσβαση και διαχείριση συστημάτων με:
   * Λογισμικό Εικονικοποιήσης vmWare eSXI 6.0
   * Λογισμικό Διαχείρισης Εικονικών μηχανών vmWare vCenter
   * Role-Based πρόσβαση στους πιστοποιημένους χρήστες του εκάστοτε συστήματος
   * Λογισμικό παρακολούθησης της καλής λειτουργίας των εικονικών μηχανών.
   * Δυνατότητα απομακρυσμένης πρόσβασης μέσω SLL VPN για εγκατάσταση, διαχείριση και έλεγχο των συστημάτων.
   * vmWare High Availability και DRS σε κάθε cluster
   * Αυτοματοποιημένη λήψη αντιγράφων ασφαλείας βάσει schedule (πολιτικής backup)
   * Αυτοματοποιημένη παρακολούθηση εικονικών Assets
   * Χρήση vApps για οργάνωση power on/power off διαδικασιών σύνθετων συστημάτων
   * Πρόσβαση σε Σύστημα καταγραφής, διαχείρισης και Παρακολούθησης Αιτημάτων Χρηστών (Service Desk)
   * Πρόσβαση σε σύστημα αναφορών σχετικά με τα στοιχεία λειτουργίας των φιλοξενούμενων συστημάτων

Επιπρόσθετα, αν είναι επιθυμητό, το Κυβερνητικό Υπολογιστικό Νέφος μπορεί να προσφέρει:

* Αυτοδιαχειριζόμενο Virtual Firewall για παραμετροποίηση από τους διαχειριστές του φιλοξενούμενου συστήματος.
* Διακριτή παραμετροποίηση IPS/IDS για πλήρη συμμόρφωση με την μελέτη ασφαλείας του φιλοξενούμενου έργου
* Εκχώρηση δυνατότητας backup on demand/snapshot on demand.
* Καταγραφή πρόσβασης διαχειριστών και διαχειριστικών ενεργειών σε απομακρυσμένους syslog servers.
* Μεταφορά αντιγράφων ασφαλείας εκτός υποδομής σε κασέτες με ισχυρή κρυπτογράφηση
* IPSEC end-to-end tunnelling για δημιουργία WAN με τρίτα συστήματα
* Cognos BI Workspaces & Apache Superset για data warehousing και δημιουργία αναφορών

Περισσότερες πληροφορίες για το Κυβερνητικό Υπολογιστικό Νέφος (G-Cloud) μπορούν να αναζητηθούν στην ιστοσελίδα του https://www.gsis.gr/dimosia-dioikisi/G-Cloud

## Αντικείμενο Έργου

### Αναλυτική Περιγραφή Αντικειμένου του Έργου

Τα πιο κρίσιμα και ευαίσθητα δεδομένα των οργανισμών φιλοξενούνται και διαχειρίζονται από Πληροφοριακά Συστήματα (ΠΣ). Οποιαδήποτε διακοπή ή δυσλειτουργία των ΠΣ τους έχει άμεση επίπτωση στην εμπιστευτικότητα ή/και ακεραιότητα ή/και διαθεσιμότητα των δεδομένων του οργανισμού. Η ασφάλεια των πληροφοριών αποτελεί, αναμφισβήτητα, ένα από τα κεντρικά αντικείμενα ενδιαφέροντος κάθε Οργανισμού. Δίχως αυτήν, ένας Οργανισμός βρίσκεται αντιμέτωπος με πληθώρα κινδύνων, οι οποίοι ενδέχεται να τον οδηγήσουν σε δυσλειτουργία, τρωτότητα λειτουργίας, αρνητική δημοσιότητα, νομικά προβλήματα και πλήθος άλλων επιπτώσεων.

Έτσι, οι Οργανισμοί, στη προσπάθειά τους να μειώσουν τους κινδύνους που απειλούν την ασφάλεια πληροφοριών δαπανούν ενίοτε σημαντικά ποσά προκειμένου να εφαρμόσουν διάφορα μέτρα. Η αποτελεσματική διαχείριση όμως της ασφάλειας της πληροφορίας απαιτεί πολλά περισσότερα από την απλή λήψη τεχνικών μέτρων προστασίας (πχ. backup, antivirus, firewall κλπ.), περιλαμβάνει συνιστώσες, όπως το **ανθρώπινο δυναμικό** και οι **καθημερινές διαδικασίες**. Το πρότυπο ***ISO 27001:2013* «*Συστήματα Διαχείρισης Ασφάλειας Πληροφοριών*»** προέκυψε από την ανάγκη να ληφθούν υπόψη όλες αυτές οι συνιστώσες.

Το εν λόγω πρότυπο πραγματεύεται **τη διαχείριση της ασφάλειας της πληροφορίας** και προσεγγίζει τα άτομα, τις διαδικασίες και την τεχνολογία του Οργανισμού, συνολικά, μέσω ενός **Συστήματος Διαχείρισης Ασφάλειας Πληροφοριών (ΣΔΑΠ)** (Information Security Management System, ISMS). Ο σχεδιασμός, η υλοποίηση, ο έλεγχος και η διαρκής βελτίωση ενός ΣΔΑΠ με βάση τις οδηγίες και τις απαιτήσεις του προτύπου θα βοηθήσει τη ΓΓΠΣΔΔ να εγγυηθεί την ασφάλεια των πληροφοριών της. Με την εφαρμογή του συγκεκριμένου προτύπου, το G-Cloud θα μπορεί να αποδείξει ότι διαχειρίζεται την ασφάλεια των πληροφοριών του με τρόπο που διασφαλίζει επαρκώς την **εμπιστευτικότητα**, **ακεραιότητα, ανθεκτικότητα** και **διαθεσιμότητά** τους (confidentiality, integrity, resilience, availability).

Το ΣΔΑΠ **διασφαλίζει την αποτελεσματική διαχείριση των πληροφοριών**. Δεν περιορίζεται, όμως, μόνο στις πληροφορίες που αποθηκεύονται σε υπολογιστές, αλλά **διαχειρίζεται την ασφάλεια των πληροφοριών με όποιον τρόπο κι αν τηρούνται**. Οι πληροφορίες ενδέχεται να είναι σε έντυπη μορφή (χειρόγραφη ή εκτυπωμένη), να είναι αποθηκευμένες σε βάσεις δεδομένων, να διακινούνται σε δίκτυα κάθε είδους (e-mails κλπ.), να διαβιβάζονται με συμβατικό ταχυδρομείο ή με courier, να παρουσιάζονται με οπτικοακουστικά μέσα, να αναφέρονται σε προφορικές συζητήσεις ή σε τηλεφωνικές συνδιαλέξεις.

Με βάση τα παραπάνω, το έργο «Προετοιμασία πιστοποίησης του G-Cloud κατά ISO 27001:2013» αποβλέπει στην παροχή εξειδικευμένων επιστημονικών υπηρεσιών για την προετοιμασία και την υποστήριξη της ΓΓΠΣΔΔ με στόχο την πιστοποίηση του G-Cloud σύμφωνα με το διεθνές Πρότυπο Διαχείρισης Ασφάλειας Πληροφοριών ISO/IEC 27001:2013 (Information Security Management) . Στο πεδίο ορισμού του έργου εντάσσεται το G-Cloud, καθώς και όλες οι εμπλεκόμενες με το G-Cloud δομές και λειτουργίες της ΓΓΠΣΔΔ

Το παρόν έργο περιλαμβάνει επιγραμματικά όλες τις παρακάτω ενέργειες:

1. Σχεδιασμό και Ανάπτυξη Συστήματος Διαχείρισης Ασφάλειας Πληροφοριών (ΣΔΑΠ) με πεδίο εφαρμογής το G-Cloud, καθώς και το σύνολο των σχετικών με αυτό δομών και λειτουργιών της ΓΓΠΣΔΔ, βάσει των απαιτήσεων του διεθνούς προτύπου ISO/IEC 27001:2013 και συμπληρωμάτων του, ή μεταγενέστερης έκδοσής του.
2. Καθορισμό των διαδικασιών για την αδιάλειπτη διαχείριση του ΣΔΑΠ
3. Εκπαίδευση και υποστήριξη των στελεχών της ΓΓΠΣΔΔ κατά την πιλοτική εφαρμογή και λειτουργία του ΣΔΑΠ.
4. Εσωτερική Επιθεώρηση του ΣΔΑΠ στο πλαίσιο προετοιμασίας της Επιθεώρησης Πιστοποίησης της Συμμόρφωσής του προς το διεθνές πρότυπο ISO/IEC 27001:2013 και συμπληρωμάτων του, ή μεταγενέστερης έκδοσής του.
5. Υποστήριξη στη συμπλήρωση της Αίτησης - Φακέλου της παραπάνω Πιστοποίησης του ΣΔΑΠ.

Στο πλαίσιο αυτό προβλέπονται:

* Καταγραφή και αξιολόγηση της υφιστάμενης κατάστασης
* Ανάλυση Αποκλίσεων (Gap Analysis) μεταξύ υφιστάμενης κατάστασης και απαιτήσεων του προτύπου ISO/IEC 27001:2013 και συμπληρωμάτων του (ενδεικτικά : ISO 27002:2013 Information technology — Security techniques — Code of practice for information security controls, ISO 27017:2015 Information technology – Security techniques – Code of practice for information security controls based on ISO/IEC 27002 for cloud services, 27018:2014 Information technology – Security techniques – Code of practice for protection of personally identifiable information (PII) in public clouds acting as PII processors), ή μεταγενέστερης έκδοσής του
* Σχεδιασμός, Ανάπτυξη, Εφαρμογή και Επισκόπηση λειτουργίας του ΣΔΑΠ
* Υποστηρικτικές Υπηρεσίες κατά την εφαρμογή του ΣΔΑΠ με στόχο την πιστοποίησή του σύμφωνα με το πρότυπο ISO 27001:2013 (όπως η εκπαίδευση και υποστήριξη των στελεχών της ΓΓΠΣΔΔ, η εσωτερική επιθεώρηση του ΣΔΑΠ και η υποστήριξη κατά την προετοιμασία πιστοποίησης και κατά την διενέργεια της αρχικής επιθεώρησης).

### Στόχοι του Έργου

Το έργο αποσκοπεί στην ολοκληρωμένη, μεθοδική και συστηματική προετοιμασία της ΓΓΠΣΔΔ, για την πιστοποίηση του G-Cloud και όλων των εμπλεκόμενων με το G-Cloud δομών και λειτουργιών της ΓΓΠΣΔΔ, σύμφωνα με το ISO/IEC 27001:2013 και των συμπληρωμάτων αυτού, ή μεταγενέστερης έκδοσής του, από ανεξάρτητο και σχετικά διαπιστευμένο εθνικό/ημεδαπό ή διεθνή φορέα πιστοποίησης[[1]](#footnote-1).

Τέλος, οίκοθεν νοείται ότι ουδείς εκ των διαπιστευμένων αξιολογητών μπορεί να είναι μέλος της ομάδας του παρόντος έργου.

Οι κύριοι στόχοι που αναμένεται να επιτευχθούν μέσω της υλοποίησης του παρόντος Έργου είναι:

* Διασφάλιση εμπιστευτικότητας, ακεραιότητας και διαθεσιμότητας των πληροφοριακών συστημάτων του G-Cloud
* Συμμόρφωση με τη σχετική νομοθεσία και τα ισχύοντα διεθνή πρότυπα (περιλαμβανομένου φυσικά του ISO/IEC 27001) όπως ενδεικτικά : ISO 27002:2013 Information technology — Security techniques — Code of practice for information security controls, ISO 27017:2015 Information technology – Security techniques – Code of practice for information security controls based on ISO/IEC 27002 for cloud services, 27018:2014 Information technology – Security techniques – Code of practice for protection of personally identifiable information (PII) in public clouds acting as PII processors, NIST SP800-144 Guidelines on Security and Pricacy in Public Cloud Computing, BS 10012 Personal Information Management κλπ)
* Ελαχιστοποίηση απωλειών σε περιπτώσεις εκδήλωσης συμβάντος ασφάλειας
* Ενημέρωση και ευαισθητοποίηση του ανθρώπινου δυναμικού της ΓΓΠΣΔΔ
* Αποσαφήνιση και διαχωρισμός αρμοδιοτήτων του εμπλεκόμενου ανθρώπινου δυναμικού της ΓΓΠΣΔΔ (segregation of duties)

Η πιστοποίηση του ΣΔΑΠ, σύμφωνα με τις απαιτήσεις του ISO/IEC 27001 και των συμπληρωμάτων αυτού, ή μεταγενέστερης έκδοσής του, θα εξασφαλίσει τα ακόλουθα οφέλη και πλεονεκτήματα για τη ΓΓΠΣΔΔ:

* Επιβεβαίωση εφαρμογής της σχετικής νομοθεσίας και των τυποποιητικών κανονισμών.
* Απόδειξη ικανοποίησης των απαιτήσεων ορθής διακυβέρνησης και επιχειρησιακής συνέχειας.
* Επίσημη απόδειξη ύπαρξης και λειτουργίας συστήματος διαχείρισης ασφάλειας πληροφοριών και στο πλαίσιό του, εφαρμογή συστήματος αναγνώρισης, αξιολόγησης και διαχείρισης κινδύνων.
* Απόδειξη της δέσμευσης της διοίκησης της ΓΓΠΣΔΔ για την κατά νόμο και επιστήμη επαρκή ασφάλεια των πληροφοριών που φιλοξενούνται στις Υποδομές του G-Cloud, αποδεικνύοντας ταυτόχρονα ότι η ασφάλεια είναι πρωταρχικής σημασίας για το G-Cloud και τη ΓΓΠΣΔΔ.
* Ενίσχυση αισθήματος εμπιστοσύνης προς τους συνεργάτες και επωφελούμενους Δημόσιους Φορείς – χρήστες του G-Cloud
* Απόδειξη ότι, μέσω τακτικών αξιολογήσεων, η ΓΓΠΣΔΔ αξιολογεί και βελτιώνει την απόδοση του G-Cloud.

### Κρίσιμοι παράγοντες επιτυχίας του Έργου

Οι βασικοί κρίσιμοι παράγοντες επιτυχίας του Έργου συνοψίζονται στον ακόλουθο πίνακα:

|  |  |
| --- | --- |
| **Κρίσιμος Παράγοντας Επιτυχίας** | **Σχετικές Ενέργειες Αντιμετώπισης** |
| Ενεργή και έμπρακτη υποστήριξη από τη Διοίκηση της ΓΓΠΣΔΔ, με τον χαρακτηρισμό του έργου ως πρώτης προτεραιότητας. | Ενημέρωση της Διοίκησης κατά τα πρώτα στάδια υλοποίησης του έργου, καθώς και συνεχής ενημέρωση κατά την εξέλιξή του και εμπλοκή της όπου απαιτηθεί |
| Διαθεσιμότητα των αρμόδιων στελεχών για συνεργασία με τον Ανάδοχο | Εποικοδομητική συνεργασία της ΥΠΕ και ΕΠΕ και των αρμόδιων στελεχών της ΓΓΠΣΔΔ με τα αρμόδια στελέχη του Αναδόχου |
| Ανάλυση και κατανόηση όλων των επιχειρησιακών απαιτήσεων που σχετίζονται με το Έργο | Χρήση κατάλληλης μεθοδολογίας επισκόπησης από τον Ανάδοχο με βάση την εμπειρία του από αντίστοιχου μεγέθους οργανισμούς |
| Η ελαχιστοποίηση διατάραξης επιχειρησιακής λειτουργίας της ΓΓΠΣΔΔ | Υλοποίησης του Έργου με την ελάχιστη όχληση. Χρήση υφισταμένων πολιτικών και παραδοτέων άλλων σχετικών έργων |

## Χρονοδιάγραμμα & Φάσεις του Έργου

Η συνολική διάρκεια του έργου ορίζεται σε **12 μήνες** και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που παρατίθεται στη συνέχεια.

Στη συνολική διάρκεια του έργου περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη τη διαδικασίας για την οριστική παραλαβή του έργου.

|  |  |  |  |
| --- | --- | --- | --- |
| **Φάση** | **Τίτλος Φάσης** | **Διάρκεια υλοποίησης (ΜΗΝΕΣ)** | **Προϋπόθεση έναρξης** |
| **ΦΑΣΗ A** | **Ανάλυση Απαιτήσεων - Προσδιορισμός Συστήματος ΣΔΑΠ** | **2** | Έναρξη με την υπογραφή της Σύμβασης |
| **ΦΑΣΗ Β** | **Σχεδιασμός και Υλοποίηση ΣΔΑΠ** | **6** | Έναρξη με την ολοκλήρωση της Φάσης Α |
| **ΦΑΣΗ Γ** | **Εκπαίδευση** | **1** | Έναρξη με την ολοκλήρωση της Φάσης Β |
| **ΦΑΣΗ Δ** | **Πιλοτική Εφαρμογή και Βελτίωση ΣΔΑΠ** | **2** | Έναρξη με την ολοκλήρωση της Φάσης Γ |
| **ΦΑΣΗ Ε** | **Εσωτερική Επιθεώρηση ΣΔΑΠ** | **1** | Έναρξη με την ολοκλήρωση της Φάσης Δ |

Το συνοπτικό χρονοδιάγραμμα παρατίθεται παρακάτω:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ΦΑΣΗ ΕΡΓΟΥ** | | M1 | M2 | M3 | M4 | M5 | M6 | M7 | M8 | M9 | M10 | M11 | M12 |
| **A** | **Ανάλυση Απαιτήσεων - Προσδιορισμός Συστήματος ΣΔΑΠ** |  |  |  |  |  |  |  |  |  |  |  |  |
| **Β** | **Σχεδιασμός και Υλοποίηση ΣΔΑΠ** |  |  |  |  |  |  |  |  |  |  |  |  |
| **Γ** | **Εκπαίδευση** |  |  |  |  |  |  |  |  |  |  |  |  |
| **Δ** | **Πιλοτική Εφαρμογή και Βελτίωση ΣΔΑΠ** |  |  |  |  |  |  |  |  |  |  |  |  |
| **Ε** | **Εσωτερική Επιθεώρηση ΣΔΑΠ** |  |  |  |  |  |  |  |  |  |  |  |  |

Ειδικότερα η περιγραφή του Έργου ανά **Φάση** έχει ως εξής:

### Φάσεις Υλοποίησης Έργου

#### Φάση Α: Ανάλυση Απαιτήσεων - Προσδιορισμός Συστήματος ΣΔΑΠ

Κατά τη Φάση Α, ο Ανάδοχος θα προβεί στις κατάλληλες ενέργειες για την καταγραφή και αξιολόγηση της υφιστάμενης κατάστασης, τον καθορισμό του ακριβούς πεδίου εφαρμογής του ΣΔΑΠ, καθώς και τις απαιτούμενες ενέργειες και αποφάσεις προκειμένου να επιτευχθεί συμμόρφωση της ΓΓΠΣΔΔ με το ISO 27001:2013.

Ενδεικτικά, ο Ανάδοχος θα πρέπει να προβεί στις παρακάτω ενέργειες:

1. Μελέτη και Αξιολόγηση Υφιστάμενης Κατάστασης

* Οριστική αποτύπωση και αποσαφήνιση των σχετικών με το G-Cloud οργανωτικών διαδικασιών, αναγνώριση και οριοθέτηση των πληροφοριών και των υπηρεσιών που θα θελήσει η να θέσει υπό αυστηρή διαχείριση και να εντάξει στο Σύστημα Διαχείρισης Ασφάλειας Πληροφοριών.
* Έλεγχοι τρωτότητας και παρείσδυσης (vulnerability/penetration testing) στους τομείς της εξωτερικής και εσωτερικής ασφάλειας των συστατικών της υποδομής και εφαρμογών, οι οποίες θα βασίζονται σε διεθνώς επιστημονικά τεκμηριωμένες μεθοδολογίες, θα πραγματοποιηθούν με τη χρήση εργαλείων αυτοματοποιημένων ελέγχων και θα καταλήξουν σε πρόταση επαρκούς θεραπείας κάθε διαπιστωθείσας τρωτότητας.

Σημειώνεται ότι ο ως άνω έλεγχος θα γίνει μία μόνο φορά στο πλαίσιο του έργου. Η επανάληψή του (Penetration ReTest, PenRetest) θεωρείται σκόπιμη, σύμφωνα με την διεθνή πρακτική και προτείνεται να γίνει (εκτός του παρόντος έργου) μετά την παρέλευση ολιγόμηνου χρονικού διαστήματος από την πιστοποίηση, έπειτα από την υλοποίηση των προτάσεων θεραπείας των ευρημάτων του αρχικού ελέγχου.

* Συλλογή και αναλυτική μελέτη και αξιολόγηση του υφιστάμενου ηλεκτρονικού και έγγραφου υλικού/τεκμηρίωσης που ενδεικτικά περιλαμβάνει:
  + Υφιστάμενη Στρατηγική, πολιτικές, διαδικασίες, οδηγίες και πρότυπα ασφάλειας και γενικότερα όλα τα διαθέσιμα έγγραφα του υφιστάμενου Πλαισίου Ασφάλειας Πληροφοριακών Συστημάτων (ΠΑΠΣ) της ΓΓΠΣΔΔ, καθώς και οποιαδήποτε έγγραφα αφορούν απαιτήσεις ασφάλειας που θα πρέπει να ληφθούν υπόψη κατά την ανάλυση απαιτήσεων
  + Αναφορές σχετικές με τη συμμόρφωση με τις υφιστάμενες πολιτικές (π.χ. αναφορές εσωτερικού ελέγχου)
  + Αποτελέσματα αξιολόγησης κινδύνων και ευπαθειών ασφάλειας
* Κατανόηση υφιστάμενου επιχειρησιακού και τεχνολογικού περιβάλλοντος, υφιστάμενης προσέγγισης σχετικά με τη δομή και το πλαίσιο της ασφάλειας πληροφοριών, καθώς και υφιστάμενων νομικών, θεσμικών και κανονιστικών απαιτήσεων.

1. Ανάλυση Αποκλίσεων και κατάρτιση Πλάνου Διαχείρισης Ρίσκου

Ανάλυση Αποκλίσεων (Gap Analysis) με σκοπό την εκτίμηση του υφισταμένου επιπέδου ασφαλείας, την οριοθέτηση του στόχου του Έργου, τον εντοπισμό των κενών στο υφιστάμενο πλαίσιο ασφάλειας πληροφοριών, καθώς και των προτάσεων βελτίωσης ή/και κάλυψης των κενών, ώστε το ΣΔΑΠ να καλύπτει τις επιχειρησιακές ανάγκες και να πετύχει το επιθυμητό επίπεδο ασφάλειας και να είναι εφικτή η συμμόρφωση με το πρότυπο ISO 27001:2013.

Για την παραγωγή των παραδοτέων της παρούσας Φάσης, θα αξιοποιηθούν υπάρχουσες πολιτικές ασφάλειας της ΓΓΠΣΔΔ και γενικότερα όλα τα διαθέσιμα έγγραφα του υφιστάμενου Πλαισίου Ασφάλειας Πληροφοριακών Συστημάτων (ΠΑΠΣ) της ΓΓΠΣΔΔ, καθώς και οποιαδήποτε έγγραφα αφορούν απαιτήσεις ασφάλειας (πχ. παραδοτέα του έργου «*Κεντρικές Υπολογιστικές Υποδομές της ΚτΠ Α.Ε. - Κόμβος G-Cloud ΓΓΠΣ*», καθώς και άλλα σχετικά παραδοτέα έργων της ΓΓΠΣΔΔ).

Είναι σημαντικό για την υλοποίηση της φάσης αυτής να αναδειχθούν:

* Τα θέματα που μπορεί να επηρεάσουν την ικανότητα της ΓΓΠΣΔΔ να πετύχει τους σκοπούς για τους οποίους εφαρμόζει το ΣΔΑΠ
* Οι απαιτήσεις/προσδοκίες ενδιαφερομένων πλευρών, εντός ή εκτός του G-Cloud, περιλαμβανομένων αυτών της νομοθεσίας

Επισημαίνεται ότι πρέπει να υπάρξει αναφορά και μέριμνα σχετικά με το ζήτημα της προστασίας προσωπικών δεδομένων ώστε να τεκμηριώνεται τόσο η νομική συμμόρφωση (Ν. 4624/2019, EE 679/2016 (GDPR)) όσο και η υιοθέτηση βέλτιστων πρακτικών σύμφωνα με αντίστοιχα διεθνή πρότυπα (π.χ BS 10012:2017 Personal Information Management), καθώς και να ληφθεί υπόψη η οδηγία Ασφάλειας Δικτύων και Συστημάτων Πληροφορικής (NIS).

Επίσης, θα πρέπει να ληφθούν υπόψη και να αξιοποιηθούν κατάλληλα και τα σχετικά με την ασφάλεια πληροφοριών και το ΣΔΑΠ αναφερόμενα στην Έκθεση Εσωτερικής Επιθεώρησης (προ πιστοποίησης συμμόρφωσης), η οποία έχει παραδοθεί στη ΓΓΠΣΔΔ στο πλαίσιο άλλου έργου αναφορικά με τη συμμόρφωση προς το διεθνές πρότυπο ISO 20000-1 (ITIL).

**Παραδοτέα Φάσης Α:**

|  |  |
| --- | --- |
| **Τίτλος Παραδοτέου** | **Περιγραφή Παραδοτέου** |
| **ΠΑ.1:** Σχέδιο Διαχείρισης και Ποιότητας Έργου (ΣΔΠΕ) | Περιλαμβάνει κατ’ ελάχιστο:   * Ορισμό διαδικασιών και μηχανισμών που θα λαμβάνουν υπόψη τις οργανωτικές, διοικητικές και τεχνολογικές παραμέτρους του Έργου * Κινδύνους/ βιωσιμότητα Έργου, * Σύστημα διασφάλισης ποιότητας, * Λεπτομερές χρονοδιάγραμμα υλοποίησης |
| **ΠΑ.2:** Έκθεση Αξιολόγησης Υφιστάμενης Κατάστασης | Ενδεικτικά περιλαμβάνει:   * Τεκμηριωμένη οριοθέτηση του Συστήματος Διαχείρισης Ασφάλειας Πληροφοριών * Πεδίο εφαρμογής Συστήματος Διαχείρισης Ασφάλειας Πληροφοριών (ΣΔΑΠ), όπως προβλέπεται από το πρότυπο ISO/IEC 27001:2013 * Καταγραφή του υφιστάμενου πλαισίου λειτουργίας (νομικό, κανονιστικό) * Καταγραφή των ενδιαφερομένων μερών (interested parties) και των προσδοκιών / απαιτήσεων αυτών * Έλεγχος υφιστάμενης τεκμηρίωσης * Έλεγχος υφιστάμενου οργανωτικού μοντέλου Ασφάλειας * Αρχικό penetration & vulnerability testing * Πλάνο Διαχείρισης Κινδύνων |
| **ΠΑ.3:** Μελέτη Ασφάλειας | Περιγραφή των χαρακτηριστικών και παραμέτρων ασφάλειας του Συστήματος, σύμφωνα με το πρότυπο ISO/IEC 27001:2013 και των συμπληρωμάτων ή μεταγενέστερης έκδοσης αυτού (ενδεικτικά και όχι περιοριστικά: διαβάθμιση των εγγράφων του ΣΔΑΠ, Ρόλοι χρηστών-Οργανικές μονάδες που θα έχουν πρόσβαση, προτεινόμενο πλάνο backup policy, προτεινόμενο πλάνο αναθεωρήσεων κλπ ) |

#### Φάση Β: Σχεδιασμός και Υλοποίηση ΣΔΑΠ

Στο πλαίσιο της Φάσης Β, ο Ανάδοχος θα αναλάβει τον σχεδιασμό και την ανάπτυξη της απαιτούμενης τεκμηρίωσης του Συστήματος Διαχείρισης Ασφάλειας Πληροφοριών (ΣΔΑΠ) με στόχο τη συμμόρφωση με τις επιχειρησιακές απαιτήσεις της Αναθέτουσας Αρχής, καθώς και με το πρότυπο ISO 27001:2013. Ο ανάδοχος δύναται να εξετάσει την δυνατότητα χρήσης υφιστάμενου σχετικού εργαλείου της ΓΓΠΣΔΔ (RM-Studio) για την εξαγωγή των αποτελεσμάτων της φάσης, ή/και για την εισαγωγή αυτών στο εργαλείο.

Ενδεικτικά, οι εργασίες της Φάσης αυτής περιλαμβάνουν κατ’ ελάχιστον τα εξής:

1. Αναγνώριση όλων των περιουσιακών στοιχείων (information assets) και σύνταξη σχετικού καταλόγου (Asset Inventory) που σχετίζονται με την πληροφορία της οποίας την **εμπιστευτικότητα, ακεραιότητα, ιδιωτικότητα, ανθεκτικότητα και διαθεσιμότητα** θέλει να διασφαλίσει η ΓΓΠΣΔΔ, στις εξής ενδεικτικές κατηγορίες:

* Δεδομένα (Data): Περιλαμβάνει έντυπη και ηλεκτρονική πληροφορία
* Λογισμικό (Software): Αυτό που διαχειρίζεται περιουσιακά στοιχεία τύπου «δεδομένα»
* Φυσικά αγαθά (Physical Assets): Αφορά είτε μηχανογραφική υποδομή, είτε κτηριακή υποδομή, όπου τηρούνται περιουσιακά στοιχεία τύπου «δεδομένα»
* Υπηρεσίες (Services): Αφορά παροχή υπηρεσιών από τρίτους που σχετίζονται με περιουσιακά στοιχεία τύπου «δεδομένα»
* Ανθρώπινοι πόροι (Human Resources)
* Άυλοι πόροι (Intangible Assets)

1. Αποτίμηση των περιουσιακών στοιχείων που αναγνωρίστηκαν με χρήση διεθνούς αναγνωρισμένης μεθοδολογίας (π.χ FIPS 199). Η αποτίμηση θα υλοποιηθεί εκτιμώντας τις απαιτήσεις του G-Cloud και της ΓΓΠΣΔΔ για την ασφάλεια κάθε περιουσιακού στοιχείου. Οι απαιτήσεις θα αναδειχθούν με μελέτη και σε συνεργασία με αρμόδια στελέχη της ΓΓΠΣΔΔ
2. Αναγνώριση τρωτοτήτων και κινδύνων ως συνέπεια αυτών των τρωτοτήτων. Οι κίνδυνοι που θα αναγνωριστούν θα είναι συνυφασμένοι με την λογική της διασφάλισης της πληροφορίας. Κατόπιν θα ακολουθήσει η αξιολόγησή τους (risk assessment) με τη βοήθεια επιστημονικά τεκμηριωμένης μεθοδολογίας (π.χ. CRAMM, NIST SP800-53, OCTAVE, ISO 27005:2018 κλπ), ώστε να υπολογιστεί ο βαθμός επικινδυνότητας, ενώ θα ορισθούν τα κριτήρια και το επιθυμητό επίπεδο αποδοχής της επικινδυνότητας. Με βάση την αξιολόγηση θα προταθούν μέτρα που θα δώσουν τη δυνατότητα στην ΓΓΠΣΔΔ να:

* Αναγνωρίσει τον ιδιοκτήτη του κινδύνου (risk owner identification)
* Εξαλείψει τον κίνδυνο (avoid)
* Μειώσει τον κίνδυνο (reduce)
* Μεταβιβάσει σε τρίτο την ευθύνη διαχείρισης του κινδύνου, αν εκδηλωθεί (risk transfer)
* Αποδεχθεί τον κίνδυνο (accept)

1. Αναθεώρηση/επικαιροποίηση των υφιστάμενων (ΠΑΠΣ) και ανάπτυξη και συγγραφή νέων πολιτικών και διαδικασιών ασφάλειας, οδηγιών εργασίας και τεχνικών προτύπων.
2. Οργανωτικό Μοντέλο Ασφάλειας Π.Σ. με περιγραφές ρόλων, αρμοδιοτήτων και θέσεων εργασίας.
3. Διαβάθμιση Πληροφοριών. Αφού γίνει η κατάρτιση των πολιτικών και των διαδικασιών που σχετίζονται με τη διαβάθμιση πληροφοριών, συμπεριλαμβανομένου του ορισμού των βασικών κλάσεων πληροφοριών, της μεθοδολογίας διαβάθμισης και των μέσων χαρακτηρισμού, ο Ανάδοχος θα προβεί στην επισκόπηση της προϋπάρχουσας διαβάθμισης πληροφοριών στα κρίσιμα συστήματα, ώστε να επαληθευτεί ότι η διαβάθμιση είναι ευθυγραμμισμένη με τις νέες πολιτικές και τις διαδικασίες που αναπτύχθηκαν. Σε περίπτωση μη επαλήθευσης (μερικής ή ολικής), ο Ανάδοχος θα εισηγηθεί τις σχετικές ενέργειες στο αρμόδιο όργανο παρακολούθησης του Έργου πριν την υλοποίησή τους.
4. Τυποποίηση ρόλων και δικαιωμάτων πρόσβασης. Θα πραγματοποιηθεί αρχικός καθορισμός της απόδοσης ρόλων σε χρήστες και διαχειριστές των συστημάτων και διαχωρισμός των καθηκόντων (seggregation of duties), αξιολογώντας τους κινδύνους στο εσωτερικό των τμημάτων πληροφορικής και τον εντοπισμό παραβιάσεων των υπαρχόντων ρόλων (access rights review).

Ειδικότερα θα πραγματοποιηθεί:

* Τυποποίηση των ρόλων πρόσβασης με βάση τις κλάσεις πληροφοριών και τα επιθυμητά επίπεδα πρόσβασης του εκάστοτε ρόλου σε επίπεδο λειτουργικών συστημάτων (access rights matrix)
* Τυποποίηση ρόλων αυξημένων δικαιωμάτων (privileged, administrative, root access)
* Τυποποίηση ρόλων μηχανών και αυτοματοποιημένων διαδικασιών (machine access),
* Τυποποίηση ρόλων συντήρησης συστημάτων και 3ων οντοτήτων (εξωτερικών συνεργατών, αναδόχων, κλπ.)
* Αναθεώρηση ρόλων σε περιπτώσεις που εντοπιστούν παραβιάσεις ή περιπτώσεις που αυξάνουν το συνολικό ρίσκο του ΣΔΑΠ

**Παραδοτέα Φάσης B:**

|  |  |
| --- | --- |
| **Τίτλος Παραδοτέου** | **Περιγραφή Παραδοτέου** |
| **ΠΒ.1:** Τεκμηρίωση του Συστήματος Διαχείρισης Ασφάλειας Πληροφοριών (ΣΔΑΠ) | * Ανάλυση Αποκλίσεων (Gap Analysis) * Κατάλογος προτάσεων βελτίωσης ή/και κάλυψης των εντοπιζόμενων κενών   Η Τεκμηρίωση του ΣΔΑΠ θα περιλαμβάνει τουλάχιστον τα εξής:   * *Εγχειρίδιο Συστήματος Διαχείρισης Ασφάλειας Πληροφοριών, με αναφορά Κύριων Δεικτών Επίδοσης (Key Performance Indicators - KPIs)* * *Πολιτικές Συστήματος Διαχείρισης Ασφάλειας Πληροφοριών:*   + Πολιτική Ασφάλειας Πληροφοριών (η οποία περιλαμβάνει και τις γενικές αρχές του ΣΔΑΠ)   + Πολιτική Ορθής Χρήσης Συστημάτων και Πληροφοριών   + Πολιτική μεταφοράς πληροφορίας   + Πολιτική περιορισμού εγκαταστάσεων λογισμικού   + Πολιτική Τηλεργασίας   + Πολιτική καθαρής επιφάνειας εργασίας   + Πολιτική προστασίας προσωπικών δεδομένων   + Πολιτική Διαχείρισης Πληροφοριακών Αγαθών   + Πολιτική Διαχείρισης Ανθρωπίνων Πόρων   + Πολιτική Διαχείρισης Επιχειρησιακής Συνέχειας   + Πολιτική Διαχείρισης Περιστατικών Ασφάλειας Πληροφοριών   + Πολιτική Επικοινωνιών και Δικτύων   + Πολιτική Κρυπτογράφησης   + Πολιτική Φυσικής και Περιβαλλοντικής Ασφάλειας   + Πολιτική Αποδεκτής Χρήσης Πληροφοριακών Αγαθών   + Πολιτική Διαχείρισης Περιστατικών Ασφάλειας Πληροφοριών   + Πολιτική Προστασίας από Κακόβουλο Λογισμικό   + Πολιτική Φορητών Συσκευών   + Πολιτική Αντιγράφων Ασφαλείας   + Πολιτική Διαβάθμισης και Διαχείρισης Πληροφοριακών Αγαθών   + Πολιτική Διαχείρισης Ευπαθειών και Κινδύνων   + Πολιτική Αποδεκτής Χρήσης Ηλεκτρονικού Ταχυδρομείου   + Πολιτική Διαχείρισης Αλλαγών Πληροφοριακών Συστημάτων   + Πολιτική Διατήρησης και Καταστροφής Μέσων & Πληροφοριών   + Πολιτική Διαχείρισης Πρόσβασης Χρηστών   + Πολιτική Διαχείρισης Συνεργασιών με Τρίτους   + Πολιτική Προμήθειας και Ανάπτυξης Πληροφοριακών Συστημάτων   + Πολιτική Χρήσης Υπηρεσιών Υπολογιστικού Νέφους   + Πολιτική Ελέγχου & Επιθεωρήσεων ΣΔΑΠ * *Διαδικασίες Συστήματος Διαχείρισης Ασφάλειας Πληροφοριών*    + Διαδικασία Διαχείρισης Περιστατικών Ασφάλειας Πληροφοριών   + Διαδικασία Διαχείρισης Αλλαγών   + Διαδικασία Διαχείρισης Ευπαθειών και Ενημερώσεων Ασφαλείας   + Διαδικασία Διαχείρισης Πρόσβασης Χρηστών   + Διαδικασία Λήψης και Επαναφοράς Αντιγράφων Ασφαλείας   + Διαδικασία Προμήθειας και Ανάπτυξης Πληροφοριακών Συστημάτων   + Διαδικασία Αξιολόγησης και Διαχείρισης Κινδύνων Ασφάλειας Πληροφοριακών Συστημάτων – Διαχείρισής τους   + Διαδικασία Εσωτερικής Επιθεώρησης ΣΔΑΠ   + Διαδικασία Ανασκόπησης από την Διοίκηση * *Οδηγίες Εργασίας*    + Περιγραφές Θέσεων Εργασίας - Οργανωτικό Μοντέλο Ασφάλειας Π.Σ.   + Μεθοδολογία Αξιολόγησης και Διαχείρισης Κινδύνων Ασφάλειας Πληροφοριών   + Σχέδιο Ανάκαμψης από Καταστροφή   + Εγχειρίδιο Συστήματος Διαχείρισης Ασφάλειας Πληροφοριών   + Διαδικασίες Συστήματος Διαχείρισης Ασφάλειας Πληροφοριών   + Οδηγία Εργασίας Διαβάθμισης Πληροφοριακών Αγαθών   + Οδηγία Εργασίας Διενέργειας Εσωτερικού και Εξωτερικού Ελέγχου   + Οδηγία Εργασίας Αντιμετώπισης Περιστατικών   + Οδηγία Εργασίας Συλλογής και Ανάλυσης Αρχείων ΣΔΑΠ * *Τεχνικά Πρότυπα:*   + Τεχνικό Πρότυπο Ασφάλειας Firewall   + Τεχνικό Πρότυπο Ασφάλειας Web Server (Apache, IIS)   + Τεχνικό Πρότυπο Βάσεων Ασφάλειας Δεδομένων (MySQL, MS SQL, Oracle DB)   + Τεχνικό Πρότυπο Ασφάλειας Λειτουργικών Συστημάτων (Windows, RHEL)   + Τεχνικό Πρότυπο Ασφάλειας Δικτυακών Συσκευών (Cisco)   + Τεχνικό Πρότυπο Διενέργειας Ελέγχων Τρωτότητας και Δοκιμών Παρείσδυσης |
| **ΠΒ.2:** Αξιολόγηση Κινδύνων Ασφάλειας Πληροφοριών (Risk Assessment) | Περιλαμβάνει ενδεικτικά:   * τον Κατάλογο των Πληροφοριακών Αγαθών (Asset Inventory) * την αναγνώριση των υφιστάμενων κινδύνων, απειλών και σημείων ευπάθειας, * την αποτίμηση της επικινδυνότητάς τους, * την ανάλυση των επιχειρησιακών επιπτώσεων (Business Impact Analysis) |
| **ΠΒ.3:** Σχέδιο Διαχείρισης Επικινδυνότητας (Risk Treatment Plan) | Περιλαμβάνει ενδεικτικά τις προτάσεις ενεργειών για τη διαχείριση και την αντιμετώπιση των κινδύνων με γνώμονα τη συμμόρφωση σε όσα προβλέπει το πρότυπο ISO 27001:2013 περιλαμβάνοντας χρονοδιάγραμμα και υπευθυνότητες για τη βελτίωση/ άρση των αποκλίσεων. Για κάθε ενέργεια θα πρέπει να είναι σαφές:   * εάν θα υλοποιηθεί από τον Ανάδοχο ή την Αναθέτουσα Αρχή * εάν απαιτείται συνδρομή άλλου εξειδικευμένου συμβούλου με αμοιβή * εάν απαιτείται κόστος για βελτίωση υποδομής/αγορά εξοπλισμού, λογισμικού, κλπ. * εάν εξαρτάται από την υλοποίηση άλλης ενέργειας   Για την κατάρτιση των προτάσεων αυτών ο Ανάδοχος θα πρέπει να λάβει υπόψη τυχόν υφιστάμενους σχεδιασμούς παρεμβάσεων, τεχνικά δελτία πράξεων και σχέδια διακηρύξεων έργων που μπορεί βρίσκονται σε διάφορες φάσεις εξέλιξης και ωριμότητας στην Αναθέτουσα Αρχή.  Σημειώνεται ότι από το Σχέδιο Διαχείρισης Επικινδυνότητας (Risk Treatment Plan), θα ενημερωθεί παράλληλα και η **Δήλωση Εφαρμοσιμότητας (Statement of Applicability)**. Η Δήλωση Εφαρμοσιμότητας αποτελεί το έγγραφο που παραθέτει ποια από τα μέτρα ασφάλειας που προβλέπονται στο ISO 27001 θα υλοποιηθούν τελικά, το λόγο επιλογής των μέτρων αυτών, καθώς και την αιτιολόγηση του αποκλεισμού των μέτρων που τελικά δεν θα υλοποιηθούν. |
| **ΠΒ.4:**  Αποτελέσματα Επισκόπησης της Υφιστάμενης Διαβάθμισης Πληροφοριών | Περιλαμβάνει ενδεικτικά:   * την επισκόπηση της προϋπάρχουσας διαβάθμισης πληροφοριών και * την επαλήθευση της ευθυγράμμισης της διαβάθμισης πληροφοριών στα κρίσιμα συστήματα με τις νέες πολιτικές και τις διαδικασίες που αναπτύχθηκαν. * Την τεκμηρίωση και τυποποίηση των ρόλων και δικαιωμάτων πρόσβασης με βάση τις κλάσεις πληροφοριών και τα επιθυμητά επίπεδα πρόσβασης, βάσει των απαιτήσεων του Έργου. |

#### Φάση Γ: Εκπαίδευση

Στο πλαίσιο της Φάσης Γ, ο ανάδοχος θα προβεί σε όλες τις απαιτούμενες ενέργειες για την ενημέρωση, ευαισθητοποίηση και εκπαίδευση των στελεχών της Αναθέτουσας Αρχής που εμπλέκονται στη λειτουργία, διαχείριση ή χρήση του Συστήματος Διαχείρισης Ασφάλειας Πληροφοριών (ΣΔΑΠ), δεδομένου ότι εκπαίδευση αποτελεί κρίσιμο παράγοντα ουσιαστικής επιτυχίας του ΣΔΑΠ, λόγω της κεφαλαιώδους σημασίας του ανθρώπινου παράγοντα σε όλα τα συστήματα διαχείρισης ασφάλειας.

Οι στόχοι των υπηρεσιών εκπαίδευσης είναι:

* η πλήρης κατανόηση του ρόλου και των αρμοδιοτήτων του εμπλεκόμενου προσωπικού
* η ολοκληρωμένη μεταφορά τεχνογνωσίας προς έναν ικανό πυρήνα αρμόδιου διαχειριστών της ΓΓΠΣΔΔ, οι οποίοι θα αναλάβουν μετά το πέρας του Έργου την αδιάλειπτη και εύρυθμη λειτουργία, τη διαχείριση, υποστήριξη, επικαιροποίηση και περαιτέρω αναβάθμιση του ΣΔΑΠ.
* η ανάπτυξη των καταλλήλων δεξιοτήτων σε έναν αντιπροσωπευτικό αριθμό στελεχών με τη λήψη εκπαίδευσης που να οδηγεί σε δυνατότητα πιστοποίησης κατά το πρότυπο ISO 27001:2013.

Οι υπηρεσίες εκπαίδευσης απευθύνονται σε όλες τις κατηγορίες εκπαιδευομένων, με βάση τον ρόλο κάθε στελέχους στο Έργο. Ενδεικτικά και όχι περιοριστικά, η εκπαίδευση αφορά: τον Υπεύθυνο ΣΔΑΠ, τον Υπεύθυνο ΣΔΕΠ, την Ομάδα Ασφάλειας, τα στελέχη της οργανικής μονάδας εσωτερικού ελέγχου του φορέα, , τα στελέχη της Διοίκησης, καθώς και τα στελέχη των λοιπών Διευθύνσεων της ΓΓΠΣΔΔ που θα εμπλέκονται στη λειτουργία του ΣΔΑΠ.

Με βάση τα παραπάνω, οι εργασίες της Φάσης αυτής περιλαμβάνουν κατ’ ελάχιστον τα εξής:

* Σχεδιασμό, οργάνωση και προετοιμασία των εκπαιδευτικών δράσεων
* Δημιουργία εκπαιδευτικού και εποπτικού υλικού εκπαίδευσης, με βάση τις ανάγκες και την ετοιμότητα των στελεχών της ΓΓΠΣΔΔ να αξιοποιήσουν το ΣΔΑΠ, καθώς και τον προσδοκώμενο ρόλο στην επιχειρησιακή του αξιοποίηση.
* Δημιουργία εκπαιδευτικού και εποπτικού υλικού εκπαίδευσης σε μορφή webinar για το σύνολο του προσωπικού της ΓΓΠΣΔΔ (information security awareness training)
* Ευαισθητοποίηση / Εκπαίδευση αρμόδιων στελεχών με βάση το ρόλο τους στην εφαρμογή του ΣΔΑΠ
* Αξιολόγηση της διαδικασίας, των αποτελεσμάτων εκπαίδευσης / ευαισθητοποίησης και των εκπαιδευομένων και εισηγητικά μέτρα για μεγιστοποίηση της επιχειρησιακής αξιοποίησης του ΣΔΑΠ.

Την ευθύνη εγκατάστασης του εκπαιδευτικού περιβάλλοντος για τις ανάγκες εκπαίδευσης την έχει ο Ανάδοχος σε χώρο που θα του υποδείξει η ΓΓΠΣΔΔ. Ο χώρος εκπαίδευσης θα είναι εξοπλισμένος με τις απαιτούμενες υποδομές για την πραγματοποίηση της εκπαίδευσης με ευθύνη του αναδόχου και χωρίς κόστος πρόσθετο του προϋπολογισμού του έργου.

To σύνολο των εκπαιδευόμενων ανέρχεται στα **30 άτομα**. Ο αριθμός ωρών εκπαίδευσης ανά εκπαιδευόμενο **δεν μπορεί να είναι λιγότερος από 20 ώρες**, ενώ ο αριθμός των εκπαιδευομένων ανά τμήμα εκπαίδευσης δεν μπορεί να είναι μεγαλύτερος από 10 άτομα. Σε περίπτωση που απαιτηθεί εκπαίδευση περισσότερων στελεχών της ΓΓΠΣΔΔ, τα ως άνω εκπαιδευμένα στελέχη θα αποτελέσουν τους εκπαιδευτές των επιπλέον στελεχών.

**Παραδοτέα Φάσης Γ:**

|  |  |
| --- | --- |
| **Τίτλος Παραδοτέου** | **Περιγραφή Παραδοτέου** |
| **ΠΓ.1:** Πλάνο Εκπαίδευσης | Περιλαμβάνει το αντικείμενο, τη μεθοδολογία και το λεπτομερές πρόγραμμα εκπαίδευσης των στελεχών της Αναθέτουσας Αρχής με βάση τον ρόλο κάθε στελέχους στο Έργο. Το παραδοτέο θα κατατεθεί εντός του 1ου δεκαημέρου της Φάσης και βάσει αυτού θα πραγματοποιηθεί η εκπαίδευση των στελεχών. |
| **ΠΓ.2:** Υπηρεσίες Εκπαίδευσης | Περιλαμβάνει τις υπηρεσίες ευαισθητοποίησης / εκπαίδευσης, και το αντίστοιχο εκπαιδευτικό υλικό, διαφοροποιούμενες ως προς το περιεχόμενο και την έμφαση, ανάλογα με τον ρόλο του κάθε στελέχους στο πλαίσιο της υλοποίησης και ακόλουθης επιχειρησιακής λειτουργίας του ΣΔΑΠ, καθώς και το εκπαιδευτικό υλικό. |
| **ΠΓ.3:** Αναφορά αξιολόγησης αποτελεσμάτων εκπαίδευσης | Περιλαμβάνει τεκμηριωμένη αξιολόγηση της διαδικασίας και των αποτελεσμάτων της εκπαίδευσης και εισηγητικά μέτρα για την μεγιστοποίηση της επιχειρησιακής αξιοποίησης του ΣΔΑΠ. |

#### Φάση Δ: Πιλοτική Εφαρμογή και Βελτίωση ΣΔΑΠ

Η Φάση Δ περιλαμβάνει την πιλοτική εφαρμογή του ΣΔΑΠ για τον εντοπισμό πιθανών προβλημάτων στην εφαρμογή του και την υποβολή προτάσεων διορθωτικών ενεργειών, με σκοπό την οριστικοποίηση της τεκμηρίωσής του για τις ανάγκες της πιστοποίησης.

Κατά την φάση αυτή η Ομάδα του Αναδόχου θα συνεργαστεί στενά με τα στελέχη της ΓΓΠΣΔΔ και θα υποστηρίξει την ΓΓΠΣΔΔ, ώστε να τεθεί πλήρως σε λειτουργία το ΣΔΑΠ.

Ειδικότερα η Ομάδα του Αναδόχου:

* θα υποστηρίζει τα στελέχη της ΓΓΠΣΔΔ κατά την εφαρμογή των μέτρων ελέγχου με την υπόδειξη πρακτικών λύσεων, κατανοητών και προσιτών σε όλους τους εμπλεκόμενους,
* θα παρακολουθεί την λειτουργία του Συστήματος, ώστε το ΣΔΑΠ να λειτουργεί πλήρως χωρίς την παρέμβαση του – εξαιρέσει υποδείξεων ή επίλυσης δυσλειτουργιών (deadlocks) που προέρχονται είτε από τον σχεδιασμό, είτε από την υλοποίηση του συστήματος,
* θα σχεδιάσει και θα εφαρμόσει διαδικασίες και τεχνικές βελτίωσης του Συστήματος, για την κάλυψη πιθανών αποκλίσεων που θα διαπιστωθούν κατά την εφαρμογή του ΣΔΑΠ,
* θα προτείνει τεχνικές αξιολόγησης της αποτελεσματικότητας του ΣΔΑΠ (καθιέρωση δεικτών επίδοσης), ώστε να επιτυγχάνεται συνεχής βελτίωσή του.

**Παραδοτέα Φάσης Δ:**

|  |  |
| --- | --- |
| **Τίτλος Παραδοτέου** | **Περιγραφή Παραδοτέου** |
| **ΠΔ.1:** Αποτελέσματα πιλοτικής εφαρμογής ΣΔΑΠ | Περιλαμβάνει ενδεικτικά:   * αναλυτική μελέτη και αξιολόγηση του βαθμού εφαρμογής του ΣΔΑΠ με εντοπισμό:   + των απαιτούμενων αλλαγών στο ΣΔΑΠ λόγω τεχνολογικών και οργανωτικών εξελίξεων και αλλαγών στο θεσμικό και κανονιστικό πλαίσιο καθώς και στη λειτουργία των υπηρεσιών   + περιοχών όπου παρουσιάζονται αδυναμίες εφαρμογής και δυσκολίες κατανόησης από το προσωπικό   + περιοχών όπου καταγράφηκαν περιστατικά ή συμβάντα ασφάλειας   + περιοχών βελτίωσης στο ΣΔΑΠ με στόχο τη μείωση της επιβάρυνσης στη λειτουργία των υπηρεσιών και την αύξηση της αποτελεσματικότητας της εφαρμογής * προτάσεις βελτιώσεων για την κάλυψη των πιθανών αποκλίσεων με αναφορά στις απαιτούμενες ενέργειες επικαιροποίησης του ΣΔΑΠ με σκοπό την συμμόρφωση στα προβλεπόμενα του προτύπου ISO 27001:2013, * προτεινόμενους δείκτες επίδοσης και διαδικασίες που θα καθορίζουν ποιος, που, πως και πότε θα υπολογίζει, εκτιμά και αξιολογεί τους προτεινόμενους δείκτες. * επανυποβολή όσων πολιτικών ή διαδικασιών έχουν αναθεωρηθεί / βελτιωθεί σε σχέση με προηγούμενες υποβολές |
| **ΠΔ.2:** Επικαιροποίηση ΣΔΑΠ | Περιλαμβάνει την αναθεώρηση/βελτίωση όλων των διαδικασιών, εγγράφων και αρχείων του ΣΔΑΠ, όπως αυτά είχαν διαμορφωθεί κατά τη Φάση 2, με βάση τα συμπεράσματα που θα προκύψουν από την αξιολόγηση της Πιλοτικής Εφαρμογής (ΠΔ.1):   * Πολιτικές Ασφάλειας Πληροφοριών * Διαδικασίες Ασφάλειας Πληροφοριών * Περιγραφές Θέσεων Εργασίας * Σχέδιο Επιχειρησιακής Συνέχειας (Business Continuity Plan) * Εγχειρίδιο Συστήματος Διαχείρισης Ασφάλειας Πληροφοριών * Διαδικασίες Συστήματος Διαχείρισης Ασφάλειας Πληροφοριών * Τεχνικά Πρότυπα και Λειτουργικές Οδηγίες Ασφάλειας * Αρχεία του Συστήματος Διαχείρισης Ασφάλειας Πληροφοριών |

#### Φάση Ε: Εσωτερική Επιθεώρηση ΣΔΑΠ

Κατά τη Φάση Ε, ο Ανάδοχος θα προβεί στον έλεγχο της καταλληλότητας του ΣΔΑΠ, της εφαρμογής των πολιτικών και διαδικασιών του, των σχετικών ληφθέντων μέτρων, καθώς και της ικανότητά τους να διασφαλίσουν την ασφάλεια των πληροφοριών.

Στη φάση αυτή, λαμβανομένου υπόψη του Σχεδίου Διαχείρισης Επικινδυνότητας, θα διεξαχθεί εσωτερική επιθεώρηση του ΣΔΑΠ, από τα αρμόδια και σχετικά **πιστοποιημένα στελέχη της Ομάδας Έργου,** με την κατά περίπτωση κατάλληλη συμμετοχή αρμόδιων στελεχών της ΓΓΠΣΔΔ.

Η Εσωτερική Επιθεώρηση αποσκοπεί :

* στην επιβεβαίωση ότι ικανοποιούνται οι απαιτήσεις του ISO/IEC 27001 για τις δραστηριότητες (πεδίο πιστοποίησης) του ΣΔΑΠ,
* στη διαπίστωση τυχόν μη συμμορφώσεων ως προς τις προδιαγεγραμμένες διαδικασίες και πολιτικές και στην υλοποίηση των απαραίτητων διορθωτικών ενεργειών,
* στην αντιμετώπιση ανεπαρκειών και στην επισήμανση αναγκών βελτίωσης του ΣΔΑΠ,
* στην αναγνώριση των απαραίτητων προληπτικών, διορθωτικών και βελτιωτικών ενεργειών,
* στην επιβεβαίωση ότι:
  + υφίσταται και αποδεικνύεται συμμόρφωση με την Νομοθεσία, τους Κανονισμούς και τις οδηγίες καλής πρακτικής της ΕΕ
  + το ΣΔΑΠ εφαρμόζεται ικανοποιητικά σύμφωνα με το ISO/IEC 27001:2013 και τα συμπληρώματα ή μεταγενέστερη έκδοση αυτού
  + η ασφάλεια των πληροφοριών και η διαχείρισή τους βρίσκεται στο επιθυμητό επίπεδο και βελτιώνεται συνεχώς

Τέλος, στο πλαίσιο της παρούσας Φάσης, θα αναδειχθούν τα στοιχεία που θα χρησιμοποιούνται στις ανασκοπήσεις από τη Διοίκηση, καθώς και ο τρόπος συλλογής τους.

Η ανασκόπηση από τη Διοίκηση της ΓΓΠΣΔΔ της επιτρέπει να παρακολουθεί εποπτικά το ΣΔΑΠ, ώστε να μπορεί να:

* αξιολογεί την επίδοση της ασφάλειας πληροφοριών, διαχείρισης ασφάλειας πληροφοριών
* αξιολογεί την επάρκεια των εφαρμοζόμενων διεργασιών
* διασφαλίζει την καταλληλόλητα της πολιτικής της ασφάλειας της πληροφορίας
* προλαμβάνει προβλήματα ασφάλειας πληροφοριών με τη βοήθεια δεικτών
* καθορίζει τους αντικειμενικούς σκοπούς και στόχους ασφάλειας πληροφορίας
* δρα με στόχο τη συνεχή βελτίωση του

Ενδεικτικά θέματα των συσκέψεων ανασκόπησης του ΣΔΑΠ:

* Οργανωτική δομή
* Εκπαίδευση και αποφάσεις για νέα εκπαιδευτικά προγράμματα
* Επάρκεια πόρων
* Εσωτερικές και εξωτερικές επιθεωρήσεις - Εκθέσεις
* Πορεία διορθωτικών ενεργειών
* Τυχόν προβλήματα με προμηθευτές-υπεργολάβους σε σχέση με την ασφάλεια
* Αλλαγές στην τεκμηρίωση
* Αλλαγές σχετικές με τα μέτρα ελέγχου της ασφάλειας
* Καθορισμός δεικτών και τιμών που αποτελούν στόχους του G-Cloud
* Τεχνικές, προϊόντα ή διαδικασίες βελτίωσης του συστήματος
* Τρωτά σημεία ή απειλές που δεν λήφθηκαν υπόψη ή/και νέοι κίνδυνοι που έχουν προκύψει
* Προτάσεις για βελτίωση
* Θέματα από προηγούμενες ανασκοπήσεις

**Παραδοτέα Φάσης Ε:**

|  |  |
| --- | --- |
| **Τίτλος Παραδοτέου** | **Περιγραφή Παραδοτέου** |
| **ΠΕ.1:** Έκθεση Εσωτερικής Επιθεώρησης ΣΔΑΠ | Περιλαμβάνει ενδεικτικά:   * Έκθεση επιπέδου κάλυψης απαιτήσεων Πιστοποίησης ISO27001:2013 * Λεπτομερή έκθεση ετοιμότητας όπου θα καταγράφονται τα δυνατά και τα αδύνατα σημεία του Συστήματος, καθώς οι απαραίτητες ενέργειες (Action List) οι οποίες θα επιτύχουν την πλήρη συμμόρφωση με τις απαιτήσεις του προτύπου. |
| **ΠΕ.2:** Διαδικασία Εσωτερικών Επιθεωρήσεων | Περιλαμβάνει ενδεικτικά:   * αναλυτική περιγραφή τεκμηριωμένης διαδικασίας εσωτερικών επιθεωρήσεων του ΣΔΑΠ, * πρόγραμμα και σχέδιο εσωτερικών επιθεωρήσεων, * εύρος, μέθοδο και κριτήρια εσωτερικών επιθεωρήσεων, * διαδικασία ανασκοπήσεων. |
| **ΠΕ.3:** Πλήρης φάκελος για την εξωτερική επιθεώρηση κατά ISO 27001:2013 | Περιλαμβάνει την Αίτηση Πιστοποίησης, καθώς και το σύνολο του απαιτούμενου υλικού για τις ανάγκες της εξωτερικής επιθεώρησης. |

### Κατάλογος Παραδοτέων ανά Φάση

| **Α/Α** | **Κωδικός και όνομα παραδοτέου** | **Φάση** |
| --- | --- | --- |
|  | **ΠΑ.1:** Σχέδιο Διαχείρισης και Ποιότητας Έργου (ΣΔΠΕ) | Α |
|  | **ΠΑ.2:** Έκθεση Αξιολόγησης Υφιστάμενης Κατάστασης | Α |
|  | **ΠΑ.3:** Μελέτη Ασφάλειας | Α |
|  | **ΠΒ.1:** Τεκμηρίωση του Συστήματος Διαχείρισης Ασφάλειας Πληροφοριών (ΣΔΑΠ) | Β |
|  | **ΠΒ.2:** Αξιολόγηση Κινδύνων Ασφάλειας Πληροφοριών (Risk Assessment) | Β |
|  | **ΠΒ.3:** Σχέδιο Διαχείρισης Επικινδυνότητας (Risk Treatment Plan) | Β |
|  | **ΠΒ.4:**  Αποτελέσματα Επισκόπησης της Υφιστάμενης Διαβάθμισης Πληροφοριών | Β |
|  | **ΠΓ.1:** Πλάνο Εκπαίδευσης | Γ |
|  | **ΠΓ.2:** Υπηρεσίες Εκπαίδευσης **-** Εκπαιδευτικό Υλικό | Γ |
|  | **ΠΓ.3:** Αναφορά αξιολόγησης αποτελεσμάτων εκπαίδευσης | Γ |
|  | **ΠΔ.1:** Αποτελέσματα πιλοτικής εφαρμογής ΣΔΑΠ | Δ |
|  | **ΠΔ.2:** Επικαιροποίηση ΣΔΑΠ | Δ |
|  | **ΠΕ.1:** Έκθεση Εσωτερικής Επιθεώρησης ΣΔΑΠ | Ε |
|  | **ΠΕ.2:** Διαδικασία Εσωτερικών Επιθεωρήσεων | Ε |
|  | **ΠΕ.3:** Πλήρης φάκελος για την εξωτερική επιθεώρηση κατά ISO 27001:2013 | Ε |

## Μεθοδολογία υλοποίησης Έργου

### Σχήμα Διοίκησης Έργου/ Ομάδα Έργου

Ο υποψήφιος Ανάδοχος υποχρεούται να υποβάλλει στην Προσφορά του ολοκληρωμένη πρόταση για το σχήμα διοίκησης, την ομάδα έργου που θα διαθέσει για τη διοίκηση και υλοποίηση του Έργου, το γνωστικό αντικείμενο που θα καλύψουν ο Υπεύθυνος και η Ομάδα Έργου, καθώς και το χρόνο απασχόλησής τους ανά Φάση του Έργου.

Τυχόν αλλαγή του προσωπικού θα τελεί υπό την έγκριση της **ΚτΠ Α.Ε.** μετά από σχετική εισήγηση της ΕΠΕ.

Η **ΚτΠ Α.Ε.** θα έχει την κύρια ευθύνη επίβλεψης και ελέγχου της πορείας ανάπτυξης και υλοποίησης του Έργου, ενώ την κύρια ευθύνη υλοποίησης του Έργου θα την έχει ο ανάδοχος.

### Μεθοδολογία διοίκησης και διασφάλισης ποιότητας Έργου

Ο υποψήφιος Ανάδοχος θα πρέπει να παραδώσει επιτελική σύνοψη της προσφερόμενης λύσης όπου θα περιγράφει την προσέγγιση, φιλοσοφία, μεθοδολογία και τρόπο υλοποίησης του συνολικού έργου.

Ο υποψήφιος Ανάδοχος είναι υποχρεωμένος να συμπεριλάβει στην προσφορά του λεπτομερές χρονοδιάγραμμα υλοποίησης με τις κύριες φάσεις υλοποίησης, περιγραφές εργασιών και παραδοτέων, αναλυτικές χρονικές περιόδους υλοποίησης, ανθρώπινους πόρους (ρόλοι / ομάδες έργου) και αρμοδιότητες, καθώς και τα κύρια ορόσημα του Έργου.

Κατά τη διάρκεια υλοποίησης του έργου ο ανάδοχος θα διασφαλίζει :

* την τήρηση του χρονοδιαγράμματος του Έργου
* την ορθή, και συμβατή με τις προδιαγραφές, εκτέλεση των υποχρεώσεων του αναδόχου.

Οι τακτικές συναντήσεις του αναδόχου με την ΕΠΠΕ για την πρόοδο του Έργου θα διεξάγονται σε μηνιαία βάση.

Εκτός από τις τακτικές συναντήσεις, ο Πρόεδρος της ΕΠΠΕ μπορεί να συγκαλέσει έκτακτες συναντήσεις εάν κριθεί απαραίτητο.

Ο ανάδοχος θα τηρεί τα πρακτικά των συναντήσεων που διεξάγονται για την πρόοδο του Έργου και θα τα αποστέλλει στην ΚτΠ Α.Ε..

Ο υποψήφιος Ανάδοχος θα πρέπει να συμπεριλάβει στην προσφορά του τη διαδικασία εφαρμογής της μεθοδολογίας διοίκησης και διασφάλισης ποιότητας Έργου, με τα έντυπά της, ή σε περίπτωση χρήσης εφαρμογής λογισμικού, να γίνει σχετική αναφορά.

### Τόπος Υλοποίησης - Παράδοσης Έργου

Ο Ανάδοχος θα πρέπει να παραδώσει τα παραδοτέα του στην Αναθέτουσα Αρχή και να παρέχει τις υπηρεσίες του στην έδρα της ΓΓΠΣΔΔ.

### Προϋποθέσεις και Κίνδυνοι Υλοποίησης

Ο υποψήφιος Ανάδοχος θα πρέπει να περιγράψει τις παραδοχές/προϋποθέσεις ομαλής εκτέλεσης του Έργου, καθώς και τους κινδύνους (assumptions and risks), όπως αυτός τους αντιλαμβάνεται και να περιγράψει πως θα εξασφαλίσει ότι οι παραδοχές/προϋποθέσεις αυτές ισχύουν ή/και θα υλοποιηθούν και πώς οι κίνδυνοι θα πρέπει να μετριαστούν. Ο υποψήφιος Ανάδοχος θα πρέπει να αποδείξει την κατανόηση των κρίσιμων ζητημάτων που σχετίζονται με την επίτευξη των στόχων του παρόντος Έργου και τους κινδύνους και τις υποθέσεις που ενδέχεται να επηρεάσουν την ομαλή υλοποίηση του Αντικειμένου αυτού. Εξυπακούεται ότι η αναφορά σε τέτοιους κινδύνους ή προϋποθέσεις δεν τα καθιστά μέρος της Σύμβασης και δεν αλλάζει τα δικαιώματα και τις υποχρεώσεις των μερών, όπως αυτές απορρέουν από τη διακήρυξη.

# ΜΕΡΟΣ : ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΔΙΑΓΩΝΙΣΜΟΥ

## ΑΝΑΘΕΤΟΥΣΑ ΑΡΧΗ - ΑΝΤΙΚΕΙΜΕΝΟ ΣΥΜΒΑΣΗΣ -ΓΕΝΙΚΕΣ ΠΛΗΡΟΦΟΡΙΕΣ

### Αναθέτουσας Αρχή

|  |  |
| --- | --- |
| Επωνυμία | Κοινωνία της Πληροφορίας Α.Ε. |
| Ταχυδρομική διεύθυνση | Χανδρή 3, |
| Πόλη | Μοσχάτο |
| Ταχυδρομικός Κωδικός | ΤΚ 183 46 |
| Τηλέφωνο | 00 30 213 1300 700 |
| Φαξ | 00 30 213 1300 801 |
| Ηλεκτρονικό Ταχυδρομείο | [info@ktpae.gr](mailto:info@ktpae.gr) |
| Αρμόδιος για πληροφορίες | Διεύθυνση Διοίκησης & Οικονομικής Διαχείρισης, Τμήμα Προμηθειών  Ονοματεπώνυμο :  Τηλ. |
| Γενική Διεύθυνση στο διαδίκτυο (URL) | <http://www.ktpae.gr/> |

### Είδος διαδικασίας

Ο διαγωνισμός θα διεξαχθεί με την ανοικτή διαδικασία του συνοπτικού διαγωνισμού άρθρο 117 του ν. 4412/16.

### Χρηματοδότηση σύμβασης

Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης. Tο έργο χρηματοδοτείται από Πιστώσεις του Προγράμματος Δημοσίων Επενδύσεων Κωδ. ΣΑΕ 163/1 (ΚΩΔ. ΕΝΑΡΙΘΜΟΥ 2019ΣΕ16310001)

Η σύμβαση περιλαμβάνεται στο Υποέργο 5 της Πράξης: «Κεντρικές Υπολογιστικές Υποδομές ΚτΠ Α.Ε. & Κόμβος G-Cloud της ΓΓΠΣ - Β ΦΑΣΗ», η οποία έχει ενταχθεί στο Επιχειρησιακό Πρόγραμμα «Ανταγωνιστικότητα, Επιχειρηματικότητα και Καινοτομία 2014 – 2020 (ΕΠΑνΕΚ)» με βάση την απόφαση ένταξης με αρ. πρωτ. 1913/B4/116/28.03.2018 και έχει λάβει κωδικό MIS 5003936. Η παρούσα σύμβαση χρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και από εθνικούς πόρους μέσω του ΠΔΕ.

### Συνοπτική Περιγραφή φυσικού και οικονομικού αντικειμένου της σύμβασης

Αντικείμενο του διαγωνισμού είναι επιλογή Αναδόχου για το Έργο, όπως αυτό περιγράφεται στο Α ΜΕΡΟΣ της παρούσας.

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV): 79417000-0 Υπηρεσίες παροχής συμβουλών σε θέματα ασφάλειας

Η διάρκεια της σύμβασης ορίζεται σε **12 μήνες**.

Η εκτιμώμενη αξία της σύμβασης ανέρχεται στο ποσό των **εξήντα χιλιάδων ευρώ (60.000,00€)** μη περιλαμβανομένου ΦΠΑ (προϋπολογισμός με ΦΠΑ: 74.400,00€, ΦΠΑ 24 %: 14.400,00€).

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς με βάση τη βέλτιστη σχέσης ποιότητας – τιμής *.*

Γίνονται δεκτές προσφορές για το σύνολο των ζητουμένων. Δεν γίνονται δεκτές και απορρίπτονται ως απαράδεκτες προσφορές που υποβάλλονται για μέρος του Έργου.

### Νομικό και Θεσμικό πλαίσιο Διαγωνισμού

Ο Διαγωνισμός διέπεται από τις διατάξεις του ν. 4412/2016 και τις διατάξεις που αναφέρονται στο προοίμιο της απόφασης διενέργειάς του.

### Δημοσιότητα

* Το πλήρες κείμενο της παρούσας Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) στις 16-9-2020
* Το πλήρες κείμενο της παρούσας Διακήρυξης καταχωρίστηκε στο διαδίκτυο, στην ιστοσελίδα της αναθέτουσας αρχής, στη διεύθυνση <http://www.ktpae.gr/> στις 16-9-2020
* Η διακήρυξη όπως προβλέπεται στο άρθρο 2 του Ν. 3861/2010, αναρτήθηκε στο διαδίκτυο, στον ιστότοπο <http://et.diavgeia.gov.gr/> (ΔΙΑΥΓΕΙΑ) στις 16-9-2020

### Τόπος και χρόνος υποβολής προσφορών

Οι υποψήφιοι πρέπει να υποβάλουν τις προσφορές τους, σύμφωνα με τα οριζόμενα στην παρούσα Διακήρυξη το αργότερο μέχρι τις **1-10-2020** **και ώρα 14:00** στην έδρα της Αναθέτουσας Αρχής, Χανδρή 3, Μοσχάτο, ΤΚ 183 46, ισόγειο.

Προσφορές που θα κατατεθούν μετά την παραπάνω ημερομηνία και ώρα, δεν αποσφραγίζονται αλλά επιστρέφονται ως εκπρόθεσμες.

### Τρόπος λήψης εγγράφων Διαγωνισμού

Η παρούσα διακήρυξη παρέχεται ελεύθερη, πλήρης, άμεση και δωρεάν προς τους ενδιαφερόμενους οικονομικούς φορείς στον ιστότοπο της εταιρείας στη διεύθυνση http://www.ktpae.gr και στο «Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ)» στην ηλεκτρονική διεύθυνση <http://www.eprocurement.gov.gr/>.

Οι ενδιαφερόμενοι οικονομικοί φορείς απαιτείται να συμπληρώνουν και να αποστέλουν στην Αναθέτουσα Αρχή το έντυπο του Παραρτήματος C.5 με τα στοιχεία τους (όπως επωνυμία, διεύθυνση, τηλέφωνο, φαξ, διεύθυνση ηλεκτρονικού ταχυδρομείου), έτσι ώστε η Αναθέτουσα Αρχή να έχει στη διάθεσή της, τον πλήρη κατάλογο όσων παρέλαβαν τη διακήρυξη, για την περίπτωση που θα ήθελε να αποστείλει τυχόν συμπληρωματικά έγγραφα ή διευκρινίσεις επ’ αυτής. Το έντυπο του παραρτήματος C.5 υποβάλλεται από τους ενδιαφερόμενους οικονομικούς φορείς είτε στο πρωτόκολλο στην έδρα της ΚτΠ Α.Ε είτε αποστέλλεται στο fax : 213 1300801.

Για τυχόν ελλείψεις στη συμπλήρωση των στοιχείων του ανωτέρω εντύπου την ευθύνη φέρει ο οικονομικός φορέας.

### Παροχή Διευκρινίσεων

Οι υποψήφιοι Οικονομικοί Φορείς μπορούν να ζητήσουν γραπτώς (με επιστολή ή τηλεομοιοτυπία) συμπληρωματικές πληροφορίες ή διευκρινίσεις για το περιεχόμενο της Διακήρυξης **μέχρι και την 23-9-2020**.

Η Αναθέτουσα Αρχή θα απαντήσει ταυτόχρονα και συγκεντρωτικά σε όλες τις διευκρινίσεις που θα ζητηθούν εντός του ανωτέρω διαστήματος, το αργότερο τέσσερις (4) ημέρεςπριν από την ημερομηνία που έχει οριστεί για την υποβολή των προσφορών.

Οι συμπληρωματικές πληροφορίες και οι γραπτές διευκρινίσεις θα αναρτώνται συγκεντρωτικά σε ηλεκτρονική μορφή στον ιστοτόπο της ΚτΠ Α.Ε. (<http://www.ktpae.gr>).

Οι αιτήσεις παροχής διευκρινίσεων θα πρέπει να απευθύνονται στην Αναθέτουσα Αρχή, Τομέας Διοίκησης και Οικονομικού, Τμήμα Προμηθειών. Κανένας υποψήφιος Ανάδοχος δεν μπορεί σε οποιαδήποτε περίπτωση να επικαλεσθεί προφορικές απαντήσεις εκ μέρους της Αναθέτουσας Αρχής.

## ΔΙΚΑΙΩΜΑ ΣΥΜΜΕΤΟΧΗΣ –ΛΟΓΟΙ ΑΠΟΚΛΕΙΣΜΟΥ - ΔΙΚΑΙΟΛΟΓΗΤΙΚΑ - ΚΡΙΤΗΡΙΑ ΠΟΙΟΤΙΚΗΣ ΕΠΙΛΟΓΗΣ & ΑΠΟΔΕΙΚΤΙΚΑ ΜΕΣΑ

### Δικαίωμα Συμμετοχής

Δικαίωμα συμμετοχής στον Διαγωνισμό έχουν φυσικά ή νομικά πρόσωπα ή ενώσεις φυσικών ή / και νομικών προσώπων καθώς και συνεταιρισμοί, ημεδαπά ή αλλοδαπά που:

1. είναι εγκατεστημένα στα κράτη – μέλη της Ευρωπαϊκής Ένωσης (Ε.Ε.) ή
2. είναι εγκατεστημένα στα κράτη – μέλη της Συμφωνίας για τον Ευρωπαϊκό Οικονομικό Χώρο (ΕΟΧ) ή
3. είναι εγκατεστημένα σε τρίτες χώρες που έχουν υπογράψει και κυρώσει τη ΣΔΣ σύμφωνα με τα αναφερόμενα στην παρ.1. γ του Άρθρου 25 του Ν.4412/8-8-16 (ΦΕΚ Α’ 147) καθώς και σε τρίτες χώρες που δεν εμπίπτουν στην προηγούμενη περίπτωση της παρούσας παραγράφου και έχουν συνάψει διμε­ρείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων

για τους οποίους δεν συντρέχουν οι λόγοι αποκλεισμού της παρ. B.2.2 και πληρούν τα κριτήρια ποιοτικής επιλογής της παρ. B.2.7 της παρούσας διακήρυξης.

### Λόγοι αποκλεισμού συμμετοχής σύμφωνα με τα άρ. 73 & 74 του Ν. 4412/2016

* + 1. Να μη υπάρχει σε βάρος του οικονομικού φορέα αμετάκλητη καταδικαστική απόφαση για έναν από τους λόγους που προβλέπονται στην παρ. 1 του άρθρου 73 του Ν. 4412/2016, (Μέρος ΙΙΙ.Α του ΤΕΥΔ).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, η υποχρέωση του προηγούμενου εδαφίου αφορά κατ’ ελάχιστον στους διαχειριστές.

Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

Στις περιπτώσεις των συνεταιρισμών, η υποχρέωση του προηγούμενου εδαφίου αφορά στα μέλη του Διοικητικού Συμβουλίου.

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

* + 1. Να μην έχει αθετήσει ο οικονομικός φορέας τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης, (τόσο της κύριας όσο και της επικουρικής ασφάλισης), σύμφωνα με τα ειδικότερα προβλεπόμενα στην παρ. 2 του άρθρου 73 του Ν.4412/2016 (Μέρος ΙΙΙ.Β του ΤΕΥΔ).

Δεν αποκλείεται ο προσφέρων οικονομικός φορέας όταν εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

* + 1. Να μην τελεί ο οικονομικός φορέας υπό πτώχευση ή να μην έχει υπαχθεί σε διαδικασία εξυγίανσης ή ειδικής εκκαθάρισης ή υπό αναγκαστική διαχείριση από εκκαθαριστή ή από το δικαστήριο ή να μην έχει υπαχθεί σε διαδικασία πτωχευτικού συμβιβασμού ή να μην έχει αναστείλει τις επιχειρηματικές του δραστηριότητες ή να μη βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου και να μην συντρέχουν οι λοιποί λόγοι της παρ. 4 του άρθρου 73 του Ν. 4412/2016 (Μέρος ΙΙΙ.Γ του ΤΕΥΔ).

Η Αναθέτουσα Αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας. Όσοι τελούνσε οποιαδήποτε από τις ακόλουθες καταστάσεις (Μέρος ΙΙΙ.Γ του ΤΕΥΔ).

* + 1. Να μην έχει αθετήσει ο οικονομικός φορέας τις ισχύουσες υποχρεώσεις που προβλέπονται στις παρ. 2 και 5 του άρθρου 18 του Ν.4412/2016, σύμφωνα με τα ειδικότερα προβλεπόμενα στην παρ. 4 περ. α του άρθρου 73 του Ν.4412/2016 (Μέρος ΙΙΙ.Γ του ΤΕΥΔ).
    2. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας για τον οποίο η Αναθέτουσα Αρχή γνωρίζει ή μπορεί να αποδείξει με τα κατάλληλα μέσα (τα αναφερόμενα στην περίπτωση γ΄ της παραγράφου 2 του άρθρου 73) ότι έχουν επιβληθεί σε βάρος του οικονομικού φορέα, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς ή αίτησης συμμετοχής: αα) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β΄ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή ββ) δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Οι υπό αα΄ και ββ΄ κυρώσεις πρέπει να έχουν αποκτήσει τελεσίδικη και δεσμευτική ισχύ.

**Λόγοι αποκλεισμού λόγω μη πλήρωσης των Κριτηρίων Επιλογής (αρ. 75 του Ν. 4412/2016)**

Αποκλείονται από το Διαγωνισμό όσοι Οικονομικοί Φορείς που δεν πληρούν τις προϋποθέσεις της παραγράφου B.2.7 της παρούσας.

### Δικαιολογητικά Συμμετοχής

Οι Οικονομικοί Φορείς οφείλουν να καταθέσουν, **υποχρεωτικά** μαζί με την Προσφορά τους, τα ακόλουθα κατά περίπτωση δικαιολογητικά Συμμετοχής. Επίσης, θα πρέπει να συμπεριλάβουν στο «Φάκελο Δικαιολογητικών Συμμετοχής», συμπληρωμένους τους παρακάτω πίνακες κατά περίπτωση (σύμφωνα με τη νομική τους μορφή), λαμβάνοντας υπόψη τις ακόλουθες επεξηγήσεις / οδηγίες:

1. Στη Στήλη «ΠΕΡΙΓΡΑΦΗ ΔΙΚΑΙΟΛΟΓΗΤΙΚΟΥ» περιγράφονται τα αντίστοιχα δικαιολογητικά που θα πρέπει να υποβληθούν υποχρεωτικά μαζί με την Προσφορά.
2. Στη στήλη «ΑΠΑΙΤΗΣΗ» όπου έχει συμπληρωθεί η λέξη «ΝΑΙ», σημαίνει ότι το αντίστοιχο δικαιολογητικό πρέπει να υποβληθεί υποχρεωτικά από τον υποψήφιο Ανάδοχο.
3. Στη στήλη «ΑΠΑΝΤΗΣΗ» σημειώνεται η απάντηση του υποψήφιου Αναδόχου που έχει τη μορφή ΝΑΙ/ΟΧΙ εάν το αντίστοιχο δικαιολογητικό υποβάλλεται ή όχι.
4. Στη στήλη «ΠΑΡΑΠΟΜΠΗ» θα καταγραφεί από τον υποψήφιο Ανάδοχο το αντίστοιχο κεφάλαιο ή ενότητα του «Φακέλου Δικαιολογητικών Συμμετοχής» στο οποίο περιλαμβάνεται το απαιτούμενο δικαιολογητικό.

| Α/Α | ΠΕΡΙΓΡΑΦΗ ΔΙΚΑΙΟΛΟΓΗΤΙΚΟΥ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ |
| --- | --- | --- | --- | --- |
|  | Τυποποιημένο Έντυπο Υπεύθυνης Δήλωσης (ΤΕΥΔ). Το ΤΕΥΔ υποβάλλεται συμπληρωμένο ηλεκτρονικά σε μορφή αρχείου pdf και ψηφιακά υπογεγραμμένο σύμφωνα με τα ειδικότερα αναφερόμενα στην παρ. B.2.3.1 της παρούσας. | ΝΑΙ |  |  |

#### Τυποποιημένο Έντυπο Υπεύθυνης Δήλωσης (ΤΕΥΔ)

Το Τυποποιημένο Έντυπο Υπεύθυνης Δήλωσης (ΤΕΥΔ) που απαιτείται να υποβληθεί παρατίθεται στο Παράρτημα C.6. Οι προσφέροντες συμπληρώνουν το σχετικό πρότυπο ΤΕΥΔ το οποίο έχει αναρτηθεί, σε μορφή αρχείων τύπου XML και PDF (ηλεκτρονική διεύθυνση - <https://espdint.eprocurement.gov.gr/>) στη διαδικτυακή πύλη <http://www.ktpae.gr>.

Οι υποψήφιοι οικονομικοί φορείς συμπληρώνουν το ΤΕΥΔ και το υποβάλουν, εντός του φακέλου των δικαιολογητικών συμμετοχής, ψηφιακά υπογεγραμμένο με μόνη την υπογραφή του κατά περίπτωση εκπροσώπου του οικονομικού φορέα σύμφωνα με τα αναφερόμενα στο άρθρο 79Α του Ν.4412/2016 όπως τροποποιήθηκε και ισχύει.

**ΤΕΥΔ - Ενώσεις οικονομικών φορέων ή Κοινοπραξίες:**

Επί προσφορών ενώσεων ή Κοινοπραξιών κάθε μέλος της ένωσης ή κοινοπραξίας, υποβάλει χωριστό ΤΕΥΔ σύμφωνα με τα ανωτέρω.

**ΤΕΥΔ – Στήριξη Οικονομικού Φορέα στις ικανότητες άλλων φορέων:**

Σε περίπτωση που ο υποψήφιος οικονομικός φορέας που υποβάλει την προσφορά στηρίζεται στις ικανότητες τρίτου/ων οικονομικών φορέων προκειμένου να ανταποκριθεί στα κριτήρια ποιοτικής επιλογής (§B.2.7), με την προσφορά υποβάλλεται χωριστό ΤΕΥΔ, που συμπληρώνεται και υπογράφεται ψηφιακά από τον τρίτο/ους, συμπληρώνοντας:

* τις ενότητες των Α και Β του Μέρους ΙΙ , το Μέρος ΙΙΙ , τα σχετικά με την ειδική ικανότητα την οποία δανείζει στον υποψήφιο οικονομικό φορέα πεδία του Μέρους IV του ΤΕΥΔ καθώς και το Μέρος VI Τελικές Δηλώσεις.

Για την υπογραφή του ΤΕΥΔ του τρίτου/ων ισχύουν τα ανωτέρω αναφερόμενα για την υπογραφή του ΤΕΥΔ του προσφέροντος.

**ΤΕΥΔ - Υπεργολάβοι:**

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΤΕΥΔ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΤΕΥΔ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΤΕΥΔ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΤΕΥΔ του προσφέροντος.

Οι οικονομικοί φορείς αποκλείονται από τη διαδικασία σύναψης δημόσιας σύμβασης (άρθρο 73 παρ. 4 περιπτ. ζ) και υπόκεινται στις κυρώσεις που προβλέπονται από τις διατάξεις της παρ. 6 του άρθρου 22 του Ν. 1599/86 (ΦΕΚ 75/Α) σε περιπτώσεις σοβαρών ψευδών δηλώσεων κατά τη συμπλήρωση του ΤΕΥΔ ή, γενικότερα, κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, ή όταν οι οικονομικοί φορείς έχουν αποκρύψει τις πληροφορίες αυτές ή δεν είναι σε θέση να προσκομίσουν τα σχετικά δικαιολογητικά εντός της ταχθείσας, από την αναθέτουσα αρχή, προθεσμίας.

Το ΤΕΥΔ υπογράφεται έως και δέκα (10) ημέρες πριν την καταληκτική ημερομηνία υποβολής προσφορών.

### Αποδεικτικά Μέσα - Δικαιολογητικά Κατακύρωσης

Ο υποψήφιος Ανάδοχος στον οποίο πρόκειται να κατακυρωθεί ο Διαγωνισμός οφείλει να καταθέσει εντός **δέκα (10) ημερών** από την κοινοποίηση της σχετικής έγγραφης ειδοποίησης, τα ακόλουθα κατά περίπτωση δικαιολογητικά. Θα πρέπει να συμπεριλάβει στο «Φάκελο Δικαιολογητικών Κατακύρωσης», συμπληρωμένους τους παρακάτω πίνακες κατά περίπτωση (σύμφωνα με τη νομική τους μορφή), λαμβάνοντας υπόψη τις ακόλουθες επεξηγήσεις / οδηγίες:

1. Στη Στήλη «ΠΕΡΙΓΡΑΦΗ ΔΙΚΑΙΟΛΟΓΗΤΙΚΟΥ» περιγράφονται τα αντίστοιχα δικαιολογητικά που θα πρέπει να υποβληθούν υποχρεωτικά μαζί με την Προσφορά.
2. Στη στήλη «ΑΠΑΙΤΗΣΗ» όπου έχει συμπληρωθεί η λέξη «ΝΑΙ», σημαίνει ότι το αντίστοιχο δικαιολογητικό πρέπει να υποβληθεί υποχρεωτικά από τον υποψήφιο Ανάδοχο.
3. Στη στήλη «ΑΠΑΝΤΗΣΗ» σημειώνεται η απάντηση του υποψήφιου Αναδόχου που έχει τη μορφή ΝΑΙ/ΟΧΙ εάν το αντίστοιχο δικαιολογητικό υποβάλλεται ή όχι.
4. Στη στήλη «ΠΑΡΑΠΟΜΠΗ» θα καταγραφεί από τον υποψήφιο Ανάδοχο το αντίστοιχο κεφάλαιο ή ενότητα του «Φακέλου Δικαιολογητικών Κατακύρωσης» στο οποίο περιλαμβάνεται το απαιτούμενο δικαιολογητικό.

| Α/Α | ΠΕΡΙΓΡΑΦΗ ΔΙΚΑΙΟΛΟΓΗΤΙΚΟΥ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ |
| --- | --- | --- | --- | --- |
|  | Για τα όσα δηλώθηκαν στο μέρος ΙΙΙ.Α του ΤΕΥΔ (Λόγοι αποκλεισμού που σχετίζονται με ποινικές καταδίκες), απόσπασμα ποινικού μητρώου ή ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή, από το οποίο προκύπτει ότι πληρούνται αυτές οι προϋποθέσεις. Το απόσπασμα ή το έγγραφο αυτό πρέπει να έχει εκδοθεί το πολύ τρεις (3) μήνες πριν από την ημερομηνία υποβολής του.  Το παρόν δικαιολογητικό εκδίδεται για καθένα από τα πρόσωπα που υπογράφουν το ΤΕΥΔ, σύμφωνα με τα οριζόμενα στην παρ. B.2.3.1 της παρούσας (δηλαδή για τα μέλη του Διοικητικού Συμβουλίου για τις Κ.ο.ι.ΣΠΕ. και τα μέλη της Διοικούσας Επιτροπής ή τον Διαχειριστή για τις Κοιν.Σ.Επ.). | ΝΑΙ |  |  |
|  | Για τα όσα δηλώθηκαν στο Μέρος ΙΙΙ.Γ του ΤΕΥΔ (Λόγοι που σχετίζονται με αφερεγγυότητα ή επαγγελματικό παράπτωμα) για τις καταστάσεις της περίπτωσης 2.2.3 της παρ. Β.2.2. : πιστοποιητικό τελευταίου τριμήνου που εκδίδεται από την αρμόδια, κατά περίπτωση αρχή.  Εάν δεν εκδίδεται τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις που αναφέρονται στην περίπτωση 2.2.3 της παρ. Β.2.2., το έγγραφο ή το πιστοποιητικό μπορεί να αντικαθίσταται από ένορκη βεβαίωση ή ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους -μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.   * Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στην περίπτωση 2.2.3 της παρ. Β.2.2. της παρούσας. | ΝΑΙ |  |  |
|  | Για τα όσα δηλώθηκαν στο μέρος ΙΙΙ.Β του ΤΕΥΔ (Λόγοι που σχετίζονται με την καταβολή φόρων ή εισφορών κοινωνικής ασφάλισης) :   1. για την καταβολή φόρων, αποδεικτικά ενημερότητας για χρέη προς το ελληνικό δημόσιο. 2. για την καταβολή εισφορών κοινωνικής ασφάλισης, πιστοποιητικά που εκδίδονται από την αρμόδια, κατά περίπτωση, αρχή του ελληνικού κράτους, περί του ότι έχουν εκπληρωθεί οι υποχρεώσεις του φορέα, όσον αφορά στην καταβολή των εισφορών κοινωνικής ασφάλισης, σύμφωνα με την ισχύουσα ελληνική νομοθεσία (θα αφορά την κύρια και την επικουρική ασφάλιση).   Τα παρόντα δικαιολογητικά υποβάλλονται για τον οικονομικό φορέα –προσωρινό ανάδοχο και στην περίπτωση που είναι ένωση για κάθε φορέα–μέλος της. Σε περίπτωση υπεργολαβίας σύμφωνα με τα οριζόμενα στην παρ. Β.2.3.1 της παρούσας και για τον υπεργολάβο. | ΝΑΙ |  |  |
|  | Για την περίπτωση 2.2.4 της παρ. Β.2.2. της παρούσας, ήτοι για τη μη αθέτηση των ισχυουσών υποχρεώσεων που προβλέπονται στις παρ. 2 και 5 του άρθρου 18 του Ν. 4412/2016, υπεύθυνη δήλωση του προσφέροντος οικονομικού φορέα ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας ότι δεν συντρέχουν στο πρόσωπό του οι οριζόμενοι στο μέρος λόγοι αποκλεισμού. | ΝΑΙ |  |  |
|  | Για την περίπτωση 2.2.5 της παρ. Β.2.2. (περίπτωση γ΄ της παραγράφου 2 του άρθρου 73) υποβάλλεται, πιστοποιητικό από τη Διεύθυνση Προγραμματισμού και Συντονισμού της Επιθεώρησης Εργασιακών Σχέσεων, από το οποίο να προκύπτουν οι τυχόν πράξεις επιβολής προστίμου που έχουν εκδοθεί σε βάρος του οικονομικού φορέα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς.  Μέχρι να καταστεί εφικτή η έκδοση του εν λόγω πιστοποιητικού αυτό αντικαθίσταται από υπεύθυνη δήλωση του οικονομικού φορέα χωρίς να απαιτείται επίσημη δήλωση του ΣΕΠΕ σχετικά με την έκδοσή του. | ΝΑΙ |  |  |
|  | Για τα όσα δηλώθηκαν στο Μέρος IV του ΤΕΥΔ (Κριτήρια επιλογής) υποβάλλονται:   * τα αποδεικτικά μέσα και δικαιολογητικά των κριτηρίων ποιοτικής επιλογής Ι και ΙΙ που περιγράφονται στην παρ. B.2.7 «Κριτήρια Ποιοτικής Επιλογής – Αποδεικτικά Μέσα» της διακήρυξης. | ΝΑΙ |  |  |
|  | Εφόσον ο προσφέρων στηρίζεται στις ικανότητες τρίτου για την κάλυψη του κριτηρίου ποιοτικής επιλογής «Τεχνική και Επαγγελματική Ικανότητα» της B.2.7 υποβάλλονται από τον Τρίτο:   * τα αποδεικτικά και τα δικαιολογητικά του κριτηρίου ποιοτικής επιλογής «Τεχνική και Επαγγελματική Ικανότητα» που αφορούν, κατά το αντίστοιχο μέτρο, τον τρίτο.   δήλωση του τρίτου ή σύμβαση μεταξύ προσφέροντος και τρίτου, από την οποία να προκύπτει η δέσμευσή του, ότι θα παράσχει στον προσφέροντα τους αναγκαίους πόρους και στην οποία θα εξειδικεύονται οι πόροι αυτοί. | NAI |  |  |
|  | Αποδεικτικά Νομιμοποίησης :  Εάν ο Προσφέρων είναι Α.Ε και Ε.Π.Ε :   1. Αντίγραφο του ισχύοντος καταστατικού με το ΦΕΚ στο οποίο έχουν δημοσιευτεί όλες οι μέχρι σήμερα τροποποιήσεις αυτού ή επικυρωμένο αντίγραφο κωδικοποιημένου καταστατικού (εφόσον υπάρχει) ή κατάλληλο αποδεικτικό δημοσίευσης στον διαδικτυακό τόπο του Γ.Ε.ΜΗ. κατά περίπτωση 2. Πιστοποιητικό αρμόδιας δικαστικής ή διοικητικής αρχής περί τροποποιήσεων καταστατικού / μη λύσης της εταιρείας, το οποίο πρέπει να έχει εκδοθεί το πολύ τρείς (3) μήνες πριν από την ημερομηνία υποβολής προσφορών 3. ΦΕΚ στο οποίο έχει δημοσιευτεί το πρακτικό ΔΣ εκπροσώπησης του νομικού προσώπου ή κατάλληλο αποδεικτικό δημοσίευσης στον διαδικτυακό τόπο του Γ.Ε.ΜΗ. κατά περίπτωση, 4. Πρακτικό Δ.Σ. για τις Α.Ε ή πρακτικό της συνέλευσης των εταίρων για τις Ε.Π.Ε περί έγκρισης συμμετοχής στο διαγωνισμό, στο οποίο μπορεί να περιέχεται και εξουσιοδότηση (εφόσον αυτό προβλέπεται από το καταστατικό του υποψηφίου αναδόχου) για υπογραφή και υποβολή προσφοράς σε περίπτωση που δεν υπογράφει ο ίδιος ο νόμιμος εκπρόσωπος του φορέα την προσφορά και τα λοιπά απαιτούμενα έγγραφα του διαγωνισμού και ορίζεται συγκεκριμένα άτομο, ως αντίκλητος,   Εάν ο Προσφέρων είναι Ο.Ε., Ε.Ε.:   1. Αντίγραφο του καταστατικού με όλα τα μέχρι σήμερα τροποποιητικά 2. Πιστοποιητικό αρμόδιας δικαστικής ή διοικητικής αρχής περί των τροποποιήσεων του καταστατικού. 3. Έγγραφο του Νομίμου Εκπροσώπου περί έγκρισης συμμετοχής στο διαγωνισμό, στο οποίο μπορεί να περιέχεται και εξουσιοδότηση (εφόσον αυτό προβλέπεται από το καταστατικό του υποψήφιου Οικονομικού Φορέα) για υπογραφή και υποβολή προσφοράς σε περίπτωση που δεν υπογράφει ο ίδιος ο νόμιμος εκπρόσωπος του φορέα την προσφορά και τα λοιπά απαιτούμενα έγγραφα του διαγωνισμού και ορίζεται συγκεκριμένα άτομο, ως αντίκλητος.   Για τις Ιδιωτικές Κεφαλαιουχικές Εταιρίες (ΙΚΕ) και τα νομιμοποιητικά αυτών έγγραφα εφαρμόζονται τα αναφερόμενα στο ν. 4072/2012, όπως ισχύει.  Σε περίπτωση εγκατάστασής τους στην αλλοδαπή, τα δικαιολογητικά σύστασής τους εκδίδονται με βάση την ισχύουσα νομοθεσία της χώρας που είναι εγκατεστημένα, από την οποία και εκδίδεται το σχετικό πιστοποιητικό. Τα αλλοδαπά νομικά πρόσωπα πρέπει να προσκομίζουν απόφαση του κατά το νόμο ή το καταστατικό αρμοδίου οργάνου για τη συμμετοχής τους στον παρόντα διαγωνισμό και το διορισμό του νόμιμου εκπροσώπου του (δεν απαιτείται για το τελευταίο, εάν αυτό προκύπτει από τα δικαιολογητικά σύστασής τους). | NAI |  |  |
|  | Επί προφορών Ενώσεων /Κοινοπραξιών στα Δικαιολογητικά Συμμετοχής να περιέχεται πράξη του αρμόδιου οργάνου κάθε Μέλους της Ένωσης/ Κοινοπραξίας από το οποίο να προκύπτει η έγκριση του για τη συμμετοχή του Μέλους στην Ένωση/ Κοινοπραξία, και στο Διαγωνισμό. | ΝΑΙ |  |  |
|  | Επί προφορών Ενώσεων /Κοινοπραξιών υποβάλλεται συμφωνητικό μεταξύ των μελών της Ένωσης/ Κοινοπραξίας με το οποίο:   * συστήνεται η Ένωση/ Κοινοπραξία * αναγράφεται και οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης/κοινοπραξίας στο σύνολο της Προσφοράς, * δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης/ Κοινοπραξίας (leader) * ορίζεται κοινός εκπρόσωπος της Ένωσης/ Κοινοπραξίας και των μελών της για τη συμμετοχή της στο Διαγωνισμό και την εκπροσώπηση της Ένωσης / Κοινοπραξίας και των μελών της έναντι της Αναθέτουσας Αρχής. | ΝΑΙ |  |  |

Όσοι προσφέροντες δεν έχουν αποκλειστεί οριστικά λαμβάνουν γνώση των παραπάνω δικαιολογητικών που κατατέθηκαν.

Σε περίπτωση που στη χώρα του υποψήφιου Οικονομικού Φορέα ορισμένα από τα παραπάνω δικαιολογητικά δεν εκδίδονται ή δεν καλύπτουν στο σύνολό τους όλες τις παραπάνω περιπτώσεις, **πρέπει** επί ποινή αποκλεισμού να αναπληρωθούν με ένορκη βεβαίωση του υποψηφίου Οικονομικού Φορέα ή, στα κράτη όπου δεν προβλέπεται **Ένορκη Βεβαίωση**, με υπεύθυνη δήλωση του υποψήφιου Οικονομικού Φορέα ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους -μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας στην οποία θα βεβαιώνεται ότι ο υποψήφιος Οικονομικός Φορέας δεν βρίσκεται στην αντίστοιχη κατάσταση. Η **Ένορκη** αυτή **Βεβαίωση** ή, κατά περίπτωση, Υπεύθυνη Δήλωση θα υποβληθεί υποχρεωτικά από τον υποψήφιο Οικονομικό Φορέα στον οποίο πρόκειται να κατακυρωθεί ο Διαγωνισμός εντός του «Φακέλου Δικαιολογητικών Κατακύρωσης».

### Οι Ενώσεις / Κοινοπραξίες

| Α/Α | ΠΕΡΙΓΡΑΦΗ ΔΙΚΑΙΟΛΟΓΗΤΙΚΟΥ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ |
| --- | --- | --- | --- | --- |
|  | Για κάθε Μέλος της Ένωσης / Κοινοπραξίας πρέπει να κατατεθούν **όλα τα Δικαιολογητικά Κατακύρωσης**. | ΝΑΙ |  |  |

### Λοιπές Υποχρεώσεις / διευκρινίσεις

|  |
| --- |
| **Υποχρεώσεις σχετικά με υποβολή Δικαιολογητικών Κατακύρωσης**   1. Σε περίπτωση που ο προσφέρων, στον οποίο πρόκειται να γίνει η κατακύρωση, έχει δηλώσει στην προσφορά του είτε ότι στηρίζεται στις ικανότητες τρίτου, για τη πλήρωση των κριτηρίων ποιοτικής επιλογής της παρ. B.2.8, είτε ότι προτίθεται να αναθέσει υπεργολαβικά σε τρίτο μέρος της σύμβασης, που υπερβαίνει το 30% της αξίας της, τα ίδια ως άνω δικαιολογητικά κατακύρωσης θα πρέπει να υποβληθούν, με την ίδια διαδικασία και εντός της ίδιας προθεσμίας, από τον τρίτο ή/και τον προτεινόμενο υπεργολάβο εντός του φακέλου δικαιολογητικά κατακύρωσης. 2. Δικαιολογητικά που εκδίδονται σε γλώσσα άλλη, εκτός της ελληνικής, θα συνοδεύονται υποχρεωτικά από επίσημη μετάφρασή τους στην Ελληνική γλώσσα |
| **Υποχρεώσεις / διευκρινίσεις σχετικά με Ένωση/ Κοινοπραξία**  Ο υποψήφιος Οικονομικός Φορέας που αποτελεί ένωση/κοινοπραξία δεν υποχρεούται από την **Αναθέτουσα Αρχή** να περιβληθεί ιδιαίτερη νομική μορφή, ούτε κατά τη φάση υποβολής Προσφοράς, ούτε στην περίπτωση που του ανατεθεί το Έργο.  Με την υποβολή της Προσφοράς κάθε Μέλος της Ένωσης / Κοινοπραξίας ευθύνεται αλληλέγγυα και **εις ολόκληρον**. Σε περίπτωση κατακύρωσης του Έργου στην Ένωση / Κοινοπραξία, η ευθύνη αυτή εξακολουθεί μέχρι πλήρους εκτέλεσης της Σύμβασης.  Σε περίπτωση που εξαιτίας ανικανότητας για οποιοδήποτε λόγο, Μέλος της Ένωσης / Κοινοπραξίας δεν μπορεί να ανταποκριθεί στις υποχρεώσεις του ως μέλους της Ένωσης / Κοινοπραξίας κατά το χρόνο εκτέλεσης της Σύμβασης, τότε εάν οι συμβατικοί όροι μπορούν να εκπληρωθούν από τα εναπομείναντα Μέλη της Ένωσης / Κοινοπραξίας, η Σύμβαση εξακολουθεί να υφίσταται ως έχει και να παράγει όλα τα έννομα αποτελέσματά της με την ίδια τιμή και όρους. Η δυνατότητα εκπλήρωσης των συμβατικών όρων από τα εναπομείναντα Μέλη θα εξετασθεί από την ΚτΠ Α.Ε. η οποία και θα αποφασίσει σχετικά |

### Κριτήρια Ποιοτικής Επιλογής - Αποδεικτικά μέσα

Οι απαιτήσεις της Αναθέτουσας Αρχής ως προς τα κριτήρια ποιοτικής επιλογής (άρθρο 75 ν.4412/2016), τα οποία ο Οικονομικός Φορέας δηλώνει υπεύθυνα στο ΤΕΥΔ (βλ. § B.2.3.1) ότι ικανοποιεί παρουσιάζονται στον κατωτέρω πίνακα.

Επισημαίνεται ότι ο υποψήφιος οικονομικός φορέας οφείλει επί ποινή αποκλεισμού να συμπεριλάβει τα παρακάτω αναφερόμενα αποδεικτικά στοιχεία τεκμηρίωσης των κριτηρίων ποιοτικής επιλογής **εντός του φακέλου «Δικαιολογητικά Κατακύρωσης».**

|  |  |
| --- | --- |
| **Ι. Τεχνική και Επαγγελματική Ικανότητα** | |
| **1** | **Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.**  Συγκεκριμένα, απαιτείται :   * Να έχουν αποδεδειγμένη υπερδεκαετή εμπειρία στην υλοποίηση έργων παροχής υπηρεσιών προετοιμασίας φορέων για πιστοποίηση κατά ISO 27001 * Nα έχουν υλοποιήσει επιτυχώς κατά τα τελευταία τρία (3) έτη συναφή έργα. Ως συναφή έργα νοούνται εκείνα που αφορούν στον σχεδιασμό ή/και συντήρηση Συστημάτων Διαχείρισης Ασφάλειας Πληροφοριών σε οργανισμούς μεγάλου μεγέθους (ήτοι με απασχολούμενο προσωπικό κατ’ ελάχιστον 500 ατόμων) του δημοσίου ή/και του ιδιωτικού τομέα, και τα οποία αθροιστικά (μέγιστο πλήθος τεσσάρων έργων), να είναι προϋπολογισμού ίσου ή μεγαλύτερου του 200% του προϋπολογισμού του έργου μη συμπεριλαμβανομένου Φ.Π.Α. * Nα έχουν υλοποιήσει επιτυχώς κατά τα τελευταία τρία (3) έτη συναφή έργα. Ως συναφή έργα νοούνται εκείνα που αφορούν τον σχεδιασμό ή/και συντήρηση Συστημάτων Επιχειρησιακής Συνέχειας, όσον αφορά στις Πληροφοριακές Υποδομές σε οργανισμούς μεγάλου μεγέθους (ήτοι με απασχολούμενο προσωπικό μεγαλύτερο των 500 ατόμων) του δημοσίου ή/και του ιδιωτικού τομέα, και τα οποία αθροιστικά (μέγιστο πλήθος τεσσάρων έργων), να είναι προϋπολογισμού ίσου ή μεγαλύτερου του 200% του προϋπολογισμού του έργου μη συμπεριλαμβανομένου Φ.Π.Α.   Κατά τα τελευταία τρία (3) **έτη** να έχουν υλοποιήσει επιτυχώς κατ’ ελάχιστον δέκα (10) ολοκληρωμένα έργα τα οποία μεμονωμένα ή και συνδυαστικά να καλύπτουν όλα τα ακόλουθα πεδία:   * παροχή συμβουλευτικών/μελετητικών υπηρεσιών για την εκπόνηση μελετών, πολιτικών, διαδικασιών και προτύπων ασφάλειας, για περιβάλλοντα παρόμοιας πολυπλοκότητας , μεγέθους και αντικειμένου εργασιών * παροχή υπηρεσιών παροχής συμβουλών σε θέματα ασφάλειας για παρόμοιας πολυπλοκότητας και μεγέθους έργα * παροχή υπηρεσιών σε θέματα προστασίας προσωπικών δεδομένων * παροχή υπηρεσιών προετοιμασίας για πιστοποίηση κατά ISO 27001:2013 * δύο κατ’ ελάχιστον έργα παροχής υπηρεσιών προετοιμασίας για πιστοποίηση κατά ISO 27001:2013 θα πρέπει να είναι φορέα δημοσίου ή ευρύτερου δημόσιου * ένα εξ αυτών θα πρέπει να είναι σε φορέα που ο Ανάδοχος έχει υλοποιήσει παροχή υπηρεσιών σε θέματα προστασίας προσωπικών δεδομένων καθώς και παροχή υπηρεσιών προετοιμασίας για πιστοποίηση κατά ISO 27001:2013 με προσωπικό κατ’ ελάχιστον 400 άτομα   Οι οικονομικοί φορείς οφείλουν να αποδείξουν το ανωτέρω κριτήριο ποιοτικής α) συμπληρώνοντας το αντίστοιχο πεδίο του ΤΕΥΔ της ενότητας Γ του Μέρους IV και β) υποβάλλοντας με την προσφορά τους εντός του φακέλου «Δικαιολογητικά Κατακύρωσης» τα ακόλουθα στοιχεία τεκμηρίωσης: |
| 1.1 | Κατάλογο των κυριότερων συναφών έργων που υλοποίησε επιτυχώς ο οικονομικός φορέας κατά τα **τρία (3) τελευταία έτη**, τα οποία μεμονωμένα ή και συνδυαστικά να καλύπτουν όλα τα παραπάνω πεδία, σύμφωνα με το ακόλουθο Υπόδειγμα:   |  |  |  |  |  |  |  |  | | --- | --- | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ | ΠΡΟΫΠΟ-ΛΟΓΙΣΜΟΣ | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  (αντικείμενο) | ΠΟΣΟΣΤΟ ΣΥΜΜΕΤΟΧΗΣ  ΣΤΟ ΕΡΓΟ  (προϋπολογισμός) | ΣΤΟΙΧΕΙΟ ΤΕΚΜΗΡΙΩΣΗΣ  (τύπος & ημ/νία) | |  |  |  |  |  |  |  |  |   όπου **«ΣΤΟΙΧΕΙΟ ΤΕΚΜΗΡΙΩΣΗΣ» -** πιστοποιητικό ορθής εκτέλεσης και ολοκλήρωσης των σημαντικότερων εργασιών κατά την έννοια του Παραρτήματος ΧΙΙ είναι:   * Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής που συντάσσεται από την αρμόδια Δημόσια Αρχή. * Εάν ο Πελάτης είναι ιδιώτης, ως στοιχείο τεκμηρίωσης υποβάλλεται δήλωση είτε του ιδιώτη, είτε του υποψηφίου Αναδόχου, και όχι η σχετική Σύμβαση Έργου.   Από τα παραπάνω έργα, θα πρέπει τουλάχιστον ένα (1) από εκείνα που καλύπτουν το παραπάνω κριτήριο ποιοτικής επιλογής, να παρουσιαστεί αναλυτικά. |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να διαθέτουν Ομάδα Έργου με στελέχη επαρκή σε πλήθος και δεξιότητες για την ανάληψη του Έργου.**  Συγκεκριμένα απαιτείται να διατεθούν στην Ομάδα Έργου κατ’ ελάχιστο στελέχη με τις κάτωθι ειδικότητες:   * **ένας (1) Υπεύθυνος έργου** και **ένας (1) Αναπληρωτής του,** καθένας εκ των οποίων να διαθέτει:   + Πανεπιστημιακό Τίτλο Σπουδών στην Πληροφορική ή σε Θετικές Επιστήμες ή/και Μεταπτυχιακό (ή PHD) στην Πληροφορική ή Ασφάλεια Πληροφοριακών Συστημάτων   + Δεκαετή (10έτη) επαγγελματική εμπειρία σε Διαχείριση και Διοίκηση έργων στους κάτωθι τομείς (σωρευτικά):   + ανάπτυξης, εγκατάστασης και εφαρμογής Συστημάτων Διαχείρισης Ασφάλειας Πληροφοριών σύμφωνα με το πρότυπο ISO 27001   + ανάλυσης και αξιολόγησης κινδύνων (risk analysis & assessment) * **ένας (1) Ειδικός Σύμβουλος Ασφάλειας Πληροφοριών,** ο οποίος να διαθέτει πιστοποιημένη γνώση ISO:27001 (π.χ ISO 27001 2013 Lead Implementer) και τουλάχιστον 7ετή επαγγελματική εμπειρία σε συναφές με την ειδικότητά του αντικείμενο. * **δύο (2) Σύμβουλοι Ασφάλειας Πληροφοριών,** οι οποίοι να διαθέτουν τουλάχιστον 5ετή επαγγελματική εμπειρία σε συναφές με την ειδικότητά του αντικείμενο. * **ένας (1) Επιθεωρητής Συστημάτων Διαχείρισης Ασφάλειας Πληροφοριών,** ο οποίος να διαθέτει πιστοποίηση ISO 27001 Lead Auditor, και τουλάχιστον 7ετή επαγγελματική εμπειρία σε συναφές με την ειδικότητά του αντικείμενο. * **ένας (1) νομικός εμπειρογνώμονας,** ο οποίος να διαθέτει τουλάχιστον 4ετή επαγγελματική εμπειρία σε θέματα προσωπικών δεδομένων. * πλέον των ανωτέρω στην προτεινόμενη, από τον υποψήφιο Ανάδοχο, ομάδα παροχής Υπηρεσιών θα πρέπει να διαθέτουν σωρευτικά πιστοποιήσεις κατά ISO/IEC 27001:2013 (τουλάχιστον τρία άτομα της Ομάδας Έργου), CISA (τουλάχιστον δύο άτομα της Ομάδας Έργου), CISM (τουλάχιστον δύο άτομα της Ομάδας Έργου), IAPP-CIPPE (τουλάχιστον δύο άτομα της Ομάδας Έργου), DPO (τουλάχιστον πέντε άτομα της Ομάδας Έργου).   Οι οικονομικοί φορείς οφείλουν να αποδείξουν το ανωτέρω κριτήριο ποιοτικής α) συμπληρώνοντας το αντίστοιχο πεδίο του ΤΕΥΔ της ενότητας Γ του Μέρους IV και β) υποβάλλοντας με την προσφορά τους εντός του φακέλου «Δικαιολογητικά Κατακύρωσης» τα ακόλουθα στοιχεία τεκμηρίωσης: |
| 2.1 | Πίνακα των **υπαλλήλων του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Εταιρεία (σε περίπτωση Ένωσης / Κοινοπραξίας) | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπο μήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (1)** | | | |  |  |   Πίνακα των **στελεχών των Υπεργολάβων** **του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Επωνυμία Εταιρείας Υπεργολάβου | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπο μήνες | Ποσοστό συμμετοχής \* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (2)** | | | |  |  |   Πίνακα των **εξωτερικών συνεργατών του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  | | --- | --- | --- | --- | --- | | Α/Α | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  | |  |  |  |  |  | |  |  |  |  |  | | **ΜΕΡΙΚΟ ΣΥΝΟΛΟ (3)** | | |  |  |   \*ως **Ποσοστό Συμμετοχής** του Μέλους ορίζεται το πηλίκο των ανθρωπομηνών του δια των συνολικών προσφερόμενων ανθρωπομηνών (άθροισμα των μερικών συνόλων 1,2,3)  Ο Οικονομικός Φορέας, συμπληρωματικά με τον παραπάνω Πίνακα, θα πρέπει να καταθέσει υπεύθυνες δηλώσεις συνεργασίας, των εξωτερικών συνεργατών. Οι εξωτερικοί Συνεργάτες, θα δηλώνουν ότι το έργο (αντικείμενο της παρούσας Διακήρυξης), καθώς και οι υποχρεώσεις που απορρέουν από αυτό, τελούν σε γνώση τους. Επίσης είναι υποβλητέα και τα αποδεικτικά των ζητούμενων πιστοποιήσεων της ομάδας έργου |
| 2.2 | * Βιογραφικά σημειώματα της Ομάδας Έργου (βάσει του υποδείγματος / βλ. C.2) |
| **3.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν οργανωμένο σύστημα διαχείρισης Ποιότητας.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής, υποβάλλοντας με την προσφορά τους εντός του Φακέλου «Δικαιολογητικά Κατακύρωσης» τα ακόλουθα στοιχεία τεκμηρίωσης: |
| 3.1 | Οι οικονοµικοί φορείς για την παρούσα διαδικασία σύναψης σύµβασης οφείλουν να αναφέρουν τα πρότυπα διασφάλισης ποιότητας και περιβαλλοντικής διαχείρισης που συµµορφώνονται και τα οποία σχετίζονται και είναι ανάλογα µε το αντικείµενο της σύµβασης.  Συγκεκριμένα ο υποψήφιος Ανάδοχος θα πρέπει να δηλώσει και να διαθέτει τα μέσα ποιοτικού ελέγχου των παρεχόμενων υπηρεσιών:   * Να δηλώσει και να διαθέτει σύστημα διαχείρισης ποιότητας και πιστοποίηση κατά ISO 9001:2015, με πεδίο εφαρμογής την παροχή συμβουλευτικών υπηρεσιών, εκπαίδευσης και υλοποίηση συστημάτων διαχείρισης. * Να δηλώσει και να διαθέτει σύστημα διαχείρισης ασφάλειας πληροφοριών και πιστοποίηση κατά ISO 27001:2013, με πεδίο εφαρμογής την παροχή συμβουλευτικών υπηρεσιών, εκπαίδευσης και υλοποίηση συστημάτων διαχείρισης. * Να δηλώσει και να διαθέτει σύστημα περιβαλλοντικής διαχείρισης επιχειρησιακής συνέχειας και πιστοποίηση κατά ISO 22301:2012, με πεδίο εφαρμογής την παροχή συμβουλευτικών υπηρεσιών, εκπαίδευσης και υλοποίηση συστημάτων διαχείρισης. * Να δηλώσει και να διαθέτει πιστοποίηση σε τεχνικό πρότυπο που αφορά στη συμμόρφωση με την προστασία των προσωπικών δεδομένων και των τον Κανονισμό GDPR.   Οι οικονομικοί φορείς οφείλουν να αποδείξουν το ανωτέρω κριτήριο ποιοτικής α) συμπληρώνοντας το αντίστοιχο πεδίο του ΤΕΥΔ της ενότητας Γ του Μέρους IV και β) υποβάλλοντας με την προσφορά τους εντός του φακέλου «Δικαιολογητικά Κατακύρωσης» τα αποδεικτικά των ζητούμενων πιστοποιήσεων |
| **II. Καταλληλότητα Άσκησης Επαγγελματικής Δραστηριότητας** | |
| **4.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι στην παροχή υπηρεσιών σε θέματα σχεδιασμού & ανάπτυξης Συστημάτων Διαχείρισης Ασφάλειας Πληροφοριών.**  Οι οικονομικοί φορείςοφείλουν να αποδείξουν το ανωτέρω κριτήριο ποιοτικής επιλογής, υποβάλλοντας με την προσφορά τους εντός του Φακέλου «Δικαιολογητικά Κατακύρωσης» τα ακόλουθα στοιχεία τεκμηρίωσης: |
| 4.1 | Πιστοποιητικό εγγραφής στο οικείο επαγγελματικό Επιμελητήριο στο οποίο θα αναγράφεται το ειδικό επάγγελμά τους (τα αλλοδαπά φυσικά ή νομικά πρόσωπα δηλώνουν ότι είναι εγγεγραμμένα στα Μητρώα του οικείου Επιμελητηρίου ή ισοδύναμες επαγγελματικές οργανώσεις της χώρας εγκατάστασής τους και το ειδικό επάγγελμά τους) κατά την ημέρα υποβολής της Προσφοράς. Στις περιπτώσεις Ένωσης εταιρειών το προαναφερόμενο πιστοποιητικό υποβάλλεται για κάθε μέλος της ένωσης. |
| **ΙΙΙ. Οικονομική και Χρηματοοικονομική Επάρκεια** | |
| **5.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν γενικό μέσο ετήσιο κύκλο εργασιών για τα τρία τελευταία οικονομικά έτη (2016-2017-2018) μεγαλύτερο από 150% του προϋπολογισμού του υπό ανάθεση Έργου**  Οι οικονομικοί φορείςοφείλουν να αποδείξουν το ανωτέρω κριτήριο ποιοτικής επιλογής, υποβάλλοντας με την προσφορά τους εντός του Φακέλου «Δικαιολογητικά Κατακύρωσης» τα ακόλουθα στοιχεία τεκμηρίωσης: |
| 5.1 | Οικονομικές καταστάσεις ή αποσπάσματα οικονομικών καταστάσεων, στην περίπτωση που η δημοσίευση των οικονομικών καταστάσεων απαιτείται από τη νομοθεσία της χώρας, που είναι εγκατεστημένος ο φορέας, **ή** δήλωση περί του συνολικού κύκλου εργασιών για τις οικονομικές χρήσεις 2016, 2017, 2018, συναρτήσει της ημερομηνίας σύστασης του οικονομικού φορέα ή έναρξης των δραστηριοτήτων του, εφόσον είναι διαθέσιμες οι πληροφορίες για τον εν λόγω κύκλο εργασιών. |
| 5.2 | Ασφάλιση επαγγελματικής αστικής ευθύνης για την παροχή συμβουλευτικών υπηρεσιών ασφάλειας προσωπικών δεδομένων, ελάχιστου ύψους 2 εκ.€. |

**ΔΙΕΥΚΡΙΝΙΣΕΙΣ**

|  |  |
| --- | --- |
|  | Ο οικονομικός φορέας μπορεί να υποβάλλει εκτός των ανωτέρω στοιχείων τεκμηρίωσης και κάθε άλλο στοιχείο τεκμηρίωσης της επάρκειάς του. |
|  | Σε περίπτωση που ο οικονομικός φορέας αποτελεί Ένωση / Κοινοπραξία:   * τα απαιτούμενα στην παρούσα παράγραφο στοιχεία τεκμηρίωσης πρέπει να υποβάλλονται ανάλογα με τη φύση τους χωριστά για κάθε Μέλος της Ένωσης / Κοινοπραξίας ή συγκεντρωτικά για την Ένωση / Κοινοπραξία |
|  | Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας και τα σχετικά με την τεχνική και επαγγελματική ικανότητα, να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς σύμφωνα με το Α. 78 του Ν. 4412/2016. Στην περίπτωση αυτή απαιτείται η προσκόμιση – εντός του Φακέλου Δικαιολογητικών Συμμετοχής -- της σχετικής έγγραφης δέσμευσης του τρίτου, ότι για την εκτέλεση της σύμβασης, θα θέσει στη διάθεση του Οικονομικού Φορέα τους αναγκαίους πόρους.  Η αναθέτουσα αρχή ελέγχει, σύμφωνα με τα άρθρα 79, 80 και 81, αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν τα σχετικά κριτήρια επιλογής και εάν συντρέχουν λόγοι αποκλεισμού, σύμφωνα με τα άρθρα 73 και 74  Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες (άρθρο 78 παρ. 1 εδ. 2 του ν. 4412/2016).  Οι οικονομικοί φορείς εφόσον στηρίζονται στις ικανότητες άλλων φορέων οφείλουν να υποβάλουν όλα τα δικαιολογητικά τα οποία αποδεικνύουν ότι πληρούνται τα σχετικά κριτήρια επιλογής και δεν συντρέχουν λόγοι αποκλεισμού σύμφωνα με το Ν. 4412/2016. Ειδικά όταν ο υποψήφιος οικονομικός φορέας στηρίζεται στις ικανότητες άλλων φορέων όσον αφορά τα κριτήρια που σχετίζονται με την οικονομική και χρηματοοικονομική επάρκεια, απαιτείται να είναι από κοινού υπεύθυνος με τον υποψήφιο οικονομικό φορέα για την εκτέλεση της σύμβασης.  Υπό τους ίδιους ανωτέρω όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων |
|  | Στοιχεία τεκμηρίωσης που εκδίδονται σε γλώσσα άλλη, εκτός της ελληνικής, θα συνοδεύονται υποχρεωτικά από επίσημη μετάφρασή τους στην ελληνική γλώσσα σύμφωνα με τα αναφερόμενα στην παρ. 4 του Α.92 του Ν. 4412/2016. |
|  | Αναθέτουσα Αρχή δύναται να ζητήσει από τους οικονομικούς φορείς σε οποιοδήποτε χρονικό σημείο κατά τη διάρκεια της διαδικασίας, να υποβάλλουν και περαιτέρω δικαιολογητικά για την τεκμηρίωση της μη συνδρομής λόγων αποκλεισμού και της συνδρομής των κριτηρίων ποιοτικής επιλογής, εάν αυτό κριθεί αναγκαίο (σύμφωνα με το εδ. 1 της παρ. 5 του άρθρου 79 του Ν. 4412/2016). |

## ΚΑΤΑΡΤΙΣΗ – ΥΠΟΒΟΛΗ ΠΡΟΣΦΟΡΩΝ

### Τρόπος Υποβολής Προσφορών

Με την υποβολή της Προσφοράς θεωρείται ότι ο υποψήφιος Ανάδοχος αποδέχεται ανεπιφύλακτα τους όρους της παρούσας Διακήρυξης. Επίσης, σε περίπτωση νομικών προσώπων, θεωρείται ότι η υποβολή της Προσφοράς και η συμμετοχή στο διαγωνισμό έχουν εγκριθεί από το αρμόδιο όργανο του συμμετέχοντος νομικού προσώπου.

Όσοι επιθυμούν να λάβουν μέρος στην διαδικασία σύ­ναψης δημόσιας σύμβασης, πρέπει να υποβάλλουν, επί αποδείξει, προσφορά, εντός της προθεσμίας που ορίζεται στην παρούσα.

Οι προσφορές υποβάλλο­νται στην Αναθέτουσα Αρχή είτε καταθέτοντάς την αυτοπροσώπως ή με ειδικά προς τούτο εξουσιοδοτημένο εκπρόσωπό τους, είτε αποστέλλοντάς την ταχυδρομικά με συστημένη επιστολή ή ιδιωτικό ταχυδρομείο στην έδρα της Αναθέτουσα Αρχή, Χανδρή 3, Μοσχάτο, ΤΚ 183 46. Στην περίπτωση της ταχυδρομικής αποστολής, οι προσφορές παραλαμβάνονται με απόδειξη, με την απαραίτητη όμως προϋπόθεση ότι θα περιέρχονται στην Αναθέτουσα Αρχή μέχρι την προηγουμένη της καταληκτικής ημερομηνίας υποβολής τους.

Δε θα ληφθούν υπόψη και επιστρέφονται προσφορές που είτε υποβλήθηκαν μετά από την καθορισμένη ημερομηνία και ώρα είτε ταχυδρομήθηκαν έγκαιρα, αλλά δεν έφθασαν στην Αναθέτουσα Αρχή έγκαιρα.

Η Αναθέτουσα Αρχή ουδεμία ευθύνη φέρει για τη μη εμπρόθεσμη παραλαβή της Προσφοράς ή για το περιεχόμενο των φακέλων που τη συνοδεύουν.

Προσφορές που περιέρχονται στην Αναθέτουσα Αρχή με οποιονδήποτε τρόπο πριν από την καταληκτική η­μερομηνία υποβολής των προσφορών, δεν αποσφραγί­ζονται, αλλά παραδίδονται στο αρμόδιο όργανο πριν την εκπνοή της καταληκτικής ημερομηνίας της παρούσας.

Η έναρξη υποβολής των προσφορών και των αιτή­σεων συμμετοχής, που κατατίθενται κατά την καταληκτι­κή ημερομηνία στο αρμόδιο γνωμοδοτικό όργανο, κη­ρύσσεται από τον πρόεδρο αυτού, μισή ώρα πριν από την ώρα λήξης. Η παραλαβή μπορεί να συνεχισθεί και μετά την ώρα λήξης, αν η υποβολή, που έχει εμπρόθε­σμα αρχίσει, συνεχίζεται χωρίς διακοπή λόγω του πλή­θους των προσελθόντων ενδιαφερομένων οικονομικών φορέων. Η λήξη της παραλαβής κηρύσσεται επίσης από τον πρόεδρο του αρμόδιου γνωμοδοτικού οργάνου, με προειδοποίηση ολίγων λεπτών της ώρας και μετά την κήρυξη της λήξης δεν γίνεται δεκτή άλλη προσφορά.

Οι προσφορές υπογρά­φονται και μονογράφονται ανά φύλλο από τον οικονομι­κό φορέα ή, σε περίπτωση νομικών προσώπων, από το νόμιμο εκπρόσωπο αυτών.

Η ένωση οικονομικών φορέων υποβάλλει κοινή προ­σφορά, η οποία υπογράφεται υποχρεωτικά είτε από όλους τους οικονομικούς φορείς που αποτελούν την ένω­ση είτε από εκπρόσωπο τους νομίμως εξουσιοδοτημένο. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμ­βανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονι­στής αυτής.

### Περιεχόμενο Προσφορών

Οι Προσφορές συντάσσονται σύμφωνα με τους όρους της παρούσας Διακήρυξης. Οι Προσφορές κατατίθενται μέσα σε ενιαίο σφραγισμένο φάκελο που πρέπει να περιλαμβάνει όλα όσα καθορίζονται στην παρούσα Διακήρυξη.

Ο ενιαίος σφραγισμένος φάκελος περιέχει τρεις επί μέρους, ανεξάρτητους, σφραγισμένους φακέλους, δηλαδή

|  |
| --- |
| **Α. «Φάκελος Δικαιολογητικά Συμμετοχής»**, ο οποίος περιέχει τα στοιχεία, τα οποία προσδιορίζονται στην παρ. **B.3.2.1**. Τα δικαιολογητικά θα πρέπει να είναι ταξινομημένα μέσα στον Φάκελο, με τη σειρά που ζητούνται στις αντίστοιχες παραγράφους. |
| **Β. «Φάκελος Τεχνικής Προσφοράς»**, ο οποίος περιέχει τα στοιχεία της Τεχνικής Προσφοράς του υποψήφιου Αναδόχου, τα οποία προσδιορίζονται στην παρ. **B.3.2.2**. |
| **Γ. «Φάκελος Οικονομικής Προσφοράς»**, ο οποίος περιέχει τα στοιχεία της Οικονομικής Προσφοράς του υποψήφιου Αναδόχου, τα οποία προσδιορίζονται στην παρ. **B.3.2.3**. |

**ΠΡΟΣΟΧΗ:** **Τα Δικαιολογητικά Κατακύρωσης δεν υποβάλλονται κατά τη φάση υποβολής των Προσφορών των υποψηφίων Αναδόχων.**

Οι ανωτέρω Φάκελοι θα υποβληθούν ως εξής :

|  |
| --- |
| **Δικαιολογητικά συμμετοχής**:   * ένα (1) πρωτότυπο * ένα (1) αντίγραφο   που θα περιλαμβάνονται στον σφραγισμένο φάκελο Δικαιολογητικά Συμμετοχής. |
| **Τεχνική Προσφορά**:   * ένα (1) πρωτότυπο * ένα (1) αντίγραφο * ένα (1) πλήρες ηλεκτρονικό αρχείο σε μη επανεγγράψιμο μέσο (CD),   που θα περιλαμβάνονται στον σφραγισμένο φάκελο Τεχνικής Προσφοράς.  Σημείωση: Είναι ιδιαίτερα επιθυμητό ο σφραγισμένος φάκελος Τεχνικής Προσφοράς να έχει μέγιστες διαστάσεις πλάτους 60 εκατοστών και μήκους 80 εκατοστών. |
| **Οικονομική Προσφορά**:   * ένα (1) πρωτότυπο * ένα (1) αντίγραφο * ένα (1) πλήρες ηλεκτρονικό αρχείο σε μη επανεγγράψιμο μέσο (CD)   που θα περιλαμβάνονται στον σφραγισμένο φάκελο Οικονομικής Προσφοράς. |

Ο ενιαίος σφραγισμένος φάκελος πρέπει να φέρει την ένδειξη:

|  |
| --- |
| «ΣΤΟΙΧΕΙΑ ΤΟΥ ΥΠΟΨΗΦΙΟΥ»  ΦΑΚΕΛΟΣ ΠΡΟΣΦΟΡΑΣ ΓΙΑ ΤΟ ΔΙΑΓΩΝΙΣΜΟ ΤΟΥ ΕΡΓΟΥ  «**Προετοιμασία πιστοποίησης του G-Cloud κατά ISO 27001:2013**»  AΝΑΘΕΤΟΥΣΑ ΑΡΧΗ: ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Α.Ε.  ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ : ……………….. |

Όλοι οι επιμέρους φάκελοι αναγράφουν την επωνυμία και διεύθυνση, αριθμό τηλεφώνου, φαξ και τυχόν διεύθυνση ηλεκτρονικού ταχυδρομείου του υποψήφιου Ανάδοχου, τον τίτλο του Διαγωνισμού και τον τίτλο του φακέλου.

Σε περίπτωση Ένωσης/ Κοινοπραξίας πρέπει να αναγράφονται η πλήρης επωνυμία και διεύθυνση, καθώς και αριθμός τηλεφώνου, φαξ και τυχόν διεύθυνση ηλεκτρονικού ταχυδρομείου όλων των μελών της.

Απαγορεύεται η χρήση αυτοκόλλητων φακέλων που είναι δυνατόν να αποσφραγιστούν και να επανασφραγιστούν χωρίς να αφήσουν ίχνη.

Οι προσφορές υποβάλλονται στην Ελληνική γλώσσα, με εξαίρεση τα συνημμένα στην Τεχνική Προσφορά έντυπα, σχέδια και λοιπά τεχνικά στοιχεία που μπορούν να είναι στην Αγγλική γλώσσα.

Σε ένα από τα αντίτυπα που ορίζεται ως πρωτότυπο και σε κάθε σελίδα του, πρέπει να αναγράφεται ευκρινώς η λέξη “ΠΡΩΤΟΤΥΠΟ” και να μονογράφεται από τον υποψήφιο Ανάδοχο. Το περιεχόμενο του πρωτοτύπου είναι επικρατέστερο από τα άλλα αντίτυπα, σε περίπτωση ασυμφωνίας αυτών με το πρωτότυπο.

Για την εύκολη σύγκριση των προσφορών πρέπει να τηρηθεί στη σύνταξή τους, η τάξη και η σειρά των όρων της Διακήρυξης.

Οι απαντήσεις σε όλες τις απαιτήσεις της Διακήρυξης πρέπει να είναι σαφείς. Δεν επιτρέπονται ασαφείς απαντήσεις της μορφής “ελήφθη υπόψη”, συμφωνούμε και αποδεχόμεθα, κλπ.

Οι προσφορές πρέπει να είναι δακτυλογραφημένες και δεν πρέπει να φέρουν ξυσίματα, σβησίματα, διαγραφές, προσθήκες κλπ. Εάν υπάρχει στην Προσφορά οποιαδήποτε διόρθωση, πρέπει να είναι καθαρογραμμένη και μονογραμμένη από τον υποψήφιο Ανάδοχο. Όλες οι διορθώσεις θα πρέπει να αναφέρονται ανακεφαλαιωτικά στην αρχή της Προσφοράς. Η αρμόδια Επιτροπή προσυπογράφει το ανακεφαλαιωτικό φύλλο με τις τυχόν, διορθώσεις και τις αναφέρει στο συντασσόμενο πρακτικό, ώστε να αποδεικνύεται αδιαφιλονίκητα ότι προϋπήρχαν της ημερομηνίας αποσφράγισης.

Σε περίπτωση που στο περιεχόμενο της Προσφοράς χρησιμοποιούνται συντομογραφίες (abbreviations), για τη δήλωση τεχνικών ή άλλων εννοιών, είναι υποχρεωτικό για τον υποψήφιο Ανάδοχο να αναφέρει σε συνοδευτικό πίνακα την επεξήγησή τους.

Με την υποβολή της Προσφοράς θεωρείται βέβαιο, ότι ο υποψήφιος Ανάδοχος είναι απολύτως ενήμερος από κάθε πλευρά των τοπικών συνθηκών εκτέλεσης του Έργου, των πηγών προέλευσης των πάσης φύσης υλικών, ειδών εξοπλισμού κλπ. και ότι έχει μελετήσει όλα τα στοιχεία που περιλαμβάνονται στο φάκελο Διαγωνισμού.

Αντιπροσφορά ή τροποποίηση της Προσφοράς ή πρόταση που κατά την κρίση της αρμόδιας Επιτροπής εξομοιώνεται με αντιπροσφορά είναι απαράδεκτη και δεν λαμβάνεται υπόψη.

Μετά την καταληκτική ημερομηνία υποβολής των προσφορών δεν γίνεται αποδεκτή αλλά απορρίπτεται ως απαράδεκτη κάθε διευκρίνιση, τροποποίηση ή απόκρουση όρου της Διακήρυξης ή της Προσφοράς. Διευκρινίσεις δίνονται μόνο όταν ζητούνται από την αρμόδια Επιτροπή και λαμβάνονται υπόψη μόνο εκείνες που αναφέρονται στα σημεία που ζητήθηκαν. Στην περίπτωση αυτή η παροχή διευκρινίσεων είναι υποχρεωτική για τον υποψήφιο Ανάδοχο και δεν θεωρείται αντιπροσφορά.

Οι διευκρινίσεις των υποψηφίων Αναδόχων πρέπει να δίνονται γραπτά, εφόσον ζητηθούν, σε χρόνο που θα ορίζει η αρμόδια Επιτροπή.

#### Περιεχόμενα Φακέλου «Δικαιολογητικά Συμμετοχής»

Ο φάκελος «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» που θα υποβάλει κάθε υποψήφιος Ανάδοχος πρέπει να περιέχει τα νομιμοποιητικά στοιχεία και άλλα απαραίτητα δικαιολογητικά του υποψήφιου Αναδόχου ως προς τις απαιτήσεις συμμετοχής στον Διαγωνισμό και τα οποία προσδιορίζονται στην παρ. B.2.3.

#### Περιεχόμενα Φακέλου «Τεχνική Προσφορά»

Ο φάκελος «ΤΕΧΝΙΚΗ ΠΡΟΣΦΟΡΑ» που θα υποβάλει ο υποψήφιος Ανάδοχος πρέπει να περιέχει, τα παρακάτω:

|  |  |  |
| --- | --- | --- |
| **Περιεχόμενα Τεχνικής Προσφοράς** | | |
| **Α/Α** | **Τίτλος Ενότητας** | **Σύμφωνα με παραγράφους:** |
|  | **Περιγραφή Έργου** |  |
|  | Αντικείμενο του Έργου | A.4 |
|  | **Μεθοδολογία Υλοποίησης Έργου** |  |
|  | Φάσεις Υλοποίησης – Παραδοτέα - Χρονοδιάγραμμα | A.5 |
|  | Μεθοδολογία Υλοποίησης Έργου | A.6 |
|  | **Πίνακες Συμμόρφωσης** | C.3 |
|  | **Πίνακες Οικονομικής Προσφοράς, χωρίς τιμές**  Η εμφάνιση τιμής/ τιμών στον εν λόγω πίνακα αποτελεί λόγο απόρριψης της προσφοράς | C.4 |

Επίσης ο φάκελος «ΤΕΧΝΙΚΗ ΠΡΟΣΦΟΡΑ» πρέπει να περιέχει:

* οποιοδήποτε επιπλέον στοιχείο τεκμηριώνει πληρέστερα την Προσφορά του υποψήφιου Αναδόχου και απαντά στις επιμέρους απαιτήσεις που τίθενται στην παρούσα Διακήρυξη, αλλά και στα αντίστοιχα κριτήρια αξιολόγησης.

#### Περιεχόμενα Φακέλου «Οικονομική Προσφορά»

Ο φάκελος «ΟΙΚΟΝΟΜΙΚΗ ΠΡΟΣΦΟΡΑ» τον οποίο θα υποβάλει ο υποψήφιος Ανάδοχος πρέπει να περιέχει συμπληρωμένους τους Πίνακες Οικονομικής Προσφοράς (βλ. C.4).

#### Περιεχόμενα Φακέλου «Δικαιολογητικά Κατακύρωσης»

Ο φάκελος «ΔΙΚΑΙΟΛΟΓΗΤΙΚΑ ΚΑΤΑΚΥΡΩΣΗΣ», που θα υποβάλει ο υποψήφιος Ανάδοχος στον οποίο πρόκειται νακατακυρωθεί ο Διαγωνισμός, πρέπει να περιέχει τα απαραίτητα δικαιολογητικά του υποψήφιου Αναδόχου τα οποία προσδιορίζονται στην παράγραφο **B.2.4** Δικαιολογητικά Κατακύρωσης.

### Ισχύς Προσφορών

Οι Προσφορές ισχύουν και δεσμεύουν τους υποψήφιους οικονομικούς φορείς για **έξι** **μήνες** **(6)** μήνες από την επόμενη της Διενέργειας της διαδικασίας ανάθεσης σύμφωνα με τα αναφερόμενα στην παράγραφο 4 Άρθρο 97 του Ν. 4412/8-8-2016 (ΦΕΚ Α 147/8-08-2016).

Προσφορές που ορίζουν χρόνο ισχύος μικρότερο των **έξι** **(6) μηνών** απορρίπτονται ως απαράδεκτες.

Η παράταση της ισχύος της προσφοράς μπορεί να λαμβάνει χώρα κατ' ανώτατο όριο για χρονικό διάστημα ίσο με την ανωτέρω αρχική διάρκεια ισχύος της προσφοράς. Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς.

### Εναλλακτικές Προσφορές

Εναλλακτικές Προσφορές δε γίνονται δεκτές και απορρίπτονται ως απαράδεκτες.

Εάν υποβληθούν τυχόν εναλλακτικές Προσφορές, δεν θα ληφθούν υπόψη. Ο Οικονομικός Φορέας , ο οποίος θα υποβάλλει τέτοιας φύσης προτάσεις, δεν δικαιούται σε καμία περίπτωση να διαμαρτυρηθεί ή να επικαλεστεί λόγους προσφυγής κατά της απόρριψης των προτάσεων αυτών.

Η προσφορά προϊόντων ή προαιρετικών υπηρεσιών τα οποία δεν είναι απαραίτητα για την ικανοποίηση των απαιτήσεων της παρούσας Διακήρυξης δεν αποκλείεται, θα διαχωρίζεται όμως σαφώς, τόσο στην Τεχνική όσο και στην Οικονομική Προσφορά και θα διευκρινίζεται ότι πρόκειται περί προσφοράς προαιρετικών προϊόντων ή υπηρεσιών.

### Τιμές Προσφορών – Νόμισμα

Οι τιμές των Προσφορών θα εκφράζονται σε ευρώ. Στις τιμές θα περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση, εκτός από τον ΦΠΑ.

Σε ιδιαίτερη στήλη των παραπάνω τιμών, ο υποψήφιος Οικονομικός Φορέας θα καθορίζει το ποσό με το οποίο θα επιβαρύνει αθροιστικά τις τιμές αυτές με τον ΦΠΑ. Σε περίπτωση που αναφέρεται εσφαλμένος ΦΠΑ αυτός θα διορθώνεται από την αρμόδια Επιτροπή.

Όλες οι τιμές θα πρέπει να στρογγυλοποιούνται σε δύο δεκαδικά ψηφία (προς τα άνω εάν το τρίτο δεκαδικό ψηφίο είναι ίσο η μεγαλύτερο του πέντε, ή προς τα κάτω εάν είναι μικρότερο του πέντε). Σε αντίθετη περίπτωση, η στρογγυλοποίηση θα γίνεται από την αρμόδια Επιτροπή.

Από την Οικονομική Προσφορά πρέπει να προκύπτει σαφώς η τιμή μονάδας για κάθε προσφερόμενο είδος, για να μπορεί να προσδιορίζεται το ακριβές κόστος, σε περίπτωση αυξομείωσης φυσικού αντικειμένου. Προσφερόμενο είδος το οποίο αναφέρεται στην Οικονομική Προσφορά χωρίς τιμή, θεωρείται ότι προσφέρεται με μηδενική αξία.

Η τιμή χωρίς ΦΠΑ θα λαμβάνεται για τη σύγκριση των προσφορών.

Σε περίπτωση λογιστικής ασυμφωνίας μεταξύ της τιμής μονάδας και της συνολικής τιμής, υπερισχύει η τιμή μονάδας.

Προσφορά που δε δίδει τιμή σε ευρώ ή δίδει τιμή σε συνάλλαγμα ή με ρήτρα συναλλάγματος απορρίπτεται ως απαράδεκτη.

Για την ανάλυση των τιμών της Προσφοράς τους οι υποψήφιοι Οικονομικοί Φορείς είναι υποχρεωμένοι να συμπληρώσουν τους ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ (βλ.C.4).

Οι τιμές των προσφορών δεν υπόκεινται σε μεταβολή κατά τη διάρκεια ισχύος της Προσφοράς. Σε περίπτωση που ζητηθεί παράταση της διάρκειας της Προσφοράς, οι υποψήφιοι Οικονομικοί Φορείς δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν.

## ΔΙΕΝΕΡΓΕΙΑ ΔΙΑΓΩΝΙΣΜΟΥ – ΑΞΙΟΛΟΓΗΣΗ ΠΡΟΣΦΟΡΩΝ

### Διαδικασία Διενέργειας Διαγωνισμού και Αξιολόγησης Προσφορών

#### Διαδικασία διενέργειας Διαγωνισμού - αποσφράγιση προσφορών

Η αναθέτουσα αρχή με απόφασή της ορίζει αρμόδια επιτροπή για την αποσφράγιση και αξιολόγηση των προσφορών του διαγωνισμού (Α. 221 Ν4412/2016).

Η αποσφράγιση των προσφορών γίνεται δημόσια από την αρμόδια Επιτροπή την καταληκτική ημερομηνία και ώρα κατάθεσης των προσφορών στα γραφεία της ΚτΠ Α.Ε. (Χανδρή 3 και Κύπρου, 18346, Μοσχάτο), παρουσία των προσφερόντων ή των νομίμως εξουσιοδοτημένων εκπροσώπων τους.

Η αποσφράγιση θα πραγματοποιηθεί σε δύο δημόσιες συνεδριάσεις (δύο σταδίων), όπως περιγράφεται στη συνέχεια :

Αποσφραγίζεται ο κυρίως φάκελος προσφοράς και αποσφραγίζονται οι Φάκελοι Δικαιολογητικών και Τεχνικών Προσφορών, μονογράφονται δε και σφραγίζονται από την αρμόδια Επιτροπή όλα τα πρωτότυπα στοιχεία αυτών κατά φύλλο ή γίνεται διάτρηση αυτών.

Οι Φάκελοι Οικονομικών Προσφορών δεν αποσφραγίζονται αλλά μονογράφονται, και αφού σφραγισθούν από την αρμόδια Επιτροπή τοποθετούνται σε ένα νέο φάκελο, ο οποίος επίσης σφραγίζεται και υπογράφεται από την αρμόδια Επιτροπή και φυλάσσεται.

Η αρμόδια Επιτροπή ελέγχει και αξιολογεί τα Δικαιολογητικά και τις Τεχνικές Προσφορές, συντάσσει δε πρακτικό για την απόρριψη των τεχνικών προσφορών που δεν γίνονται αποδεκτές αλλά και την αποδοχή/ βαθμολόγηση των τεχνικών προσφορών με βάση τα κριτήρια της Παραγράφου [Β.4.1.2](#_Βαθμολόγηση_Τεχνικών_Προσφορών)

Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ημερομηνία και ώρα που ορίζεται σε ειδική πρόσκληση οι φάκελοι όλων των υποβληθεισών οικονομικών προσφορών.

Η αρμόδια επιτροπή, ελέγχει τις οικονομικές προσφορές των οικονομικών προσφορών των προσφερόντων, των οποίων τις τεχνικές προσφορές και τα δικαιολογητικά συμμετοχής έκρινε πλήρη και σύμφωνα με τους όρους και τις απαιτήσεις της παρούσας και συντάσσει πρακτικό στο οποίο εισηγείται αιτιολογημένα την αποδοχή ή απόρριψή τους, την κατάταξη των προσφορών και την ανάδειξη του προσωρινού αναδόχου.

Στη συνέχεια εκδίδεται από την αναθέτουσα αρχή μια απόφαση, με την οποία επικυρώνονται τα αποτελέσματα όλων των ανωτέρω σταδίων («Δικαιολογητικά Συμμετοχής», «Τεχνική Προσφορά» και «Οικονομική Προσφορά»), η οποία κοινοποιείται με επιμέλεια αυτής στους προσφέροντες.

Κατά την ημερομηνία αποσφράγισης των προσφορών οι παρευρισκόμενοι λαμβάνουν γνώση μόνο των συμμετεχόντων στο Διαγωνισμό. Όσοι από τους προσφέροντες επιθυμούν, μπορούν να πληροφορηθούν το περιεχόμενο των άλλων προσφορών ύστερα από σχετική ειδοποίησή τους από την αρμόδια Επιτροπή.

Σε περίπτωση που με την Προσφορά υποβάλλονται στοιχεία και πληροφορίες εμπιστευτικού χαρακτήρα, η γνωστοποίηση των οποίων στους Συνδιαγωνιζόμενους θα έθιγε τα έννομα συμφέροντά τους, τότε ο υποψήφιος Ανάδοχος οφείλει να σημειώνει επ’ αυτών την ένδειξη «πληροφορίες εμπιστευτικού χαρακτήρα» και να ενημερώνει την αρμόδια Επιτροπή κατά την ημερομηνία διενέργειας του Διαγωνισμού. Όλες οι πληροφορίες εμπιστευτικού χαρακτήρα θα πρέπει να αναφέρονται ανακεφαλαιωτικά στην αρχή της Προσφοράς. Σε αντίθετη περίπτωση θα δύναται να λαμβάνουν γνώση αυτών των πληροφοριών οι Συνδιαγωνιζόμενοι. Η έννοια της πληροφορίας εμπιστευτικού χαρακτήρα αφορά μόνο στην προστασία του απορρήτου που καλύπτει τεχνικά ή εμπορικά ζητήματα της επιχείρησης του ενδιαφερομένου.

Σημείωση:

Η αρμόδια Επιτροπή ελέγχει τα μέσα (cds) που περιέχουν τα ηλεκτρονικά αρχεία των Τεχνικών και των Οικονομικών Προσφορών αναφορικά με:

* το κατά πόσον είναι αναγνώσιμα και μη επανεγγράψιμα
* οποιαδήποτε άλλη παράλειψη που υποπέσει στην αντίληψή της.

Σε περίπτωση που παρουσιαστεί πρόβλημα σε κάποιο μέσο (cd) αυτό επιστρέφεται στον υποψήφιο Ανάδοχο, ο οποίος αναλαμβάνει την υποχρέωση να προσκομίσει νέο, σύμφωνα με τις προαναφερθείσες απαιτήσεις της Διακήρυξης, εντός **δύο (2) ημερών**.

Σε περίπτωση σύγκρουσης CD και έγγραφης προσφοράς, υπερισχύει η έγγραφη προσφορά.

#### Κριτήρια ανάθεσης -Διαδικασία αξιολόγησης προσφορών

Η αξιολόγηση θα γίνει με κριτήριο ανάθεσης την πλέον συμφέρουσα από οικονομική άποψη προσφορά με βάση τη βέλτιστη σχέση ποιότητας – τιμής η οποία εκτιμάται βάσει των κάτωθι κριτηρίων:

|  |  |  |  |
| --- | --- | --- | --- |
| **Α/Α** | **Κριτήρια Αξιολόγησης** | **Συντελεστής βαρύτητας** | **Παραπομπή σε παρ. απαίτησης της διακήρυξης** |
|  | **Κατανόηση έργου & Μεθοδολογία υλοποίησης** | **20%** |  |
|  | Κατανόηση έργου | 5% | A.4, C.3 |
|  | Μεθοδολογία και χρονοδιάγραμμα | 5% | A.5, A.6.2, C.3 |
|  | Σχήμα διοίκησης - επάρκεια ανθρωποχρόνου (α/χ) | 10% | A.6.1, C.3 |
|  | **Συμμόρφωση με ISO 27001** | **50%** |  |
|  | Δυνατότητες ΣΔΑΠ - Σχεδιασμός, ανάπτυξη, λειτουργία και ανασκόπηση / βελτίωση | 25% | A.4, A.5.1.2, C.3 |
|  | Εσωτερική επιθεώρηση και προετοιμασία για πιστοποίηση | 25% | A.4, A.5.1.5, C.3 |
|  | **Λοιπές υπηρεσίες** | **30%** |  |
|  | Καταγραφή και αποτίμηση υφιστάμενης κατάστασης | 10% | A.4, A.5.1.2, C.3 |
|  | Ανάλυση απαιτήσεων και Ανάλυση αποκλίσεων | 10% | A.4, A.5.1.2, C.3 |
|  | Εκπαίδευση χρηστών | 5% | A.4, A.5.1.3 |
|  | Υποστήριξη χρηστών | 5% | A.4, A.5.1.4 |
|  | **ΣΥΝΟΛΟ** | **100%** |  |

Μέσω των ανωτέρω κριτηρίων, αξιολογούνται τα ακόλουθα:

**Α.1. Κατανόηση έργου**

Ο βαθμός κατανόησης των απαιτήσεων του έργου και των επιμέρους εργασιών που θα απαιτηθούν για την ορθή υλοποίηση του όπως προκύπτουν από την αναλυτική τεχνική περιγραφή της πρότασης.

**Α.2. Μεθοδολογία και χρονοδιάγραμμα**

Η συμβατότητα της προτεινόμενης γενικότερης μεθοδολογίας υλοποίησης σε σχέση με τις ιδιαίτερες απαιτήσεις του έργου και το χρονοδιάγραμμα υλοποίησης της.

**Α.3. Σχήμα διοίκησης - επάρκεια ανθρωποχρόνου**

Η πληρότητα του προτεινόμενου σχήματος διοίκησης του έργου, πέραν των ελαχίστων προβλεπόμενων από την διακήρυξη, καθώς και η επάρκεια και η κατανομή ανά Φάση του προσφερόμενου ανθρωποχρόνου.

**Β. Συμμόρφωση με ISO 27001**

* Ο βαθμός προσαρμογής της λύσης στις επιχειρησιακές και τεχνολογικές διαστάσεις του έργου, σε λειτουργικούς όρους. Εξετάζεται ειδικότερα κατά πόσο η λύση ενσωματώνει χαρακτηριστικά που διασφαλίζουν τις λειτουργικές ενότητες, ενσωματώνουν κατάλληλες αρχές σχεδίασης που απαντούν πλήρως στις απαιτήσεις του έργου.

Ειδικότερα:

**Β.1. Δυνατότητες ΣΔΑΠ - Σχεδιασμός, ανάπτυξη, λειτουργία και ανασκόπηση / βελτίωση**

* Ο βαθμός πληρότητας των προτεινομένων διαδικασιών του ΣΔΑΠ. Ο σχεδιασμός και η ανάπτυξη του ΣΔΑΠ θα πρέπει να καλύπτει την τεκμηρίωση που περιγράφεται στην ενότητα A.5.1.2.
* Ο βαθμός πληρότητας της τεκμηρίωσης και τυποποίησης των ρόλων και δικαιωμάτων πρόσβασης με βάση τις κλάσεις πληροφοριών και τα επιθυμητά επίπεδα πρόσβασης, βάσει των απαιτήσεων του Έργου.
* Η πληρότητα της προτεινόμενης διαδικασίας λειτουργίας, συντήρησης και βελτίωσης του ΣΔΑΠ.

**Β.2. Εσωτερική επιθεώρηση και προετοιμασία για πιστοποίηση**

* Προτεινόμενη μεθοδολογία εσωτερικής επιθεώρησης του ΣΔΑΠ. Η προτεινόμενη λύση θα πρέπει να καλύπτει τα ζητούμενα της ενότητας A.5.1.5.
* Η περιγραφή της σύνθεσης του προτεινόμενου Φακέλου για την εξωτερική επιθεώρηση κατά ISO 27001:2013, καθώς η προτεινόμενη μεθοδολογία υλοποίησης του.

**Γ. Λοιπές υπηρεσίες**

**Γ.1. Καταγραφή και αποτίμηση υφιστάμενης κατάστασης**

Η πληρότητα και εφικτότητα (ανθρωποπροσπάθεια, χρονοδιάγραμμα κλπ)της προτεινόμενης από τον ανάδοχο μεθοδολογίας καταγραφής και αποτίμησης της υφιστάμενης κατάστασης.

**Γ.2. Ανάλυση απαιτήσεων και Ανάλυση αποκλίσεων**

Η προτεινόμενη μέθοδος για την ανάλυση αποκλίσεων και η προτεινόμενη οργάνωση της φάσης μελέτης και αξιολόγησης υφιστάμενης κατάστασης, κατάρτισης και εκτέλεσης της διαδικασίας αξιολόγησης και διαχείρισης κινδύνων, και ανάλυσης αποκλίσεων και κατάρτισης πλάνου διαχείρισης ρίσκου σε σχέση με τις απαιτήσεις του έργου, την προτεινόμενη μεθοδολογία και την εφικτότητα της προσέγγισης.

**Γ.3. Εκπαίδευση**

* Ο βαθμός καταλληλότητας της προτεινόμενης μεθόδου εκπαίδευσης για τις ειδικές ανάγκες υιοθέτησης και χρήσης των παραγόμενων υπηρεσιών από το έργο. Αξιολογείται επιπλέον ο βαθμός συμβατότητας της μεθόδου παροχής των υπηρεσιών με τις συνθήκες λειτουργίας των δομών του Υπουργείου.
* Το προτεινόμενο πλάνο εκπαίδευσης και η στελέχωση της ομάδας των εκπαιδευτών.
* Ο βαθμός καταλληλότητας της προτεινόμενης μεθόδου μεταφοράς τεχνογνωσίας (μέθοδος εκπαίδευσης) και ευαισθητοποίησης για τις ειδικές ανάγκες υιοθέτησης και χρήσης των παραγομένων υπηρεσιών από το έργο.

**Γ.4. Υποστήριξη χρηστών**

* Το προτεινόμενο πλαίσιο υπηρεσιών υποστήριξης για την περίοδο της Πιλοτικής λειτουργίας, καθώς και ο προσφερόμενος ανθρωποχρόνος υποστήριξης και ο τρόπος εξασφάλισης της απαιτούμενης διαθεσιμότητας για τη συγκεκριμένη περίοδο.
* Ο βαθμός επάρκειας της ποιότητας (έκταση, είδος, καταλληλότητα, διακριτότητα, διαθεσιμότητα) των υπηρεσιών που προσφέρονται σε ότι αφορά στις υπηρεσίες πιλοτικής λειτουργίας.

##### Βαθμολόγηση Τεχνικών Προσφορών

Η Βαθμολόγηση των τεχνικών προσφορών θα γίνει σύμφωνα με τα “Κριτήρια Αξιολόγησης”, όπως αυτά προσδιορίζονται στον πίνακα των κριτηρίων αξιολόγησης της παραπάνω παραγράφου.

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Βαθμολογία μικρότερη από 100 βαθμούς (ήτοι προσφορά που δεν καλύπτει/παρουσιάζει αποκλίσεις από τις τεχνικές προδιαγραφές της παρούσας) επιφέρει την απόρριψη της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς (Βi) θα προκύπτει από το άθροισμα των σταθμισμένων βαθμολογιών όλων των κριτηρίων.

**Α. Κατάταξη προσφορών**

Πλέον συμφέρουσα από οικονομική άποψη προσφορά είναι εκείνη που παρουσιάζει το μεγαλύτερο Λ ο οποίος υπολογίζεται με βάση τον παρακάτω τύπο:

**Λi = (0,80) \* ( Βi / Βmax ) + (0,20) \* (Kmin/Ki)**

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin το κόστος της Προσφοράς με τη μικρότερη τιμή

Κi το κόστος της Προσφοράς i

Λi το οποίο στρογγυλοποιείται στα 2 δεκαδικά ψηφία.

**Διαμόρφωση κόστους Προσφοράς**

* Το κόστος Κ κάθε Προσφοράς περιλαμβάνει το συνολικό κόστος για το Έργο, χωρίς ΦΠΑ {βλ.ΧΧ Συγκεντρωτικός πίνακας Οικονομικής Προσφοράς }

όπως προκύπτει από τους Πίνακες Οικονομικής Προσφοράς του υποψηφίου Οικονομικού Φορέα.

#### Αξιολόγηση τεχνικών προσφορών

Η Αξιολόγηση των τεχνικών προσφορών θα γίνει σύμφωνα με τους Πίνακες Συμμόρφωσης του Παραρτήματος C.3. Η Επιτροπή αξιολογεί το κατά πόσον οι Προσφορές των υποψηφίων Αναδόχων πληρούν τους όρους και προδιαγραφές που αναφέρονται στους Πίνακες Συμμόρφωσης και τεκμηριώνεται επαρκώς και πλήρως η συμμόρφωση με τις απαιτήσεις, βαθμολογώντας αντίστοιχα σύμφωνα με τα κριτήρια βαθμολόγησης όσες τεχνικές προσφορές ικανοποιούν τα κριτήρια της παραγράφου [Β.2.7](#_Κριτήρια_Ποιοτικής_Επιλογής)

#### Διαδικασία κατακύρωσης Διαγωνισμού

Μετά την ολοκλήρωση της διαδικασίας Διενέργειας του Διαγωνισμού και της Αξιολόγησης των Προσφορών, με Απόφαση της **ΚτΠ Α.Ε.**, ο Ανάδοχος στον οποίο πρόκειται να κατακυρωθεί ο Διαγωνισμός, καλείται να υποβάλλει στην **ΚτΠ Α.Ε.**, εντός προθεσμίας **δέκα (10)** **ημερών** από την κοινοποίηση της σχετικής έγγραφης ειδοποίησης, τον Φάκελο Δικαιολογητικών Κατακύρωσης (βλ. B.3.2.4 Περιεχόμενα Φακέλου «Δικαιολογητικά Κατακύρωσης», προκειμένου αυτά να ελεγχθούν από αρμόδια Επιτροπή.

Σε ημερομηνία που θα καθορίζεται με την ανωτέρω απόφαση αποσφραγίζεται ο Φάκελος Δικαιολογητικών Κατακύρωσης, μονογράφονται δε και σφραγίζονται από την αρμόδια Επιτροπή όλα τα πρωτότυπα στοιχεία του Φακέλου κατά φύλλο, ή γίνεται διάτρηση αυτών με την ειδική διατρητική μηχανή της **ΚτΠ Α.Ε.**

Η αρμόδια Επιτροπή ελέγχει τα Δικαιολογητικά Κατακύρωσης και εισηγείται στο αρμόδιο όργανο της **ΚτΠ Α.Ε.**, το οποίο αποφαίνεται με σχετική του απόφαση και με μέριμνά του γνωστοποιείται στους υποψήφιους Αναδόχους η απόφασή του. Στη διαδικασία αυτή καλούνται να παραστούν εφόσον το επιθυμούν οι προσφέροντες στο διαγωνισμό.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν και ο προσωρινός ανάδοχος υποβάλλει εντός της προθεσμίας των δέκα (10) ημερών αίτημα προς το αρμόδιο όργανο αξιολόγησης για την παράταση της προθεσμίας υποβολής, το οποίο συνοδεύεται με αποδεικτικά έγγραφα από τα οποία να αποδεικνύεται ότι έχει αιτηθεί τη χορήγηση των δικαιολογητικών, η αναθέτουσα αρχή παρατείνει την προθεσμία υποβολής των δικαιολογητικών για όσο χρόνο απαιτηθεί για τη χορήγηση των δικαιολογητικών από τις αρμόδιες αρχές. Το παρόν εφαρμόζεται αναλόγως και στις περιπτώσεις που η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν το στάδιο κατακύρωσης, κατ’ εφαρμογή της διάταξης του άρθρου 79 παράγραφος 5 εδάφιο α΄, τηρουμένων των αρχών της ίσης μεταχείρισης και της διαφάνειας.

Η διαδικασία ελέγχου των παραπάνω δικαιολογητικών ολοκληρώνεται με:

* τη σύνταξη πρακτικού από το αρμόδιο γνωμοδοτικό όργανο ,στο οποίο αναγράφεται η τυχόν συμπλήρωση δικαιολογητικών σύμφωνα με τα παραπάνω αναφερόμενα και
* τη διαβίβαση του φακέλου στο αποφαινόμενο όργανο της αναθέτουσας αρχής για τη λήψη απόφασης είτε για τη ματαίωση της διαδικασίας είτε κατακύρωσης της σύμβασης.

Αν επέλθουν μεταβολές στις προϋποθέσεις τις οποίες οι προσφέροντες είχαν δηλώσει ότι πληρούν, σύμφωνα με την παρ. B.2.2, οι οποίες επήλθαν ή για τις οποίες έλαβε γνώση ο προσφέρων μετά την δήλωση και μέχρι την ημέρα της έγγραφης ειδοποίησης για την προσκόμιση των δικαιολογητικών κατακύρωσης, οι προσφέροντες οφείλουν να ενημερώσουν αμελλητί την αναθέτουσα αρχή σχετικά και το αργότερο μέχρι την ημέρα της έγγραφης ειδοποίησης για την προσκόμιση των δικαιολογητικών του άρθρου 80 του Ν. 4412/2016.

### Απόρριψη προσφορών

Η απόρριψη Προσφοράς γίνεται με απόφαση του αρμόδιου οργάνου της **ΚτΠ Α.Ε.**, ύστερα από γνωμοδότηση της αρμόδιας Επιτροπής σύμφωνα με τα αναφερόμενα στο αρθρο 91 του Ν. 4412/2016 ειδικότερα :

Η προσφορά του υποψήφιου Οικονομικού Φορέα απορρίπτεται ως απαράδεκτη σε κάθε μία ή περισσότερες από τις κάτωθι περιπτώσεις:

1. Έλλειψη δικαιώματος συμμετοχής σύμφωνα με τα αναφερόμενα στην παρ. Β.2.1
2. Έλλειψη οποιουδήποτε δικαιολογητικού ή / και παράβαση οποιασδήποτε υποχρέωσης της παρ. Β.2.2.
3. Έλλειψη οποιουδήποτε δικαιολογητικού και παράβαση οποιασδήποτε υποχρέωσης της παρ. B.2.3.
4. Έλλειψη πλήρους και αιτιολογημένης τεκμηρίωσης των Κριτηρίων Ποιοτικής Επιλογής της παρ. B.2.7.
5. Προσφορά που δεν καλύπτει πλήρως απαράβατους όρους της Διακήρυξης.
6. Προσφορά που παρουσιάζει ουσιώδεις αποκλίσεις από τους όρους και τις τεχνικές προδιαγραφές της Διακήρυξης.
7. Προσφορά που παρελήφθη εκπρόθεσμα
8. Χρόνος ισχύος Προσφοράς μικρότερος από το ζητούμενο.
9. Χρόνος παράδοσης Έργου μεγαλύτερος από τον προβλεπόμενο.
10. Προσφορά που είναι αόριστη, ανεπίδεκτη εκτίμησης, υπό αίρεση ή / και δεν προκύπτει με σαφήνεια η προσφερόμενη τιμή.
11. Προσφορά η οποία περιέχει ατέλειες, ελλείψεις, ασάφειες ή σφάλματα, εφόσον αυτά δεν επιδέχονται συμπλήρωση ή διόρθωση ή, εφόσον επιδέχονται συμπλήρωση ή διόρθω­ση, δεν έχουν αποκατασταθεί κατά την αποσαφήνιση και τη συμπλήρωση της, σύμφωνα με τα αναφερόμενα στο Α.102 Ν. 4412/2016.
12. Προσφορά για την οποία ο προσφέρων δεν έχει παράσχει τις α­παιτούμενες εξηγήσεις, εντός προκαθορισμένης προθεσμίας που ορίσθηκε από το αρμόδιο όργανο ή η εξήγηση δεν είναι αποδεκτή από την α­ναθέτουσα αρχή, σύμφωνα με τα αναφερόμενα στο Α.102 Ν. 4412/2016.
13. Εναλλακτικές Προσφορές δε γίνονται δεκτές και απορρίπτονται ως απαράδεκτες.
14. Προσφορά από έναν προσφέροντα που έ­χει υποβάλει δύο ή περισσότερες προσφορές. Ο πε­ριορισμός αυτός ισχύει, και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικο­νομικών φορέων που συμμετέχουν είτε αυτοτελώς είτε ως μέλη ενώσεων.
15. Προσφορά η οποία θέτει όρο αναπροσαρμογής, χωρίς αυτό να προβλέπεται από την διακήρυξη
16. Προσφορά που το συνολικό της τίμημα υπερβαίνει τον προϋπολογισμό του Έργου.
17. Προσφορά που κρίνεται από την αναθέτουσα αρχή ασυνήθι­στα χαμηλή. Πριν την απόρριψη της προσφοράς η Αναθέτουσα αρχή απαιτεί από τον οικονομικό φορέα έγγραφη αιτιολόγηση της Οικονομικής Προσφοράς σύμφωνα με τα αναφερόμενα στην παρ. 2 του Α. 88 του ν. 4412/2016, εντός αποκλειστικής προθεσμίας, κατά ανώτατο όριο δέκα (10) ημερών από την κοινοποίηση της σχετικής πρόσκλησης της αναθέτουσας αρχής. Εάν και μετά την παροχή της παραπάνω αιτιολόγησης η Οικονομική Προσφορά κριθεί από την Αναθέτουσα Αρχή ως ασυνήθιστα χαμηλή, η Προσφορά θα απορρίπτεται.
18. Προσφορά η οποία εμφανίζει οποιοδήποτε στοιχείο του προσφερομένου κόστους σε είδος, προϊόν ή υπηρεσία (εκτός εάν ρητά απαιτείται από τη διακήρυξη), ή σε μερικό ή γενικό σύνολο σε άλλο μέρος πλην των αντιτύπων της Οικονομικής Προσφοράς.
19. Προσφορά που παρουσιάζει διαφορές μεταξύ των Πινάκων Συμμόρφωσης και των Πινάκων Οικονομικής Προσφοράς χωρίς τιμές.
20. Προσφορά που παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές.

### Ενστάσεις

Ενστάσεις κατά της διακήρυξης του διαγωνισμού, της συμμετοχής προσφέροντος σ’ αυτόν και της νομιμότητας της διενέργειας του έως και της κατακυρωτικής απόφασης υποβάλλονται σύμφωνα με το άρθρο 127 του Ν 4412/2016.

Σε περίπτωση ένστασης κατά πράξης της αναθέτουσας αρ­χής, η προθεσμία άσκησης της είναι πέντε (5) ημέρες α­πό την κοινοποίηση της προσβαλλόμενης πράξης στον ενδιαφερόμενο οικονομικό φορέα.

Για την άσκηση έν­στασης κατά της παρούσας διακήρυξης, η προθεσμία είναι πέντε (5) ημέρες πριν από την καταληκτική ημερομηνία υποβολής προσφορών.

Η ένσταση υποβάλλεται ενώπιον της αναθέτουσας αρχής , η οποία αποφασίζει, σύμφωνα με τα οριζόμενα και στο άρθρο 221 του Ν. 4412/2016, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η α­πόρριψη της ένστασης.

Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή ή μερικώς δεκτή από την Αναθέτουσα Αρχή.

### Αποτελέσματα – Κατακύρωση - Ματαίωση Διαγωνισμού

Κριτήριο ανάθεσης είναι η πλέον συμφέρουσα από οικονομική άποψη προσφορά με βάσει τη βέλτιστη σχέση ποιότητας – τιμής, σύμφωνα με τα οριζόμενα στο παρόν κεφάλαιο. Η κατακύρωση γίνεται κατόπιν ελέγχου των υποβληθέντων δικαιολογητικών κατακύρωσης με απόφαση του αρμόδιου οργάνου της **ΚτΠ Α.Ε.,** ύστερα από γνωμοδότηση της αρμόδιας Επιτροπής σύμφωνα τα αναφερόμενα στην παρ. B.4.1.4 Διαδικασία Κατακύρωσης του Διαγωνισμού της παρούσας διακήρυξης.

Η Αναθέτουσα Αρχή κοινοποιεί την απόφαση κατακύρωσης και αντίγραφα όλων των πρακτικών της διαδικασίας ελέγχου και αξιολόγησης των προσφορών σε κάθε προσφέροντα που δεν έχει αποκλειστεί οριστικά, εκτός από τον προσωρινό Ανάδοχο.Η απόφαση κατακύρωσης δεν παράγει τα έννομα αποτελέσματα της, εφόσον η αναθέτουσα αρχή δεν την κοινοποίησε σε όλους τους προσφέροντες.

Τα έννομα αποτελέσματα της απόφασης κατακύρωσης και ιδίως η σύναψη της σύμβασης επέρχονται εφό­σον και όταν συντρέξουν σωρευτικά οι παρακάτω προϋπόθεσης :

α) άπρακτη πάροδος της προθεσμίας άσκησης της ένστασης του άρθρου 127 και σε περίπτωση άσκησης, η έκδοση απόφασης επί αυτής ή η πάροδος άπρακτης της προθεσμίας του πρώτου εδαφίου της παραγράφου 2 του άρθρου 127,

β) κοινοποίηση της απόφασης κατακύρωσης στον προσωρινό ανάδοχο.

Η αναθέτουσα αρχή με ειδικά αιτιολογημένη απόφασή της, μετά από γνώμη του αρμόδιου οργάνου, δύναται να ματαιώσει τη διαδικασία σύναψης δημόσιας σύμβασης για τους λόγους που αναφέρονται στο Α.106 του Ν. 4412/2016.

Η αναθέτουσα αρχή προσκαλεί τον ανάδοχο να προσέλθει για υπογραφή του συμφωνητικού, θέτοντάς του προθεσμία που δε μπορεί να υπερβαίνει τις είκοσι (20) ημέρες από την κοινοποίηση της σχετικής ειδικής πρόσκλησης. Το συμφωνητικό έχει αποδεικτικό χαρακτήρα.

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, κηρύσσεται έκπτωτος και η κατακύρωση, με την ίδια διαδικασία, γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά με βάση τη βέλτιστη σχέση ποιότητας – τιμής. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται, σύμφωνα με την περίπτωση β΄ της παραγράφου 1 του άρθρου 106 του Ν. 4412/2016 όπως ισχύει.

## ΚΑΤΑΡΤΙΣΗ ΣΥΜΒΑΣΗΣ – ΓΕΝΙΚΟΙ ΟΡΟΙ ΣΥΜΒΑΣΗΣ

### Κατάρτιση, υπογραφή, διάρκεια Σύμβασης – Εγγυήσεις

1. Μετά την κοινοποίηση της απόφασης κατακύρωσης στους λοιπούς υποψηφίους και σύμφωνα με τα αναφερόμενα στην παρ. B.4.4 η Αναθέτουσα Αρχή καλεί τον Ανάδοχο για την υπογραφή της σύμβασης, εντός είκοσι (20) ημερολογιακών ημερών από την κοινοποίηση της πρόσκλησης.
2. Μεταξύ της **ΚτΠ Α.Ε.** και του Αναδόχου θα υπογραφεί Σύμβαση σύμφωνα με τα όσα ορίζονται στο άρθρο 135 Ν. 4412/2016.
3. Ο ανάδοχος τηρεί τις υποχρεώσεις των περιπτώσεων α' έως στ' της παραγράφου 1 του άρθρου 68 του ν. 3863/2010 (Α/115), όπως ισχύει, καθώς και της παραγράφου 3 του ως άνω άρθρου. Ειδικότερα στην σύμβαση που θα συναφθεί θα περιλαμβάνονται τα στοιχεία α έως ε της πρώτης παραγράφου του άρθρου 68 του ν.3863/2010 καθώς και ειδικός όρος για την εφαρμογή των διατάξεων της εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου. Όταν δεν αναγράφονται τα ανωτέρω στοιχεία και όροι, η σύμβαση είναι άκυρη και απορρίπτεται η δαπάνη πληρωμής.
4. Κατά την εκτέλεση της παρούσας σύμβασης, οι οικονομικοί φορείς τηρούν τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Η αθέτηση της υποχρέωσης της ανωτέρω παραγράφου συνιστά σοβαρό επαγγελματικό παράπτωμα του οικονομικού φορέα κατά την έννοια της παρ. 4, εδ. θ του άρθρου 73 του Ν.4412/2016, κατά τα ειδικότερα οριζόμενα στις κείμενες διατάξεις. Ειδικά, κατά τη διαδικασία σύναψης και εκτέλεσης της παρούσας σύμβασης, ως σοβαρό επαγγελματικό παράπτωμα νοούνται ιδίως τα προβλεπόμενα στην περίπτωση γ΄ της παρ. 2 του άρθρου 68 του Ν. 3863/2010.

1. Η Σύμβαση καταρτίζεται στην ελληνική γλώσσα με βάση τους όρους που περιλαμβάνονται στη Διακήρυξη και την Προσφορά του Αναδόχου, θα διέπεται από το ελληνικό δίκαιο και δεν μπορεί να περιέχει όρους αντίθετους προς το περιεχόμενο της παρούσας. Για θέματα, που δε θα ρυθμίζονται ρητώς από τη Σύμβαση και τα παραρτήματα αυτής ή σε περίπτωση που ανακύψουν αντικρουόμενοι - αντιφατικοί όροι και διατάξεις αυτής, θα λαμβάνονται υπόψη κατά σειρά ο Ν. 4412/2016, η Τεχνική Προσφορά του Αναδόχου, η Οικονομική του Προσφορά και η παρούσα Διακήρυξη, εφαρμοζομένων επίσης συμπληρωματικώς των οικείων διατάξεων του Αστικού Κώδικα.
2. Ο Ανάδοχος στον οποίο έχει κατακυρωθεί ο Διαγωνισμός υποχρεούται να προσέλθει εντός **είκοσι** **(20) ημερών** για υπογραφή της σχετικής Σύμβασης προσκομίζοντας Εγγυητική Επιστολή Καλής Εκτέλεσης Σύμβασης, το ύψος της οποίας αντιστοιχεί σε ποσοστό **5%** του συμβατικού τιμήματος μη περιλαμβανομένου ΦΠΑ. Η Εγγυητική Επιστολή καλής Εκτέλεσης δύναται να κατατίθεται πρίν ή κατά την υπογραφή της σύμβασης.

Αν παρέλθει η προθεσμία των παραπάνω **είκοσι (20) ημερών** χωρίς ο Ανάδοχος να έχει παρουσιαστεί για να υπογράψει τη Σύμβαση, κηρύσσεται έκπτωτος με απόφαση της Αναθέτουσας Αρχής σύμφωνα με το Α. 105 Ν. 4412/2016, και η κατακύρωση, με την ίδια διαδικασία, γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά με βάσει τη βέλτιστη σχέση ποιότητας – τιμής. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται, σύμφωνα με την περίπτωση β΄ της παραγράφου 1 του άρθρου 106 του Ν. 4412/2016 όπως ισχύει.

Στην περίπτωση που Ανάδοχος κηρυχθεί έκπτωτος για τους λόγους που προαναφέρονται έχει δικαίωμα να υποβάλει ένσταση εντός πέντε (5) ημερών από την παραλαβή της απόφασης, σύμφωνα με το άρθρο 127 του ν. 4412/2016. Η εμπρόθεσμη υποβολή ένστασης αναστέλλει την επι­βληθείσα έκπτωση από τη σύμβαση.

1. Η παραπάνω Εγγυητική Επιστολή Καλής Εκτέλεσης εκδίδεται σύμφωνα με τα οριζόμενα στο άρθρο 72 του Ν.4412/2016 και σύμφωνα με το υπόδειγμα (βλ. C.1.1).
2. Η Εγγύηση Καλής Εκτέλεσης Σύμβασης και η Εγγύηση Προκαταβολής (εφόσον προβλέπεται καταβολή προκαταβολής) επιστρέφονται μετά την οριστική ποσοτική και ποιοτική παραλαβή του Έργου
3. Σε περίπτωση τροποποίησης της σύμβασης η οποία συνεπάγεται την αύξηση της συμβατικής αξίας, ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση καλής εκτέλεσης το ύψος της οποίας ανέρχεται σε ποσοστό 5% επί του ποσού της αύξησης εκτός ΦΠΑ.
4. Η Σύμβαση δύναται να τροποποιηθεί κατόπιν έγγραφης συμφωνίας των συμβαλλόμενων μερών και σύμφωνα με τους οριζόμενα στο άρθρο 132 του Ν. 4412/2016.
5. Η Εγγύηση Καλής Εκτέλεσης Σύμβασης θα πρέπει υποχρεωτικά να αντικαθίστανται με νέες ισόποσης αξίας ένα μήνα πριν την λήξη του χρόνου ισχύος τους, εφ’ όσον το έργο δεν έχει παραληφθεί οριστικά, ποιοτικά και ποσοτικά. Ο χρόνος ισχύος της εγγυητικής επιστολής θα είναι τουλάχιστον διπλάσιος του εναπομείναντος χρονικού διαστήματος μέχρι την ολοκλήρωση του έργου, σύμφωνα με το ισχύον χρονοδιάγραμμα της Σύμβασης. Η εν λόγω διαδικασία επαναλαμβάνεται όσες φορές απαιτηθεί. Σε περίπτωση παράλειψης του αναδόχου να αντικαταστήσει έγκαιρα εγγυητική επιστολή καταπίπτει σε βάρος του η υπάρχουσα εγγυητική επιστολή.

### Διαδικασία παραλαβής Έργου

Η παραλαβή των παρεχόμενων υπηρεσιών ή/και παραδοτέων γίνεται από αρμόδια Επιτροπή Παραλαβής που συγκροτείται από την Αναθέτουσα Αρχή, σύμφωνα με την παράγραφο 11 εδάφιο δ’ του άρθρου 221 του ν. 4412/2016 και σύμφωνα με τα κατωτέρω αναλυτικώς αναφερόμενα.

Ως μέλη της Επιτροπής Παραλαβής δύναται να συμμετέχουν και να ορίζονται υπάλληλοι στους οποίους έχουν ανατεθεί καθήκοντα παρακολούθησης όπως αναφέρεται στην παρ. 6.1 Παρακολούθηση της σύμβασης της παρούσας.

Η παράδοση του Έργου από τον ανάδοχο γίνεται υποχρεωτικά εντός των προθεσμιών του χρονοδιαγράμματος της παρούσας, όπως θα εξειδικευθεί με την προσφορά του αναδόχου και θα αναφερθεί στη Σύμβαση.

Διαδικασία Παραλαβής :

Η ΕΠΕ:

α) Αν κρίνει, ότι το παραδοτέο ανταποκρίνεται πλήρως στους όρους της σύμβασης, συντάσσει πρωτόκολλο παραλαβής του παραδοτέου, το αργότερο μέσα σε τριάντα (30) ημέρες από την υποβολή του. Σε περίπτωση άπρακτης παρόδου της προθεσμίας αυτής θεωρείται ότι η παραλαβή έχει συντελεσθεί αυτοδίκαια και εφαρμόζεται το άρθρο 219 παρ. 6 του ν. 4412/2016.

β) Αν κρίνει, ότι το παραδοτέο δεν ανταποκρίνεται πλήρως στους όρους της σύμβασης, συντάσσει πρωτόκολλο προσωρινής παραλαβής, στο οποίο αναφέρει τις διαπιστωθείσες παρεκκλίσεις και γνωμοδοτεί, αν αυτές επηρεάζουν την καταλληλότητα του παραδοτέου και συνεπώς αν μπορεί να καλύψει τις ανάγκες της σύμβασης. Σε καταφατική περίπτωση με το ίδιο πρωτόκολλο η ΕΠΕ εισηγείται την επιβολή έκπτωσης επί της συμβατικής τιμής, ανάλογης με τις διαπιστωθείσες παρεκκλίσεις, διαφορετικά εισηγείται την απόρριψη και, αν το κρίνει σκόπιμο, την αντικατάσταση του παραδοτέου. Το πρωτόκολλο αυτό υποβάλλεται από την ΕΠΕ στην αναθέτουσα αρχή η οποία αποφασίζει επί της παραλαβής και της εκπτώσεως επί της συμβατικής τιμής. Αν η αναθέτουσα αρχή αποφασίσει την παραλαβή του παραδοτέου με παρεκκλίσεις η ΕΠΕ συντάσσει πρωτόκολλο οριστικής παραλαβής με βάση την απόφαση της αναθέτουσας αρχής.

Το πρωτόκολλο οριστικής παραλαβής εγκρίνεται από το αρμόδιο αποφαινόμενο όργανο (ΔΣ) με απόφασή του, η οποία κοινοποιείται υποχρεωτικά και στον ανάδοχο. Αν παρέλθει χρονικό διάστημα μεγαλύτερο των 30 ημερών από την ημερομηνία υποβολής του και δεν ληφθεί σχετική απόφαση για την έγκριση ή την απόρριψή του, θεωρείται ότι η παραλαβή έχει συντελεσθεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι σύμφωνα με την παράγραφο 6 του άρθρου 218 του ν. 4412/2016. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπόμενων ελέγχων και τη σύνταξη των σχετικών πρωτοκόλλων.

Κατά τη διαδικασία παραλαβής που διενεργείται ο ως άνω έλεγχος, μπορεί δε να καλείται να παραστεί και ο ανάδοχος.

Απόρριψη παραδοτέων – Αντικατάσταση

Αν η αναθέτουσα αρχή αποφασίσει την απόρριψη του παραδοτέου, με έκπτωση επί της συμβατικής αξίας, μπορεί να εγκρίνει την αντικατάστασή του με άλλο, που να είναι σύμφωνο με τους όρους της σύμβασης, μέσα σε προθεσμία που τάσσεται με την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία δεν μπορεί να υπερβαίνει το 25% της συνολικής διάρκειας της σύμβασης και ο ανάδοχος θεωρείται εκπρόθεσμος και υπόκειται σε ποινική ρήτρα λόγω εκπρόθεσμης παράδοσης σύμφωνα με τα αναφερόμενα στο άρθρο 218 του ν. 4412/2016 και την παράγραφο Β.5.4 της παρύσας. Αν ο ανάδοχος δεν αντικαταστήσει το παραδοτέο που απορρίφθηκε μέσα στην προθεσμία που του τάχθηκε και εφόσον έχει λήξη η συνολική διάρκεια της σύμβασης, κηρύσσεται έκπτωτος και υπόκειται στις προβλεπόμενες κυρώσεις

### Τρόπος Πληρωμής – Κρατήσεις

Η πληρωμή του αναδόχου θα πραγματοποιηθεί με ένα από τους παρακάτω τρόπους πληρωμής που θα δηλώσει ο υποψήφιος οικονομικός φορέας στον υποφάκελο της οικονομικής προσφοράς του.

Στην Προσφορά θα πρέπει να επιλέγεται με σαφήνεια ένας από τους κάτωθι τρόπους, θεωρείται ότι ο υποψήφιος Ανάδοχος αποδέχεται τον τρόπο πληρωμής που θα επιλέξει η Αναθέτουσα Αρχή.

**Τρόποι Πληρωμής:**

|  |  |
| --- | --- |
|  | Το **100%** της συμβατικής αξίας μετά την οριστική ποιοτική και ποσοτική παραλαβή του συνόλου του Έργου. |
|  | 1. Χορήγηση έντοκης προκαταβολής μέχρι ποσοστού **είκοσι τις εκατό** (**20%**) του συμβατικού τιμήματος χωρίς Φ.Π.Α. , με την κατάθεση ισόποσης εγγύησης η οποία θα καλύπτει τη διαφορά μεταξύ του ποσού της εγγύησης καλής εκτέλεσης και του ποσού της καταβαλλόμενης προκαταβολής, σύμφωνα με τα οριζόμενα στο άρθρο 72§1 περ. δ του ν. 4412/2016 και B.5.1 της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής. 2. Καταβολή ποσοστού **τριάντα πέντε τοις εκατό (35%)** του συμβατικού τιμήματος πλέον του αναλογούντος ΦΠΑ, μετά την παραλαβή της **Φάσης Β: Σχεδιασμός και Υλοποίηση ΣΔΑΠ του Έργου** και αφού αφαιρεθεί: (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή. 3. Καταβολή ποσοστού **τριάντα πέντε τοις εκατό (35%)** του συμβατικού τιμήματος πλέον του αναλογούντος ΦΠΑ, μετά την παραλαβή της **Φάσης Δ: Πιλοτική Εφαρμογή και Βελτίωση ΣΔΑΠ του Έργου**. και αφού αφαιρεθεί: (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή. 4. Καταβολή του **υπόλοιπου του συμβατικού τιμήματος**, μετά την οριστική ποιοτική και ποσοτική παραλαβή του συνόλου του Έργου, αφού παρακρατηθεί ο με τον παραπάνω τρόπο υπολογισθείς τόκος. |
|  | 1. Καταβολή ποσοστού **σαράντα τοις εκατό (40%)** του συμβατικού τιμήματος πλέον του αναλογούντος ΦΠΑ, μετά την παραλαβή της **Φάσης Β: Σχεδιασμός και Υλοποίηση ΣΔΑΠ του Έργου**. 2. Καταβολή ποσοστού **σαράντα τοις εκατό (40%)** του συμβατικού τιμήματος πλέον του αναλογούντος ΦΠΑ, μετά την παραλαβή **της Φάσης Δ: Πιλοτική Εφαρμογή και Βελτίωση ΣΔΑΠ του Έργου**. 3. Καταβολή του **υπόλοιπου του συμβατικού τιμήματος**, μετά την οριστική ποιοτική και ποσοτική παραλαβή του συνόλου του Έργου. |

Επισημαίνεται ότι η παραπάνω προκαταβολή δύναται να χορηγηθεί και τμηματικά.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση 0,07% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων επιβάλλεται (άρθρο 4 Ν.4013/2011 όπως ισχύει)

β) Κράτηση ύψους 0,02% υπέρ του Δημοσίου, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό της Γενικής Διεύθυνσης Δημοσίων Συμβάσεων και Προμηθειών σύμφωνα με την παρ. 6 του άρθρου 36 του ν. 4412/2016

γ) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016).

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

### Ποινικές Ρήτρες – Εκπτώσεις

Η παράδοση και η παραλαβή του Έργου θα γίνει σύμφωνα με το χρονοδιάγραμμα υλοποίησής του.

1. Σε περίπτωση καθυστέρησης παράδοσης των υπηρεσιών ή και παραδοτέων με υπαιτιότητα του  
   αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε είναι δυνατόν να επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής:

* επιβάλλεται ποινική ρήτρα 2,5% επί της συμβα­τικής αξίας χωρίς ΦΠΑ των υπηρεσιών ή και παραδοτέων που παραδόθηκαν εκπρόθεσμα, για καθυστέρηση που περιορίζεται σε χρονικό διά­στημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμη­ματικών/ενδιαμέσων προθεσμιών της αντίστοιχης προ­θεσμίας,
* επιβάλλε­ται ποινική ρήτρα 5% χωρίς ΦΠΑ επί της συμβατικής α­ξίας των υπηρεσιών ή και παραδοτέων που παραδόθηκαν εκπρόθεσμα για καθυστέρηση που υπερβαίνει το 50%
* οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της Αναθέτουσας Αρχής, αν οι υπηρεσίες ή και τα παραδοτέα που καθυστερούν και αφορούν στις ως άνω τμηματικές προθεσμίες παραδοθούν μέσα στη συνολική διάρκεια της σύμβασης και τις εγκεκριμένες παρατά­σεις αυτής και υπό την προϋπόθεση ότι το σύνολο της σύμβασης έχει εκτελεστεί πλήρως.

1. Οι ποινικές ρήτρες δεν επιβάλλονται και η έκπτωση δεν επέρχεται αν ο Ανάδοχος αποδείξει ότι η καθυστέρηση οφείλεται σε ανώτερη βία ή σε υπαιτιότητα της Αναθέτουσας Αρχής.
2. Η Αναθέτουσα Αρχή έχει το δικαίωμα να κηρύξει έκπτωτο τον Ανάδοχο εάν δεν εκπληρώνει ή εκπληρώνει πλημμελώς τις συμβατικές του υποχρεώσεις ή παραβιάζει ουσιώδη όρο της Σύμβασης που θα υπογραφεί, χωρίς να καταβάλλει οποιαδήποτε αποζημίωση,
3. Οι χρόνοι υπολογίζονται σε ημερολογιακές ημέρες, τα ποσά όπως προβλέπονται στη Σύμβαση (μη περιλαμβανομένου ΦΠΑ) και οι προθεσμίες με τις εγκεκριμένες παρατάσεις.
4. Οι παραπάνω ρήτρες καθυστέρησης και με τους ίδιους όρους επιβάλλονται στην περίπτωση υπέρβασης τυχόν τμηματικών προθεσμιών ή μη ολοκλήρωσης φάσεων ή μη παράδοσης παραδοτέων όπως περιγράφονται στο χρονοδιάγραμμα του Έργου, από υπαιτιότητα του Αναδόχου.
5. Οι ρήτρες καθυστέρησης των παραδόσεων θα περιέχονται στη Σύμβαση, θα επιβάλλονται με απόφαση της ΚτΠ Α.Ε. και θα αφαιρούνται/συμψηφίζονται από την επομένη πληρωμή του Αναδόχου ή θα καταβάλλονται από τον ίδιο ή θα καταπίπτουν από την Εγγύηση Καλής Εκτέλεσης.
6. Με ίδια απόφαση ανακαλούνται οι ρήτρες καθυστέρησης για τυχόν τμηματικές προθεσμίες μόνο αν το σύνολο των φάσεων του Έργου περατωθεί μέσα στη συνολική προθεσμία που προβλέπεται στο οριστικό χρονοδιάγραμμα.
7. Σε περίπτωση Ένωσης οι ως παραπάνω ποινικές ρήτρες επιβάλλονται αναλόγως σε όλα τα μέλη της Ένωσης.
8. Σε περίπτωση έκπτωσης του Αναδόχου, η ΚτΠ Α.Ε. δικαιούται, κατά την κρίση της, να κρατήσει μέρος ή το σύνολο των παραδοτέων, καταβάλλοντας το αναλογούν συμβατικό τίμημα.

### Υποχρεώσεις Αναδόχου

1. Καθ’ όλη τη διάρκεια εκτέλεσης του Έργου, ο Ανάδοχος θα πρέπει να συνεργάζεται στενά με την **ΚτΠ Α.Ε.**, υποχρεούται δε να λαμβάνει υπόψη του οποιεσδήποτε παρατηρήσεις της σχετικά με την εκτέλεση του Έργου.
2. Ο Ανάδοχος υποχρεούται να παρίσταται σε υπηρεσιακές συνεδριάσεις που αφορούν στο Έργο (τακτικές και έκτακτες), παρουσιάζοντας τα απαραίτητα στοιχεία για την αποτελεσματική λήψη αποφάσεων.
3. Ο Ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας σε σχέση με οποιαδήποτε εργασία εκτελείται από μέλη της Ομάδας Έργου, που θα ασχοληθούν ή θα παράσχουν οποιεσδήποτε υπηρεσίες σε σχέση με την παρούσα Σύμβαση. Σε περίπτωση οποιασδήποτε παράβασης ή ζημίας που προκληθεί σε τρίτους υποχρεούται μόνος αυτός προς αποκατάστασή της.
4. Ο Ανάδοχος θα πρέπει να εγγυάται για τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που θα διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της **ΚτΠ Α.Ε.** ή των εκάστοτε υποδεικνυομένων από αυτήν προσώπων. Σε αντίθετη περίπτωση, η **ΚτΠ Α.Ε.** δύναται να ζητήσει την αντικατάσταση μέλους της Ομάδας Έργου του Αναδόχου, οπότε ο Ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων. Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της **ΚτΠ Α.Ε.** και μόνο με άλλο πρόσωπο αντιστοίχων προσόντων ή εμπειρίας. Ο Ανάδοχος υποχρεούται να ειδοποιήσει την **ΚτΠ Α.Ε.** εγγράφως, **τουλάχιστον τριάντα (30) ημερολογιακές ημέρες** πριν από την αντικατάσταση.
5. Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες με άλλους τουλάχιστον ίδιας εμπειρίας και προσόντων με τους αποχωρήσαντες (με βάση και τα αναφερόμενα στη B.2.8,) και μετά από έγκριση της **ΚτΠ Α.Ε.**.
6. Ο Ανάδοχος οφείλει να ενεργεί με επιμέλεια και φροντίδα, ώστε να εμποδίζει πράξεις ή παραλείψεις, που θα μπορούσαν να έχουν αποτέλεσμα αντίθετο με το συμφέρον της **ΚτΠ Α.Ε.** ή του Φορέα.
7. Κατά την εκτέλεση της σύμβασης ο ανάδοχος δε δικαιούται να εκχωρεί το συμβατικό τίμημα σε οποιοδήποτε τρίτο, χωρίς την έγγραφη έγκριση της Αναθέτουσας Αρχής. Εάν το συμβατικό τίμημα εκχωρηθεί εν όλω ή εν μέρει σε Τράπεζα, κατά τα ως άνω αναφερόμενα, σε περίπτωση που, για λόγους που άπτονται στις συμβατικές σχέσεις μεταξύ των συμβαλλομένων μερών, δεν προκύψει εν όλω ή εν μέρει υπέρ της Τράπεζας το εκχωρούμενο τίμημα η Αναθέτουσα Αρχή δεν έχει καμία ευθύνη έναντι της εκδοχέως Τράπεζας.
8. Σε περίπτωση ανωτέρας βίας, η απόδειξη αυτής βαρύνει εξ ολοκλήρου τον Ανάδοχο, ο οποίος υποχρεούται μέσα σε είκοσι **(20) ημέρες** από τότε που συνέβησαν τα περιστατικά που συνιστούν την ανωτέρα βία να τα αναφέρει εγγράφως και να προσκομίσει στην **ΚτΠ Α.Ε.** τα απαραίτητα αποδεικτικά στοιχεία.
9. Η **ΚτΠ Α.Ε.** απαλλάσσεται από κάθε ευθύνη και υποχρέωση από τυχόν ατύχημα ή από κάθε άλλη αιτία κατά την εκτέλεση του Έργου. Η **ΚτΠ Α.Ε.** δεν έχει υποχρέωση καταβολής αποζημίωσης για υπερωριακή απασχόληση ή οποιαδήποτε άλλη αμοιβή στο προσωπικό του Αναδόχου ή τρίτων.
10. Σε περίπτωση που ο Ανάδοχος είναι Ένωση / Κοινοπραξία, τα Μέλη που αποτελούν την Ένωση / Κοινοπραξία, θα είναι από κοινού και εις ολόκληρον υπεύθυνα έναντι της **ΚτΠ Α.Ε.** για την εκπλήρωση όλων των απορρεουσών από τη Διακήρυξη υποχρεώσεών τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνον στις εσωτερικές τους σχέσεις και σε καμία περίπτωση δεν δύνανται να προβληθούν έναντι της **ΚτΠ Α.Ε.** ως λόγος απαλλαγής του ενός Μέλους από τις ευθύνες και τις υποχρεώσεις του άλλου ή των άλλων Μελών για την ολοκλήρωση του Έργου.
11. Σε περίπτωση που ο Ανάδοχος είναι Ένωση / Κοινοπραξία και κατά τη διάρκεια της εκτέλεσης της Σύμβασης, οποιαδήποτε από τα Μέλη της Ένωσης / Κοινοπραξίας, εξαιτίας ανικανότητας για οποιοδήποτε λόγο ή λόγω ανωτέρας βίας, δεν μπορεί να ανταποκριθεί στις υποχρεώσεις του, τα υπόλοιπα Μέλη συνεχίζουν να έχουν την ευθύνη ολοκλήρωσης της Σύμβασης με τους ίδιους όρους, εκτός αν η ΚτΠ Α.Ε. κρίνει, ότι τα εναπομένοντα μέλη της Ένωσης δεν δύνανται να συνεχίσουν την εκτέλεση της συμβάσεως, οπότε αυτή λύνεται.
12. Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της **ΚτΠ Α.Ε.**. Σε αντίθετη περίπτωση, η **ΚτΠ Α.Ε.** δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της ΚτΠ Α.Ε., η οποία εξετάζει αν εξακολουθούν να συντρέχουν στο πρόσωπο του διαδόχου μέλους οι προϋποθέσεις ανάθεσης της Σύμβασης. Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των παραπάνω γεγονότων. Σε τέτοια περίπτωση καταπίπτουν υπέρ της **ΚτΠ Α.Ε.** και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.
13. Ο Ανάδοχος θα πρέπει να γνωρίζει και να τηρεί τις υποχρεώσεις του οι οποίες προκύπτουν από τους Κανονισμούς ΕΕ 1303/2013 και τον Εκτελεστικό Κανονισμό 821/ (ενδεικτικά και όχι αποκλειστικά: σήμανση χώρων υλοποίησης έργων/ παραδοτέων/ εκπαιδευτικού υλικού/ χώρων εκπαίδευσης/ εξοπλισμού/ λογισμικού/ ιστοσελίδων, **ενημέρωση** Φορέα και εκπαιδευομένων σχετικά με τον τρόπο χρηματοδότησης της εκπαίδευσης).
14. Ο Ανάδοχος υποχρεούται να εξασφαλίσει τις τυχόν απαιτούμενες αδειοδοτήσεις στα πλαίσια υλοποίησης του έργου.

### Υπεργολαβίες

Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

Κατά την υπογραφή της σύμβασης ο ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας*.* Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου B.2.4 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

### Εμπιστευτικότητα

Καθ’ όλη τη διάρκεια της Σύμβασης αλλά και μετά τη λήξη ή λύση αυτής και για διάρκεια **τουλάχιστον πέντε (5) ετών**, ο Ανάδοχος θα αναλάβει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων του.

Όλα τα μέλη της ομάδας έργου του αναδόχου θα υπογράψουν ξεχωριστή Σύμβαση εμπιστευτικότητας (NDΑ) διάρκειας τουλάχιστον πέντε (5) ετών.

Με τον όρο Εμπιστευτικές Πληροφορίες, στο πλαίσιο του έργου, νοούνται οποιαδήποτε δεδομένα ή πληροφορίες που σχετίζονται με τη δομή και λειτουργία της ΓΓΠΣΔΔ ή και της ΚτΠ ΑΕ , όπως την εσωτερική οργάνωση των Φορέων, τον τρόπο λειτουργίας των συστημάτων, καθώς και πληροφορίες που αφορούν σε ευαίσθητα και μη δεδομένα υπαλλήλων, πολιτών, επιχειρήσεων και επαγγελματιών.

Η εμπιστευτικότητα αίρεται αυτοδικαίως σε περίπτωση εκκρεμούς δίκης, ένστασης, διαιτησίας, στο απολύτως αναγκαίο μέτρο και αποκλειστικά για χρήση της από τα μέρη, τους δικαστικούς παραστάτες καθώς και τους δικαστές της διαιτησίας.

Εφόσον ένας οικονομικός φορέας χαρακτηρίζει πληροφορίες της προσφοράς του ως εμπιστευτικές, λόγω ύπαρξης τεχνικού ή εμπορικού απορρήτου, υποχρεούνται να υποβάλλει εντός της προσφοράς σχετική δήλωση, στην οποία θα ανα­φέρει ρητά όλες τις σχετικές διατάξεις νόμου ή διοικητι­κές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές πληροφο­ρίες σχετικά με τις τιμές μονάδος, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγηση των προσφορών.

### Πνευματικά δικαιώματα

Όλα τα αποτελέσματα - μελέτες, στοιχεία και κάθε άλλο έγγραφο ή αρχείο σχετικό με το Έργο, καθώς και όλα τα υπόλοιπα παραδοτέα που θα αποκτηθούν ή θα αναπτυχθούν από τον Ανάδοχο με δαπάνες του Έργου, θα αποτελούν αποκλειστική ιδιοκτησία της Αναθέτουσας Αρχής, που μπορούν να τα διαχειρίζονται και να τα εκμεταλλεύονται (όχι εμπορικά), εκτός και αν ήδη προϋπάρχουν σχετικά πνευματικά δικαιώματα.

Τα αποτελέσματα θα είναι πάντοτε στη διάθεση των νομίμων εκπροσώπων της Αναθέτουσας Αρχής κατά τη διάρκεια ισχύος της Σύμβασης, και εάν βρίσκονται στην κατοχή του Αναδόχου, θα παραδοθούν στην Αναθέτουσα Αρχή και στον Κύριο του Έργου κατά την καθ’ οποιονδήποτε τρόπο λήξη ή λύση της Σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση / διαχείρισή τους.

Με την οριστική παραλαβή του έργου τα δικαιώματα πνευματικής ιδιοκτησίας μεταβιβάζονται από τον Ανάδοχο αυτοδίκαια στην Αναθέτουσα Αρχή και στον Κύριο του Έργου οι οποίοι θα είναι πλέον οι αποκλειστικοί δικαιούχοι επί του Έργου και θα φέρουν όλες τις εξουσίες που απορρέουν από αυτό, ενδεικτικά και όχι περιοριστικά αναφερομένων της εξουσίας οριστικής ή προσωρινής αναπαραγωγής του λογισμικού με κάθε μέσο και μορφή, εν όλω ή εν μέρει, την εξουσία φόρτωσης, εμφάνισης στην οθόνη, εκτέλεσης μεταβίβασης, αντιγραφής, αποθήκευσης αλλά και τροποποίησης χωρίς άδεια του Αναδόχου, η οποία σε κάθε περίπτωση παρέχεται ανέκκλητα δια της υπογραφής της σύμβασης.

### Εφαρμοστέο Δίκαιο

Κατά την εκτέλεση δημοσίων συμβάσεων εφαρμόζο­νται, οι διατάξεις του Νόμου 4412/2016 (ΦΕΚΑ/147/8-8-2016), οι όροι της σύμβασης και συμπληρωματικά ο Αστικός Κώδικας.

Ο Ανάδοχος και η **ΚτΠ Α.Ε.** θα προσπαθούν να ρυθμίζουν φιλικά κάθε διαφορά, που τυχόν θα προκύψει στις μεταξύ τους σχέσεις κατά τη διάρκεια της ισχύος της Σύμβασης που θα υπογραφεί.

Επί διαφωνίας, κάθε διαφορά θα λύεται από τα ελληνικά δικαστήρια και συγκεκριμένα τα δικαστήρια της έδρας της Εταιρείας.

# ΠΑΡΑΡΤΗΜΑΤΑ

## ΠΑΡΑΡΤΗΜΑ : ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ

### ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΣΥΜΒΑΣΗΣ

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς: Την Κοινωνία της Πληροφορίας ΑΕ

Χανδρή 3 και Κύπρου, ΤΚ 18346, Μοσχάτο Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρείας:* της Εταιρείας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξη *διάρκεια ισχύος σύμφωνα με την παρ. Β.5.1 της παρούσας* ........................... της/ (Αναθέτουσας Αρχής).

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (διάρκεια ισχύος σύμφωνα με την παρ. Β.5.1 της παρούσας)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Βεβαιώνουμε υπεύθυνα ότι το ποσό των εγγυητικών επιστολών που έχουν δοθεί, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε

(Εξουσιοδοτημένη υπογραφή)

### ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ

ΕΚΔΟΤΗΣ: .......................................................................

Ημερομηνία έκδοσης: ...........................

Προς: Κοινωνία της Πληροφορίας Α.Ε.

Χανδρή 3, ΤΚ 18346 Μοσχάτο Αθήνα

ΑΦΜ: 999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρείας:* της Εταιρείας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**:** διάρκεια ισχύος σύμφωνα με την παρ. Β.5.1 της παρούσας )».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

## ΠΑΡΑΡΤΗΜΑ : ΥΠΟΔΕΙΓΜΑ ΒΙΟΓΡΑΦΙΚΟΥ ΣΗΜΕΙΩΜΑΤΟΣ

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΒΙΟΓΡΑΦΙΚΟ ΣΗΜΕΙΩΜΑ** | | | | | | | | | | | | | | | | | | |
|  | | | | | | | | | | | | | | | | | | |
| **ΠΡΟΣΩΠΙΚΑ ΣΤΟΙΧΕΙΑ** | | | | | | | | |  | | | | | | | | | |
| **Επώνυμο:** |  | | | | | | | | | | **Όνομα:** | |  | | | | | |
|  | | | | | | | | | | | | | | | | | | |
| **Πατρώνυμο:** | |  | | | | | | | | | **Μητρώνυμο:** | | | |  | | | |
|  | | | | | | | | | | | | | | | | | | |
| **Ημερομηνία Γέννησης:** | | | | \_\_ /\_\_ / \_\_\_\_ | | | | | | | **Τόπος Γέννησης:** | | | | |  | | |
|  | | | | | | | | | | | | | | | | | | |
| **Τηλέφωνο:** | | | | | | |  | | | | **E-mail:** | | |  | | | | |
| **Fax:** | | | | | | |  | | | |  | | |  | | | | |
|  | | | | |  | | | | |  | | | | | | |  | |
| **Διεύθυνση Κατοικίας:** | | | | | |  | | | |  | | | | | | |  | |
|  | | | | | |  | | | |  | | | | | | |  | |
|  | | | | |  | | | | |  | | | | | | |  | |
|  | | | | | | | | | | | | | | | | | | |
| **ΕΚΠΑΙΔΕΥΣΗ** | | |  | | | | | | | | | | | | | | | |
| **Όνομα Ιδρύματος** | | | | | | | | **Τίτλος Πτυχίου** | | | | **Ειδικότητα** | | | | | | **Ημερομηνία Απόκτησης Πτυχίου** |
|  | | | | | | | |  | | | |  | | | | | |  |
|  | | | | | | | |  | | | |  | | | | | |  |
|  | | | | | | | |  | | | |  | | | | | |  |

|  |  |
| --- | --- |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Ανάδοχο, σχήμα διοίκησης Έργου) |  |

|  |
| --- |
| **ΕΠΑΓΓΕΛΜΑΤΙΚΗ ΕΜΠΕΙΡΙΑ** |

|  |  |  |  |  |
| --- | --- | --- | --- | --- |
| **Έργο** | **Εργοδότης** | **Θέση**[[2]](#footnote-2) **και Καθήκοντα στο Έργο** | **Απασχόληση στο Έργο** | |
| **Περίοδος**  (από **-** έως) | **Α/Μ** |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |

## 

## ΠΑΡΑΡΤΗΜΑ: ΠΙΝΑΚΕΣ ΣΥΜΜΟΡΦΩΣΗΣ

Ο υποψήφιος Ανάδοχος συμπληρώνει τους παρακάτω πίνακες συμμόρφωσης με την απόλυτη ευθύνη της ακρίβειας των δεδομένων.

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | **ΓΕΝΙΚΕΣ ΑΠΑΙΤΗΣΕΙΣ** |  |  |  |
|  | Στην Τεχνική Προσφορά του υποψήφιου Αναδόχου θα πρέπει να προσδιορίζονται & τεκμηριώνονται με την απαιτούμενη λεπτομέρεια και ανάλυση οι εργασίες και τα παραδοτέα που θα προσφερθούν στο πλαίσιο του έργου. | **ΝΑΙ** |  |  |
|  | Η τεχνική προσφορά του Αναδόχου θα ακολουθεί την δομή και θα περιλαμβάνει κατ’ ελάχιστο τα περιεχόμενα που προδιαγράφονται στην Παρ. B.3.2.2 Περιεχόμενα Φακέλου «Τεχνική Προσφορά». | **ΝΑΙ** |  |  |
|  | **ΜΕΘΟΔΟΛΟΓΙΑ ΥΛΟΠΟΙΗΣΗΣ ΕΡΓΟΥ** |  |  |  |
|  | Συμμόρφωση στις απαιτήσεις της Παρ. A.4 | **ΝΑΙ** |  |  |
|  | Συμμόρφωση στις απαιτήσεις της Παρ. A.5 | **ΝΑΙ** |  |  |
|  | Συμμόρφωση στις απαιτήσεις της Παρ. A.6 | **ΝΑΙ** |  |  |

## ΠΑΡΑΡΤΗΜΑ : ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ

### Υπηρεσίες / Παραδοτέα

Θα αναφερθούν διακριτά όλες οι προσφερόμενες υπηρεσίες στον παρακάτω πίνακα που έχει συμπληρωθεί ενδεικτικά αλλά όχι περιοριστικά

|  |  |  |  |  |  |  |
| --- | --- | --- | --- | --- | --- | --- |
| Α/Α | ΠΕΡΙΓΡΑΦΗ | Ανθρωπο μήνες | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| ΤΙΜΗ ΜΟΝΑΔΑΣ | ΣΥΝΟΛΟ |
|  | **ΠΑ.1:** Σχέδιο Διαχείρισης και Ποιότητας Έργου (ΣΔΠΕ) |  |  |  |  |  |
|  | **ΠΑ.2:** Έκθεση Αξιολόγησης Υφιστάμενης Κατάστασης |  |  |  |  |  |
|  | **ΠΑ.3:** Μελέτη Ασφάλειας |  |  |  |  |  |
|  | **ΠΒ.1:** Τεκμηρίωση του Συστήματος Διαχείρισης Ασφάλειας Πληροφοριών (ΣΔΑΠ) |  |  |  |  |  |
|  | **ΠΒ.2:** Αξιολόγηση Κινδύνων Ασφάλειας Πληροφοριών (Risk Assessment) |  |  |  |  |  |
|  | **ΠΒ.3:** Σχέδιο Διαχείρισης Επικινδυνότητας (Risk Treatment Plan) |  |  |  |  |  |
|  | **ΠΒ.4:**  Αποτελέσματα Επισκόπησης της Υφιστάμενης Διαβάθμισης Πληροφοριών |  |  |  |  |  |
|  | **ΠΓ.1:** Πλάνο Εκπαίδευσης |  |  |  |  |  |
|  | **ΠΓ.2:** Υπηρεσίες Εκπαίδευσης |  |  |  |  |  |
|  | **ΠΓ.3:** Αναφορά αξιολόγησης αποτελεσμάτων εκπαίδευσης |  |  |  |  |  |
|  | **ΠΔ.1:** Αποτελέσματα πιλοτικής εφαρμογής ΣΔΑΠ |  |  |  |  |  |
|  | **ΠΔ.2:** Επικαιροποίηση ΣΔΑΠ |  |  |  |  |  |
|  | **ΠΕ.1:** Έκθεση Εσωτερικής Επιθεώρησης ΣΔΑΠ |  |  |  |  |  |
|  | **ΠΕ.2:** Διαδικασία Εσωτερικών Επιθεωρήσεων |  |  |  |  |  |
|  | **ΠΕ.3:** Πλήρης φάκελος για την εξωτερική επιθεώρηση κατά ISO 27001:2013 |  |  |  |  |  |
|  | ……. |  |  |  |  |  |
| **ΣΥΝΟΛΟ** | |  |  |  |  |  |

### Άλλες δαπάνες

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΠΟΣΟΤΗΤΑ** | **ΑΞΙΑ ΧΩΡΙΣ ΦΠΑ [€]** | | **ΦΠΑ [€]** | **ΣΥΝΟΛΙΚΗ ΑΞΙΑ**  **ΜΕ ΦΠΑ [€]** |
| **ΤΙΜΗ ΜΟΝΑΔΑΣ** | **ΣΥΝΟΛΟ** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **ΣΥΝΟΛΟ** | | | |  |  |  |

### Συγκεντρωτικός πίνακας Οικονομικής Προσφοράς

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΑΞΙΑ ΧΩΡΙΣ ΦΠΑ (€)** | **ΦΠΑ (€)** | **ΣΥΝΟΛΙΚΗ ΑΞΙΑ**  **ΜΕ ΦΠΑ (€)** |
|
|  | Υπηρεσίες / Παραδοτέα (Πίνακας C.4.1) |  |  |  |
|  | Άλλες δαπάνες (Πίνακας C.4.2) |  |  |  |
|  | **ΓΕΝΙΚΟ ΣΥΝΟΛΟ** |  |  |  |

## ΠΑΡΑΡΤΗΜΑ : ΠΙΝΑΚΑΣ ΣΤΟΙΧΕΙΩΝ ΕΝΔΙΑΦΕΡΟΜΕΝΩΝ

|  |  |
| --- | --- |
| **Στοιχεία ενδιαφερόμενου Οικονομικού Φορέα της με (αριθμό/ημερομηνία) ..................... Διακήρυξης του έργου με τίτλο .....................** | |
| Επωνυμία οικονομικού φορέα |  |
| Διεύθυνση οικονομικού φορέα |  |
| Αριθμός τηλεφώνου: |  |
| Διεύθυνση ηλεκτρονικού ταχυδρομείου: |  |
| Στοιχεία υπευθύνου επικοινωνίας: |  |

## ΠΑΡΑΡΤΗΜΑ : ΤΕΥΔ

Συνημμένα της παρούσας διακήρυξης περιλαμβάνονται :

1. Πρότυπο του Τυποποιημένου Εντύπου Υπεύθυνης Δήλωσης (ΤΕΥΔ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόσπαστο μέρος της διακήρυξης. Το ΤΕΥΔ θα πρέπει να συμπληρωθεί και υποβληθεί όπως προβλέπεται στην παρ. B.3.2.1 Περιεχόμενα Φακέλου «Δικαιολογητικά Συμμετοχής».

Επισημαίνεται ότι οι προσφέροντες για το μέρος IV Κριτήρια επιλογής του ΤΕΥΔ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής»**

1. Ρητά αναφέρεται ότι η ανεξάρτητη αυτή αξιολόγηση δεν περιλαμβάνεται στο παρόν έργο ούτε κατά φυσικό ούτε κατά οικονομικό αντικείμενο [↑](#footnote-ref-1)
2. Ως ΘΕΣΕΙΣ ενδεικτικά αναφέρονται : manager, senior consultant, consultant, business expert κλπ. [↑](#footnote-ref-2)